SunOnline: Dhivehi Qaumuge Bappa\nއަޙުމަދު މާޖިދު 04 Sep 2021, 09:31\nޤައުމެއް ބިނާ ކުރެވޭނީ، ޤައުމުގެ ތާރީޚާ މެދު ހެއިލުންތެރި، ޤައުމުގެ ބަޠަލުންނަށް ލޯބި ކުރާ، ޤައުމިއްޔަތުގެ ފިކުރު ހުރި ދަރީންތަކެއް އުފައްދައިގެން.\nމިއީ މީގެ ދުވަސްތަކެއް ކުރީން ހަމަ މި ކޮލަމުގައި އަޅުގަނޑު ލިޔުނު ވާހަކައެކެވެ. ވާހަކައިގެ މުހިއްމުކަމުން، ތަކުރާރުކޮށް އެ ވާހަކަ ދައްކައިލާން ބޭނުން ވީއެވެ.\nމީލާދީން 1773 ގައި ދިވެހިރާއްޖޭގައި ރަސްކަމުގެ އައު ދަރިކޮޅެއްގެ ބިންގާ އެޅުނެވެ. އެ ދަރިކޮޅަކީ މަޝްހޫރު ހުރާގޭ ދަރިކޮޅެވެ. އެ ދަރިކޮޅުގެ ބާނީ އަކީ އަދި ފުރަތަމަ ރަސްކަލަކީ ސުލްޠާން މުޙައްމަދު ޝަމްސުއްދީން އިސްކަންދަރު ދެވަނަ މި ނަންފުޅުގައި ތަޚުތަށް އިސް ވެވަޑައިގަތް، ހުރާގޭ މުޙައްމަދު މަނިކުފާނެވެ. 25 ސެޕްޓެންބަރު 2019 ގައި އަޅުގަނޑު މި ކޮލަމުގައި ލިޔުނު ލިޔުމެއްގައި ވެސް ދެންނެވި ފަދައިން، މި މުޙައްމަދު މަނިކުފާނަކީ ހުރާގޭ ދަރިކޮޅުގެ ފުރަތަމަ ރަސްގެފާނެވެ. މިއަދާ ހަމަޔަށް އަޅުގަނޑުމެންނަށް، ހުރާގޭ ދަރިކޮޅުގެ ފެށުމަކީ އަދި ފުރަތަމަ ރަސްކަލަކީ އައްސުލްޠާނުލް ޣާޒީ ޙަސަން ޢިއްޒުއްދީން ދޮން ބަންޑާރައިން ކަމަށް ކިޔައިދެވި ބުނެދެވިފައި އޮތުމާ އެކުގައި ވެހެވެ. އަޅުގަނޑު ދެކޭ ގޮތުގައި، ދޮން ބަންޑާރައިންނަކީ ދިވެހި ދައުލަތުގައި ޝާހީ ދަރިކޮޅެއްގެ ބިންގާ އެޅުއްވި ބެއިފުޅެއް ނޫނެވެ. އެމަނިކުފާނަކީ ދިވެހި ތަޚްތުގެ ވެރިޔާ ޤައުމުގައި ވަޑައިގެން ނެތް ޙާލަތެއްގައި، ޙާލާތީ މަޖުބޫރެއްގެ ސަބަބުން، ރަސްކަމާ ޙަވާލު ވެވަޑައިގަތް ބެއިފުޅެކެވެ. އެމަނިކުފާނު އެކަން ހަނދުމަފުޅު ނެއްތައެއްނުލައްވައެވެ. އެމަނިކުފާނު އަވަހާރަ ވުމުގެ އާލާސްކަންފުޅުގެ ތެރޭގައި، ޢާއިލާގެ އިސް ބެއިފުޅުންނާއި ދައުލަތުގެ ބޮޑުން ޙާޟިރު ކުރައްވައި، ދިވެހި ރަސްކަމަކީ އެމަނިކުފާނާއި އެމަނިކުފާނުގެ ޢާއިލާގެ އެއްޗެއް ނޫން ކަން އެ އެންމެތަކުންނަށް ސާފުސާފުކޮށް ހަނދާން ކޮށްދެއްވިއެވެ. އަދި ރަސްކަމުގެ ޙަޤީޤީ ވާރިސު ކަމަށް ވާ އިބްރާހީމް ރަސްގެފާނުގެ މުޙައްމަދު މަނިކުފާނު ތަޚުތުގައި ވެޑުވުމަށް ވަޞިއްޔަތް ކުރެއްވިއެވެ. އެ ވަޞިއްޔަތާ އެއްގޮތަށް، ދޮން ބަންޑާރައިން އަވަހާރަ ވުމަށް ފަހު ދިވެހި ސިންގާސަނާއަށް އިސް ކުރެވުނީ އިބްރާހީމް ރަސްގެފާނުގެ މުޙައްމަދު މަނިކުފާނެވެ. އާދެ، އައްސުލްޠާނުލް ޣާޒީ މުޙައްމަދު ޣިޔާޘުއްދީން އިސްކަންދަރުގެ ގޮތުގައެވެ. ދިޔަމިގިލީ ޝާހީ ޢާއިލާގެ ރަސްކަލެއްގެ ގޮތުގައެވެ.\nހުރާގޭ ދަރިކޮޅު ރަސްކަމެއް ދިވެހިރާއްޖޭގައި ފެށުނީ، ދޮންބަންޑާރައިންނަށް ފަހު، އެމަނިކުފާނުގެ ޢާއިލާގެ ބެއިފުޅަކު ކަމަށް ވާ ހުރާގޭ މުޙައްމަދު މަނިކުފާނު އިސް ވެ ހުންނަވައިގެން ގެނެވުނު އަނިޔާވެރި ބަޣާވާތުގައި ކީރިތި މަހާރަދުން މުޙައްމަދު ޣިޔާޘުއްދީން ޝަހީދު ކޮށް، އެ ހުރާގޭ މުޙައްމަދު މަނިކުފާނު ދިވެހިރާއްޖޭގެ ތަޚްތުގައި އިށީނދެވަޑައިގަތް ހިސާބުންނެވެ. ކީރިތި މަހާރަދުން ޝަހީދު ކޮށްލީ، ޙައްޖު ދަތުރުފުޅަކުން އެނބުރިވަޑައިގަތުމުން، ހައްޔަރު ކޮށްގެން ގެންގޮސް ހަށިކޮޅުގައި ކަޅުހިލަދައިން ބަރޯސީ ބަނދެފައި ކަނޑު ފައްތައިގެންނެވެ. ކީރިތިވަންތަ ﷲ ކީރިތި މަހާރަދުންގެ ފުރާނަފުޅު ސުވަރުގޭގެ ދާއިމީ ނިޢުމަތުގައި ލައްވަވާށިއެވެ! ނުހަނު އަނިޔާވެރި ގޮތެއްގައި ކީރިތި މަހާރަދުން ޝަހީދު ކުރުމަށް ފަހު، ބާޣީންގެ ލީޑަރު ދިވެހި ތަޚުތުގައި އިށީނީ، ކުރީން ވެސް ދެންނެވި ފަދައިން، ސުލްޠާން މުޙައްމަދު ޝަމްސުއްދީން އިސްކަންދަރު ދެވަނަގެ ނަންފުޅުގައެވެ. މީލާދީން 1773 ވަނަ އަހަރުއެވެ. އެއަށްފަހު، އެ ދަރިކޮޅުގެ ވެރިކަން ދިވެހިރާއްޖެއިން އުވިގެން ދިޔައީ، ދެވަނަ ޖުމްހޫރިއްޔާގެ ދެވަނަ ރައީސް އަލްއުސްތާޛު މައުމޫން ޢަބްދުލްޤައްޔޫމް، 1978 ގައި ދިވެހިރާއްޖޭގެ ވެރިކަމާ ޙަވާލު ވެވަޑައިގަތް ހިސާބުންނެވެ.\nހުރާގޭ ދަރިކޮޅުގެ ވެރިކަމަކީ އެތައް ގޮތަކުން، ދިވެހިރާއްޖެއަށް ނިކަމެތިކަމާއި ދެރަ ގެނުވި ރަސްކަމެކެވެ. އެ ދަރިކޮޅުން ޚިދުމަތްތެރި އަދި ޙުއްބުލްވަޠަންގެ ރޫޙު ހުރި ބެއިބެއިފުޅުން ވެސް ފެނުނު މެއެވެ. ނަމަވެސް، ޖުމުލަ ގޮތެއްގައި ދެންނެވޭން އޮތް ވާހަކަ އަކީ، ހުރާގޭ ދަރިކޮޅުގެ ވެރިކަމުގައި ދިވެހި ޤައުމަށް ލިބުނީ ނިކަމެތިކަން ކަމަށެވެ. އޭގެ ތެރެއިން އެއް ކަމަކީ، ޢިލްމީ ގޮތުން ދިވެހިރާއްޖޭގެ ކުރިއެރުމާއި ތަރައްޤީ މުޅީން ހުއްޓުވައިލެވުނު ގޮތެވެ. ބާޣީ ލީޑަރު މުޙައްމަދު ޝަމްސުއްދީން އިސްކަންދަރު ދެވަނަ އާއި ހުރާގޭ ޝާހީ ޢާއިލާގެ ބޮޑުންގެ ސިޔާސަތުގެ ދަށުން، އެންމެ ފުރަތަމަ މި މަގުން ކުރެވުނު ކަމަކީ ޝަހީދު ކުރެވުނު ކީރިތި މަހާރަދުން މުޙައްމަދު ޣިޔާޘުއްދީން ނިސްބަތް ވެވަޑައިގަންނަވާ ދިޔަމިގިލީ ދަރިކޮޅުގެ އެއްވެސް ބެއިފުޅަކު ޢިލްމު ޙާޞިލު ކުރެއްވުން މަނާ ކުރެއްވުމެވެ. އެއަށްފަހު، ރަދުން ހިތްޕުޅާ ހަމަ ކުރައްވައިގެން ހުއްދަ ދެއްވި މީހަކު ފިޔަވައި، ދިވެހި އެއްވެސް ރައްޔިތަކު ޢިލްމު އުނގެނުން މަނާ ކުރުމުގެ މައްޗަށް މި އަމުރުފުޅުގެ ދާއިރާ ފުޅާ ކުރެވުނެވެ. މި ގޮތުގެ މަތީން، ދިވެހިރާއްޖޭގައި ޢިލްމު މަނާ ކުރެވުމުގެ ގެއްލުންތައް ބޮޑެވެ. ވަޒަން ކުރެވޭ ވަރަށް ވުރެ، ނުވަތަ ތަޞައްވުރު ކުރެވޭ ވަރަށް ވުރެ، އެތައް ގުނައެއް ބޮޑެވެ.\nމި ދެންނެވި ފަދަ މާޙައުލެއްގައި، ދިވެހި ޤައުމުގެ ފަޚުރުވެރި ކާބަފައިންނާއި އަބްޠާލުންގެ ޙަޤީޤީ ޙައިޘިއްޔަތުތައް ވެސް ނިގުޅައިގަނެވުނީއެވެ. ހުރާގޭ ދަރިކޮޅުގެ ރަސްރަސްކަލުންނާއި ބޮޑުންގެ ވިދުވަރާއި ޝާނާއި ޝައުކަތުގެ ބިގަރުތައް އަލި ގަދަކޮށް ދިއްލުމުގެ ތެރޭގައި، ޤައުމަށް އަލިކަމާއި ހެޔޮކަން ގެންނެވި އެހެން ބަޠަލުންގެ ޒިކުރާގެ ޒީނަތްތެރި ބައްތިތަކުގެ ފާންކަން ފަނޑު ކޮށްލެވުނީއެވެ. މި ފަހަރު އަޅުގަނޑު ދައްކާން މި އުޅެނީ އޭގެ ތެރެއިން އެއް ބަޠަލުގެ ވާހަކައެވެ. އަޅުގަނޑު ދެކޭ ގޮތުގައި، ދިވެހި ޤައުމުގެ ބައްޕަގެ ވާހަކައެވެ. އެ ބެއިފުޅަކީ، އައްސުލްޠާން މުޙައްމަދު ބިން ޢަބްދުﷲ ސިރީ ބަވަނާދީއްތަ ދަރުމަވަންތަ ކީރިތި މަހާރަދުނެވެ.\nދަރުމަވަންތަ ކީރިތި މަހާރަދުނަކީ ދިވެހި ޤައުމުގެ ފަޚުރުވެރި އަދި ޝަރަފުވެރި ބައްޕަ ކަމުގައި ނުވާނޭ ގޮތެއް އެބައޮތްތޯއެވެ؟ ތާރީޚު ހެކި ވާ ފަދައިން، މުސްލިމް ދިވެހިރާއްޖެއެއް ވުޖޫދު ވެގެން އައީ އެމަނިކުފާނު އިސްލާމް ދީން ޤަބޫލުފުޅު ކުރައްވައި، ދިވެހިރާއްޖޭގެ ރަސްމީ ދީނަކީ އިސްލާމް ދީން ކަމުގައި ހައްދަވައި، އެމަނިކުފާނުގެ އަމުރުފުޅުގެ ދަށުން ދިވެހި ރައްޔިތުން އިސްލާމް ދީނުގެ ހިޔާވަހިކަމުގެ ދަށަށް ގެންނެވުމުންނެވެ. ސަބް-ކޮންޓިނެންޓުގައި އޮތް ބާޠިލަށް އަޅުދާސް ވުމާއި، ގެރި އާއި ނީލަގެރި އެތާއި ހަރުފަ ފަދަ ޖަނަވާރުތަކުން ފެށިގެން ގޮސް އިންސާނީ ކަރާމާތުގެ އުޞޫލުތަކުގެ ދަށުން ފަރުދާ ކުރެވޭ ގުނަވަންތަކަށް ދާންދެން އިލާހިއްޔަތުގެ ސިފަތައް ދީގެން އުޅުމުގެ ބިރުވެރި އަނދިރިކަމުން ދިވެހި އުއްމަތް މިންޖު ކުރެއްވެވީ އެމަނިކުފާނެވެ. ޙައްޤު ދީނުގެ ރޫޙާނީ އަދި އަޚްލާޤީ އަލިކަމުގެ ތެރެއަށް މި ޤައުމު ގެންނެވީ އެމަނިކުފާނެވެ. އެހެންކަމުން، ދިވެހި އިސްލާމީ ޤައުމިއްޔަތުގެ ބާނީ އަކީ އެމަނިކުފާނެވެ. ކޮންމެ މަހަކު، މަޢުޞޫމު ދިވެހި އަންހެން ކުއްޖަކު، ބުދު ދީނުގެ ހާމުދުރުންގެ ވަޙުޝީ އަދި ފާޙިޝް އެދުންތަކުގެ ރަންނަމާރިއަށް ޤުރުބާން ކުރެވެމުން ދިޔަ ކަޅު ދައުރެއްގެ އަނދިރިކަމުގެ ތެރެއިން، އިސްލާމް ދީނުގެ ލޯތްބާއި ރަޙްމާއި ޢަދާލަތާއި ހެޔޮކަމުގެ ތެރެއަށް މި ޤައުމު ގެންނެވި ލާމަސީލު ބަޠަލަކީ އެމަނިކުފާނެވެ. އެއަށްވުރެ ބޮޑު ހެޔޮކަމެއް މި ޤައުމަށް ކޮންދިން އެކަކު ވެސް ވޭތޯއެވެ؟ ޢަލީ ރަސްގެފާނު އެ ޤައުމަކަށް ޓަކައި ޝަހީދު ވެވަޑައިގަންނަވާނޭ މުސްލިމް ދިވެހި ޤައުމެއް، ދަރުމަވަންތަ ރަސްގެފާނާ ނުލައި އޮތީސްތޯއެވެ؟ ޣާޒީ މުޙައްމަދު ތަކުރުފާނު އެ ޤައުމަކަށް ޓަކައި މަތިވެރި ޖިހާދެއް ކުރައްވާނޭ ޤައުމެއް ދަރުމަވަންތަ ރަސްގެފާނާ ނުލައި އޮތީސްތޯއެވެ؟ ދޮން ބަންޑާރައިން އެ ޤައުމަކަށް ޓަކައި މަރާ ކުރިމަތި ލައްވަވާނޭ ޤައުމެއް، ދަރުމަވަންތަ ރަސްގެފާނާ ނުލައި އޮތީސްތޯއެވެ؟ ޝައްކެއް ނެތް ގޮތުގައި، ދަރުމަވަންތަ ރަސްގެފާނާ ނުލައި، އޮތީހީ ބުދު ދީނުގެ ނުވަތަ ހިންދޫ ދީނުގެ ބާޠިލުގެ ތެރޭގައި ހަފުސް ވެފައި އޮތް، މި ދީންތަކުގެ ބޮޑެތި ރަސްކަންތަކަށް އަޅުވެތި ވެފައި އޮތް "އައުޓްޕޯސްޓެއް" ނޫން ކަމަށް މެނުވީ ބެލެވޭނޭ ގޮތެއް ނެތެވެ.\nދަރުމަވަންތަ ރަސްގެފާނުގެ ވާހަކަ ދައްކާ އިރު، މަޝްހޫރު ރަންނަމާރި ވާހަކައިގައި އެ ކިޔާ ގޮތަށް، ކޮންމެ މަހަކު ބިކުރުވެރި އަންހެން ކުއްޖަކު ރޭޕް ކޮށް މަރައިލުމުގެ ޖަރީމާ ހިންގި "ހަގީގީ ކުށްވެރިޔަކީ" އެއިރު ހުންނެވި ރަސްގެފާނު ކަމަށް، ތާރީޚު ޢިލްމުވެރީން ކަމުގެ ދޮގު ދަޢުވާ ކުރި ބަޔަކު އީޖާދު ކޮށްގެން އުޅޭ ތިޔަރީއާ މެދު ވެސް އެއްޗެއް ދަންނަވައިނުލައި ދެވޭކަށް ނެތެވެ. އެ ތިޔަރީ އަކީ، ދެންނެވުމުގެ ހަމަ އެއްވެސް ބޭނުމެއް ނެތް ފަދައިން، އެއްވެސް ޢިލްމީ އަސާސެއް ނެތި ދެކެވިފައި ވާ ވާހަކައެކެވެ. ޚިޔާލީ ފުލޯކު ތެއްޔެއްގައި ޖަހާލަތުގެ އަލިފާނުން ކެއްކިގެން ސުފުރާމައްޗަށް ލެވުނު ވިޔާނުދާ ވާހަކަތަކެކެވެ. "ރަންނަމާރިޔަށް" ޤުރުބާން ކުރެވެމުން ދިޔަ އަންހެން ކުދީންގެ ޢިއްފަތްތެރިކަން ފޭރިގަނެ އެކުދީން މަރަމުން ގެންދިޔައީ ކާކު ކަމެއް ދިވެހި ތާރީޚަކުން އެއްވެސް މިންވަރަކަށް އެނގޭކަށް ނެތެވެ. ނަމަވެސް ތަންޤީދީ އަދި ދިރާސީ ނަޒަރަކުން ވިސްނައިލުމުން، ނެރެވޭ އެންމެ ދެކޮޅުޖެހޭ އަދި އެންމެ ސީދާސާދާ ނަތީޖާޔަކީ، އެކަން ކުރަމުން ގެންދިޔައީ ބުދުކޯލުގައި ތިބި ބުދު ދީނުގެ ހާމުދުރުން ކަމުގައި ބެލުމެވެ. އެކަމުގެ ތުހުމަތު ދަރުމަވަންތަ ރަސްގެފާނާ ދިމާޔަށް ގެންދެވޭނޭ އެއްވެސް ގޮތެއް އަދި މަގެއް ނެތެވެ.\nދިވެހިރާއްޖޭގައި ޤައުމިއްޔަތެއް ނެތުމުގެ އެންމެ ބޮޑު އެއް ސަބަބަކީ، ދިވެހި ދަރީންނަށް ދިވެހި ތާރީޚު ކިޔަވައިނުދެވުމެވެ. ދިވެހި ޤައުމުގެ މަތިވެރި އަބްޠާލުން ޤައުމަށް ކުރެއްވި ޚިދުމަތްތަކާއި ޤައުމަށް ޓަކައި ވެވަޑައިގަތް ޤުރުބާނީގެ ވާހަކަތައް، ބޮޑު ވަމުން އަންނަ ޖީލުތަކަށް އުނގަންނައިނުދެވުމެވެ. މި މައްސަލަ ޙައްލު ކުރެވި، ހެޔޮ ގޮތުގައި ދިވެހި ތާރީޚު ދިވެހި ދަރީންނަށް ކިޔަވައިދެވޭން ޖެހެއެވެ. އެ ކިޔަވައިދިނުމުގެ އެންމެ މުހިއްމު އެއް ބައެއް ކަމަށް ވާން ޖެހޭނީ، އަޅުގަނޑުގެ ނަޒަރުގައި، ދިވެހި ޤައުމުގެ ބައްޕަގެ ގޮތުގައި ދަރުމަވަންތަ ކީރިތި މަހާރަދުން ދެނެގަނެ، އެ ގޮތުގައި އެމަނިކުފާނަށް ލޯބި ކުރުމަށާއި ޤަދަރު ކުރުމަށް ދިވެހި ދަރީންނަށް ދަސް ކޮށްދިނުމެވެ.


Beni Gantz Ramallah gai Abbas aa Bahdhalu kuravvaifi\nބެނީ ގަންޒް، އައްބާސާ ބައްދަލު ކުރައްވައިފި\nފަލަސްތީންގެ ރައީސް މަހްމޫދު އައްބާސް (ވ) އަދި އިޒްރޭލުގެ ދިފާއީ ވަޒީރު ބެނީ ގަންޒ: ރާމަﷲ ގައި މަޝްވަރާ ކުރެއްވި\nއިޒްރޭލުގެ ދިފާއީ ވަޒީރު ރާމަﷲ އަށް ވަޑައިގެން ފަލަސްތީންގެ ރައީސް މަހްމޫދު އައްބާސްއާ ބައްދަލު ކުރައްވައިފި އެވެ. މިއީ އިޒްރޭލުގައި އާ ސަރުކާރެއް އެކުލަވާލި ފަހުން އެ ގައުމުގެ އިސް ވަޒިރަކު ފަލަސްތީންގައި އައްބާސްއާ ބައްދަލު ކުރެއްވި ފުރަތަމަ ފަހަރެވެ.\nމި ބައްދަލުވުމާ ބެހޭ ގޮތުން ބުނެވެނީ އެމެރިކާއިން ބާރު އެޅުމުގެ ސަބަބުން ބޭއްވި ބައްދަލުވުމެއް ކަމަށެވެ. އިޒްރޭލުގެ ބޮޑުވަޒީރު ނަފްތަލީ ބެނެޓް ފާއިތުވި ހަފުތާގައި އެމެރިކާއަށް ވަޑައިންގެ ވައިޓް ހައުސްގައި އެމެރިކާގެ ރައީސް ޖޯ ބައިޑަންއާ ބައްދަލު ކުރެއްވި އެވެ.\nފަލަސްތީނުގެ އޮފިޝަލަކު އަރަބް ނިއުސްއަށް ވިދާޅުވި ގޮތުން ކަންބޮޑުވުންތަކާ ބެހޭ ގޮތުން އައްބާސް ވާހަކަފުޅު ދެއްކެވި އެވެ. ފަލަސްތީންގެ ސެކިއުރިޓީ ފަލަސްތީނަށް ދޫކޮށްލުމަށާއި ޣާޒާ އެއާޕޯޓް ހުޅުވައި އަވަށްތަކުގައި ދިއިރުޅޭ އާއިލާތަކުގެ މެމްބަރުންނަށް ބައްދަލު ކުރެވޭނެ ގޮތް ހަދައިދިނުމަށްއ އައްބާސް އެދިވަޑައިގެންނެވި އެވެ.\nހަނާން އަޝްރާވިއާ ހަވާލާދީ އަރަބް ނިއުސްއިން ބުނީ ދެ ބޭފުޅުންގެ ބައްދަލު ކުރެއްވުމަކީ ސިޔާސި ގޮތުން ކުރެވުނު މުއާމަލާތެއް ނޫން ކަމަށެވެ. އެހެން ނަމަވެސް، ފަލަސްތީނަށް އިގުތިސޯދީ ގޮތުން އެހީތެރިވުމާ ބެހޭ ގޮތުން މަޝްވަރާ ކުރެވުނު ކަމަށެވެ.\nފަލަސްތީން ނޭޝަނަލް އެންޑް ސެންޓްރަލް ކައުންސިލްގެ މެމްބަރު، ނަޖީބް ގަދޫމީ ވިދާޅުވީ ބައްދަލުވުމުގެ ސަބަބުން މާބޮޑު ބަދަލުތަކެއް އަންނާނެ ކަމަކަށް ނުބެލެވެ އެވެ. އިޒްރޭލުން މިހާރު އެ ކުރާ ކަމަކީ އެމެރިކާގެ ބުނުމަށް ކުރާ ކަމަށް ވާތީ އެއީ އިޒްރޭލުގެ ޝައުގުވެރި ކަމުން ބޭރުގައި ހިނގާ ކަމެކެވެ.\nއިޒްރޭލުން 150 މިލިއަން ޑޮލަރު ފަލަސްތީނަށް އަނބުރާ ދައްކާ ގޮތަށް، ދޭނެ ކަމަށް ބެނީ ގަންޒް ވިދާޅުވި އެވެ. އެއީ ފަަލަސްތީނަށް ކުރިމަތިވެފައި ހުރި ދަތިތަކަށް ވަގުތީ ހައްލެއް ކަމަށް ވިދާޅުވި އެވެ.\nއިޒްރޭލުން ދޭން ބުނި އެހީއަކީ މަޝްރަހު ދިރާސާ ކުރާ މީހުން ދެކޭ ގޮތުން ފަލަސްތީނަށް ލިބެން ޖެހޭ ފައިސާ އެވެ. އެއީ އިޒްރޭލުގެ ރަނގަޅުކަމުން ދޭއެހީއެއް ނޫނެވެ.\nފަލަސްތީންގެ 180 މިލިއަން ޑޮލަރު އިޒްރޭލުން މިހާރު ވެސް ހިފަހައްޓާފައި އެބަ ހުއްޓެވެ. އެއީ 2000 ވަނަ އަހަރުގެ ޓެކްސް ފައިސާއިން ފަލަސްތީނަށް ލިބެންޖެހޭ ފައިސާ ކަމަށް ވެއެވެ.\nއެމެރިކާ ފަލަސްތީން އިޒްރޭލް + މެދު އިރުމަތި މަހްމޫދޫ އައްބާސް\n"ޓޭންކަރު މަތިންދާބޯޓުތައް އަވަހެއް ނުކުރެވޭނެ"


Trump impeach koffi, dhen vaanee kihineh? | Mihaaru\nޓްރަމްޕް އިމްޕީޗްކޮށްފި، ދެން ވާނީ ކިހިނެއް؟\nހައުސް އާއި ސެނެޓުގެ ޖޮއިންޓް ބައްދަލުވުމެއް ކެޕިޓަލްގައި ކުރިއަށް ދަނީ: ޓްރަމްޕުގެ މައްސަލަ ދެން ކުރިއަށް ދާނީ ސެނެޓުގައި. --ފޮޓޯ:އޭއެފްޕީ\n14 ޖެނުއަރީ 2021 - 12:00\nވޮޝިންޓަން (ޖެނުއަރީ 14) - ރައީސް ޑޮނަލްޑް ޓްރަމްޕުގެ ވެރިކަން ނިމެން މަދު ދުވަސްކޮޅަކަށްވެފައިވާއިރު ހައުސް އޮފް ރެޕްރެޒެންޓެޓިވްސް އިން އެމަނިކުފާން ރޭ އިމްޕީޗްކުރުމުން ދެން ކަންތައް ވާނެ ގޮތަކާ މެދު ދަނީ ސުވާލުތައް އުފައްދަމުންނެވެ.\nކޮންގްރެސްގެ ބައްދަލުވުމެއް މި މަހު6ވަނަ ދުވަހު ކުރިއަށް ދަނިކޮށް ޓްރަމްޕުގެ ސަޕޯޓަރުން ގާނޫނު ހަދާ މަޖިލީހަށް ވަދެ ހިންގި ހަމަނުޖެހުމުގެ ޒިންމާ ޓްރަމްޕް އުފުއްލަވަން ޖެހޭނެ ކަމަށް ޑިމޮކްރެޓިކް ޕާޓީގެ މެންބަރުން ވިދާޅުވަނީ އެ ހަމަނުޖެހުމަށް ހިތްވަރު ދެއްވީ ޓްރަމްޕް ކަމަށްވާތީ އެވެ. އެ މައްސަލައިގައި ކޮންގްރެސްގެ ދަށުގެ އިން ޓްރަމްޕް އިމްޕީޗްކުރުމުން ދެން ކަންތައް ވެދާނެ ގޮތް ތިރީގައި އެވަނީ އެވެ.\nހައުސް އިން އިމްޕީޗްކުރުމުން ދެން އެ މައްސަލަ ދާނީ ސެނެޓަށެވެ. މިދިޔަ އަހަރު ވެސް ވަނީ އެ ގޮތަށް ކަންތައްވެފަ އެވެ. ރިޔާސީ އިންތިޚާބަށް ނުފޫޒް ފޯރުވަން ޔޫކްރޭނުގެ އެހީ ޓްރަމްޕް ހޯއްދެވި ކަމަށް ތުހުމަތުކޮށް ހައުސް އިން ޓްރަމްޕް އިމްޕީޗްކުރީ ޑިސެމްބަރު 2019 ގަ އެވެ. ނަމަވެސް މިދިޔަ އަހަރުގެ ފެބްރުއަރީ މަހު ސެނެޓުން ވަނީ ޓްރަމްޕް ކުށްވެރިނުވާ ކަމަށް ނިންމައިފަ އެވެ. އޭރު ސެނެޓުގެ ކޮންޓްރޯލް އޮތީ ރިޕަބްލިކަން ޕާޓީއަށެވެ.\nވައިޓް ހައުސް އިން ނުކުމެވަޑައިގަތުމަށް ޓްރަމްޕަށް ދެން އޮތީ ހަފުތާއެއްހާ ދުވަހެވެ. އެމެރިކާގެ 46 ވަނަ ރައީސްގެ ގޮތުގައި ޖޯ ބައިޑަން ޖެނުއަރީ 20 ގައި ހުވާ ކުރައްވާނެ އެވެ. އެހެންވެ ޓްރަމްޕް މަގާމުން ވަކިވުމަށް ފަހު ސެނެޓުގައި ޝަރީއަތް ކުރިއަށް ގެންދެވިދާނެތޯ ވަނީ ސުވާލު އުފެދިފަ އެވެ.\nއެމެރިކާގެ ސެނެޓް މިހާރު އޮތީ ރެސެސްގައި ކަމަށްވާތީ ޖެނުއަރީ 19 ގެ ކުރިން ގާނޫނު ހަދާ މަޖިލީހުގެ މަތީ ގޭގެ ބައްދަލުވުމެއް ބޭއްވިދާނެކަމަކަށް ނުބެލެވެ އެވެ.\nސެނެޓުގެ ރިޕަބްލިކަން މެޖޯރިޓީ ލީޑަރު މިޗް މެކޯނެލް ވިދާޅުވެފައި ވަނީ ސެނެޓުގައި ޖެނުއަރީ 20 ގެ ކުރިން ޝަރީއަތް ހިނގާނެ ކަމަށް ނުބެލެވޭ ކަމަށެވެ. އެ ދުވަހު ޓްރަމްޕް މަގާމުން ވެސް ވަކިވާނެ އެވެ.\nމެކޯނެލްގެ އޮފީހުން ބުނީ ޖެނުއަރީ 20 ގެ ކުރިން ސެނެޓް އެއްކުރާ ނަަމަ ހުރިހާ މެންބަރުންގެ ރުހުން އެކަމަށް ބޭނުންވާނެ ކަމަށެވެ. ސެނެޓުގެ ޖުމްލަ އަދަދު ކަމަށްވާ 100 މެންބަރުންގެ ތާއީދު އެކަމަށް ހޯދުމަކީ ނާދިރު ކަމެއް ކަމަށް ތަޖްރިބާކާރުން ބުނެ އެވެ.\nއެކަމަކު ޑިމޮކްރެޓިކުން އެކަމަށް ދެކޮޅެވެ. ސެނެޓުގެ ޑިމޮކްރެޓިކް މައިނޯރިޓީ ލީޑަރު ޗަކް ޝުމާ ވިދާޅުވީ 2004 ވަނަ އަހަރުގެ ގަރާރެއްގެ ދަށުން، މެޖޯރިޓީ އާއި މައިނޯރިޓީ ލީޑަރު އެއްބަސްވެއްޖެ ނަމަ އިމަޖެންސީ ބައްދަލުވުމެއް ބޭއްވިދާނެ ކަމަށެވެ.\nޕެލޯސީ އާއި މެކޯނެލް\nހައުސް އިން ޓްރަމްޕް އިމްޕީޗްކުރުމުން، އިމްޕީޗްކުރުމުގެ ލިޔުން ސެނެޓަށް ފޮނުވާނެ ވަގުތެއް ނިންމާނީ ހައުސްގެ ސްޕީކަރު ނެންސީ ޕެލޯސީ އެވެ. ވަގުތުން އެ ލިޔުން ފޮނުވިދާނެ އެވެ. އަދި ބައިޑަން ހުވާ ކުރެއްވުމަށް ފަހު ވެސް އެ ލިޔުން ސެނެޓަށް ފޮނުވިދާނެ އެވެ.\nހައުސްގެ ސްޕީކަރު ޕެލޯސީ އާއި ސެނެޓުގެ މެޖޯރިޓީ ލީޑަރު މެކޯނެލް.\nސެނެޓަށް ލިޔުން ލިބުމުން މެކޯނެލް އަދި ހައްދަވާނެ ގޮތެއް ނޭނގެ އެވެ. އެންމެ ފަހުން ޓްރަމްޕް އިމްޕީޗް ކުރި ފަހަރު، ސެނެޓާ ހަމައަށް އެ މައްސަލަ ދިއުމުން އެކަން ނާކާމިޔާބުކޮށްލަން ރިޕަބްލިކަން ހުރިހާ ސެނެޓަރުން އެއްގަލަކަށް އެރުވުމަށް މެކްކޯނެލް ވަނީ މަސައްކަތް ކުރައްވައިފަ އެވެ. ޓްރަމްޕާ ދެކޮޅަށް ސެނެޓުގައި ވޯޓު ދެއްވި ހަމައެކަނި ރިޕަބްލިކަން މެންބަރަކީ ކުރީގެ ރިޔާސީ ކެންޑިޑޭޓް އަދި ޔޫޓާގެ ސެނެޓާ މިޓް ރޮމްނީ އެވެ.\nއެކަމަކު ނިއު ޔޯކް ޓައިމްސް އިން ބުނެފައި ވަނީ ޓްރަމްޕް މިފަހަރު ކުރެއްވީ އިމްޕީޗްކުރާ ވަރުގެ ކުށެއް ކަމަށް މެކޯނެލް ވެސް ގަބޫލް ކުރައްވާ ކަމަށެވެ. މިއީ ޓްރަމްޕުގެ ކިބައިން ރިޕަބްލިކަން ޕާޓީ ސަލާމަތް ކުރަންވީ ވަގުތު ކަމަށް މެކްކޯނެލް ދެކޭ ކަމަށް ވެސް ނޫހުން ބުނެފައިވެ އެވެ.\nސެނެޓުގައި ރައީސް ކުށްވެރި ކުރަން ތިންބައިކުޅަ ދެބައި ވޯޓު ބޭނުންވާނެ އެވެ. އޭގެ މާނައަކީ ރިޕަބްލިކަން ޕާޓީގެ މަދުވެގެން 17 ސެނެޓަރުން ޑިމޮކްރެޓިކުންނާ ގުޅުމެވެ.\nޓްރަމްޕް މަގާމުން ވަކިވުމުން ވާނީ ކިހިނެއް؟\nޖެނުއަރީ 20 ގައި ޓްރަމްޕް މަގާމުން ވަކިވެވަޑައިގަތުމުގެ ކުރިން ސެނެޓުގައި ޝަރީއަތް ނުފެށިއްޖެ ނަމަ، އެ ޝަރީއަތް ކުރިއަށް ގެންދެވިދާނެކަމާ މެދު ދަނީ ސުވާލު އުފައްދަމުންނެވެ. މިއީ މީގެ ކުރިން ދިމާވި ހާލަތެއް ނޫނެވެ. ގާނޫނީ އިލްމުގެ ބައެއް ތަޖްރިބާކާރުން ބުނާ ގޮތުގައި ކުރީގެ ރައީސެއްގެ މައްޗަށް ސެނެޓުގައި ޝަރީއަތް ހިންގިދާނެތޯ ބެލުމަކީ ޚިޔާލުތަފާތުވާ މައްސަލައެކެވެ.\nއެމެރިކާގެ ތާރީޚުގައި މީގެ ކުރިން އިމްޕީޗްކުރި ތިން ރައީސުން ވެސް އިމްޕީޗްކޮށްފައި ވަނީ އެ މީހުންގެ ވެރިކަމުގެ ދައުރުގެ ތެރޭގަ އެވެ. ކުރިން އިމްޕީޗްކޮށްފައި ވަނީ ޓްރަމްޕް، ބިލް ކްލިންޓަން އަދި އެންޑްރޫ ޖޯންސަން އެވެ. ޓްރަމްޕް ގޮތަށް 1868 ގައި އިމްޕީޗްކުރި ޖޯންސަން އާއި 1998-1999 ގައި އިމްޕީޗްކުރި ކްލިންޓަން ވެސް ވަނީ ސެނެޓުން ސަލާމަތްވެފަ އެވެ.\nމީގެ ކުރިން ސެނެޓުން ވަނީ ކުރީގެ ސެނެޓަރުންނާއި ފަނޑިޔާރުން މަގާމުން ވަކިވި ފަހުން ވެސް ހައުސްގައި އިިމްޕީޗްކޮށް ސެނެޓުގައި ޝަރީއަތް ހިންގައިފަ އެވެ.\nޓްރަމްޕް މަގާމުން ވަކިވުމަށް ފަހު ވެސް އިމްޕީޗްކޮށް ސެނެޓުގެ ޝަރީއަތުގައި ކުށްވެރިކުރަން ބޭނުންވާ ފަރާތްތަކުގެ އެއްބޭނުމަކީ ދައުލަތުގެ މަގާމަކަށް ޓްރަމްޕަށް ދެން ނާދެވޭނެ ގޮތް ހެދުމެވެ. އަނެއް ބޭނުމަކީ ކުރީގެ ރައީސުންނަށް ދޭ އިނާޔަތްތައް ޓްރަމްޕަށް ދިނުން ހުއްޓުވުމެވެ.\nޓްރަމްޕް ވަނީ 2024 ގެ އިންތިޚާބަށް ނުކުންނަވާނެ ކަމުގެ އިޝާރާތެއް ދެއްވައިފަ އެވެ. ސެނެޓުގެ އަޣުލަބިއްޔަތު ވޯޓުން ވެސް ޓްރަމްޕް ރިޔާސީ އިންތިޚާބަށް ކުރިމަތިލުން ހުއްޓުވިދާނެ އެވެ. ސެނެޓުގައި މިހާރު ތިބީ ދެ ޕާޓީގެ މެންބަރުން ހަމަހަމަ އަށް ކަމަށް ވިޔަސް ގޮތް ނިންމާ ވޯޓު ދޭނީ ނައިބް ރައީސް ކަމަށް ވަޑައިގަންނަވާ ޑިމޮކްރެޓިކް ޕާޓީގެ ކަމަލާ ހަރިސް އެވެ.\nޔޫއެސް ކޮންގްރެސް ޓްރަމްޕް އިމްޕީޗް ކުރުން


5G iPhone thakah Apple ge amilla antenna | Mihaaru\nއައިފޯން 5ޖީ މޮޑެލްތަކަށް އެންޓަނާ އުފައްދަނީ އެ ކުންފުނިން އަމިއްލަ އަށް\n17 ފެބުރުއަރީ 2020 - 07:32\nއައިފޯންގެ 5ޖީ މޮޑެލްތަކަށް މޯޑެމް އުފައްދަނީ ކުއަލްކޮމް އިންނެވެ. ނަމަވެސް، ފޯނުގައި ވަޅުލާ އެންޓަނާތައް އުފައްދަނީ އެޕަލް އިންނެވެ. ސަބަބެއް ކަމަށް ބުނަނީ، ކުއަލްކޮމް އިން އުފައްދާ އެންޓަނާތައް، އެޕަލް އަށް ކަމުދާ ވަރަށް ވުރެ ފަލަވުމެވެ.\nއެޕަލް އިން ދެކޭ ގޮތުގައި، ކުއަލްކޮމް އިން އުފައްދާ އެންޓަނާތައް ބޭނުންކޮށްފި ނަމަ، އެޕަލް އިން ބޭނުންވާ ޑިޒައިންތަކަށް އައިފޯނުތައް އުފައްދަން ދަތިވާނެ އެވެ. އެޕަލް އިން ބޭނުންވަނީ ވަރަށް ތުނި އަދި އެހައި ލޫޅާފަތި އައިފޯނުތަކެކެވެ.\nއައިފޯނުތަކަށް އެންޓަނާ އުފެއްދުމަކީ މީގެ ކުރިން ވެސް އެޕަލް އިން ކުރި މަސައްކަތެކެވެ. އެއީ ތަންކޮޅެއް ކުރި އެވެ. އައިފޯން 4އާ ހަމަ އަށް ޚިޔާލުތައް ފަހަަތަށް ޖައްސާލުމުން މިކަން ހަނދުމަވެދާނެ އެވެ. އެޕަލް އިން އެ ފަހަރު އުފެއްދި އެންޓަނާތައް އެހާ ރަނގަޅަށް މަސައްކަތެއް ނުކުރި އެވެ. ކޯލު ގުޅަން އުނދަގޫވުން އަދި ކޯލް ބުރިބުރިވުން ފަދަ ދަތިތައް ވަނީ ތަޖުރިބާކުރަން ޖެހިފަ އެވެ. މި ކަމަށް އެއިރު ޖޯކުޖެހި މީހުން "#އެންޓަނާގޭޓް"އޭ ކިޔައި މަލާމާތްކޮށް އުޅުނެވެ.\nއައިފޯން 5ޖީ މޮޑެލްތަކަށް މި ފަހަރު އެޕަލް އިން އެންޓަނާ އުފައްދާއިރު، މާޒީން ދަސްކޮށްފައި ވާނެ ކަމަށް ބެލެވެ އެވެ. އެޕަލް އިން ބޭނުންވާ ޑިޒައިނަށް އަދި އެހައި ހިމަތުނިކޮށް އުފައްދާ އެންޓަނާގެ ސަބަބުން، 5ޖީ ތަކުރިބާކުރުމުގައި ދަތިތަކެއް ހުރެދާނެ ކަމަށް މިހާރު ވެސް އެބަ ކިޔަ އެވެ.


Hiyaanathuge massala: Hissadhaarun Bankaa eku!\nރޭ ހޮޓެލް ޖެންގައި ބޭއްވި ބީއެމްއެލްގެ އަހަރީ އާންމު ޖަލްސާ. -- އަވަސް ފޮޓޯ | އަހުމަދު ޝުރާއު\nބޭންކް އޮފް މޯލްޑިވްސް (ބީއެމްއެލް) ގެ އަހަރީ އާންމު ޖަލްސާ ބާއްވާކަން އިއުލާނު ކުރުމާއެކު ހިތަށް އެރީ އާންމު ހިއްސާދާރުންގެ ސުވާލުތަކުގެ އެންމެ ކުރީގައި އޮންނާނީ ރާއްޖޭގެ ތާރީހުގައި ހިނގި ބޮޑު ހިޔާނާތުގެ މައްސަލަ އެވެ. އެމްއެމްޕީއާރްސީގެ މައްސަލާގައި މުޅި ގައުމުގެ އަމާޒު ބީއެމްއެލްއަށް ހުއްޓިފައިވާ ދަނޑިވަޅެއްގައި އާންމު ހިއްސާދާރުންގެ ކަންބޮޑުވުންތަކާއި ސުވާލުތައް ބަންޑުންކޮށްލާނެ ފުރުސަތުގެ ބޭނުން ރަނގަޅަށް ހިފައިގެންނެވެ. ކޮންމެވެސް ވަރަކަށް ޖަލްސާ ހޫނުވެގެންދާނެ ކަމުގެ އިޝާރާތެއް ވެސް ލިބުނެވެ.\nނަމަވެސް، ރޭ ހޮޓެލް ޖެން ގައި ބޭއްވި ޖަލްސާގައި ބައިވެރިވި ގިނަ ހިއްސާދާރުންގެ ފަރާތުން ފެނުނީ ކުރިން ލަފާ ކުރެވުނު ރޫހާއި މުޅީން ހިލާފު މަންޒަރެކެވެ. ރޭގެ ޖަލްސާގައި ސުވާލުތަކާއި ހިޔާލުތައް ހުށަހެޅި ގިނަ ހިއްސާދާރުން ކަންބޮޑުވުން ފާޅުކުރަމުން ދިޔައީ ހިޔާނާތުގެ މައްސަލަ ބީއެމްއެލްއާ ދިމާލަށް އަނބުރާލައިގެން އެ ފައިސާ ބޭންކުގެ ރިޒާވުން ނަގަން އުޅޭކަމަށް ބުނަމުންނެވެ.\nގެއްލުނު ފައިސާއަށް ބޭންކުން ޒިންމާވާކަށް ނުޖެހޭ\nއެގޮތުން، ވާހަކަ ދެއްކި ގިނަ ހިއްސާދާރުން ހަރު އަޑުން ބުނަމުން ދިޔައީ ބޮޑު ހިޔާނާތުން ދައުލަތަށް ގެއްލުނު 1.4 ބިލިއަން ރުފިޔާ، އެމީހުންގެ ހިއްސާ އޮތް ފައިސާއިން ދީގެން ނުވާނެއޭ އެވެ.\n"ބޭންކުގެ ރިޒާވްގެ ގޮތުގައި އެބަހުރި ހަތަރު ބިލިއަން ރުފިޔާ. އެކަމަކު އެއިން ބޯނަސް ޝެއާ އަޅުގަނޑުމެންނަށް ހައްގުވޭ. އެމްއެމްޕީއާރްސީގެ ހިޔާނާތް ބޭންކުގެ ބޮލުގައި އެޅިގެން އެ 1.4 ބިލިއަން ރުފިޔާ ބޭންކުގެ ރިޒާވުން އެއްގޮތަކަށް ވެސް ނެގިގެން ނުވާނެ،" އާންމު ހިއްސާދާރެއް ކަމަށްވާ އަބްދުﷲ އަބްދުލް ރަހީމް ބުންޏެވެ.\nއޭނާ ބުނި ގޮތުގައި މީގެ 10 ވަރަކަށް އަހަރު ކުރިން އޭރުގެ ސަރުކާރުން ހިންގި އަމަލުތަކުގެ ސަބަބުން ބީއެމްއެލް ބަނގުރޫޓުވުމާ ހަމައަށް ހާލަތު ގޯސްވެގެން ދިޔަ އެވެ. އަނެއްކާވެސް އެ މާޒީ ތަކުރާރުވަމުންދާ ކަމުގެ ކަންބޮޑުވުން އޭނާ ހިއްސާކުރި އެވެ.\nރޭ ހޮޓެލް ޖެންގައި ބޭއްވި ބީއެމްއެލްގެ އަހަރީ އާންމު ޖަލްސާގައި ބައިވެރިވި އާންމު ހިއްސާދާރުން ވަނީ ގިނަ ސުވާލުތަކެއް ކޮށްފައި. -- އަވަސް ފޮޓޯ | އަހުމަދު ޝުރާއު\nއެއީ ގިނަ ހިއްސާދާރުންގެ ޝުއޫރުތައް ހުރި ގޮތެވެ. ނަމަވެސް، އެމްއެމްޕީއާރުސީގެ ހިޔާނާތުގައި މައިގަނޑު ދައުރެއް އަދާކުރި އަމިއްލަ ކުންފުންޏެއް ކަމަށްވާ އެސްއޯއެފް ޕްރައިވެޓް ލިމިޓެޑުގެ އެކައުންޓުތައް ދައުލަތަށް ލިބެންޖެހޭ ފައިސާތައް ޖަމާކުރުމުގައި ބީއެމްއެލް އިން ވަރަށް ބޮޑަށް އިހުމާލުވެފައިވާކަމަށް ކުރެވޭ ތުހުމަތުތަކާ ގުޅޭގޮތުން ވެސް ބައެއް ހިއްސާދާރުންގެ ސުވާލުތައް އަމާޒުވި އެވެ.\nއެގޮތުން މައިގަނޑު ގޮތެއްގައި ބޭންކުގެ ބޯޑާ އަމާޒުކުރީ "ނޮޓް ނެގޯޝިއަބަލް" ޖަހާފައިވާ ޗެކުތަކެއް އެސްއޯއެފްގެ އެކައުންޓުތަކަށް ޖަމާކޮށްދީފައިވާކަމަށް ކުރެވޭ ތުހުމަތުތަކާ ގުޅޭގޮތުންނެވެ. އެފަދަ ޗެކުތަކެއް ޖަމާކޮށްދީފައިވާނެތޯ ސާފުކޮށް ބުނެދިނުމަށް ހިއްސާދާރުން އެދުނެވެ. އަދި އެ މައްސަލާގައި ރައްޔިތުންގެ މަޖިލީހަށް ބީއެމްއެލްގެ ފަރާތުން ދޮގު މައުލޫމާތު ދިންކަމަށް ބުނާ މައްސަލަ ސާފުކޮށްދޭން ވެސް ހިއްސާދާރުން އެދިފައިވެ އެވެ.\nއެ ސުވާލުތަކަށް ޖަވާބު ދެއްވަން ބީއެމްއެލްގެ ޗެއާޕާސަން ސައީދާ އުމަރު ވިދާޅުވި ގޮތުގައި "ނޮޓް ނެގޯޝިއަބަލް" ޖަހާފައިވާ ޗެކުތަކާގުޅޭ މައުލޫމާތު އެހެން ބޭންކުތަކުގައި އެދިގެން ދަނީ ހޯދަމުންނެވެ. އަދި އެކަމުގައި މަރުކަޒީ ބޭންކުގެ އެހީތެރިކަމަށް ވެސް އެދިފައިވާނެ އެވެ.\nއެންޑޯސްކޮށްފައިވާ ޗެކުތަކާ ގުޅޭގޮތުން މަޖިލީހުގެ މާލިއްޔަތު ކޮމިޓީއަށް ބީއެމްއެލްގެ ފަރާތުން ދީފައިވާ މައުލޫމާތަކީ އޭރު އެނގިފައިހުރި ކަންކަމުގެ އަލީގައި ހިއްސާކޮށްފައިވާ ތެދު މައުލޫމާތު ކަމަށް ރޭ ވެސް ސައީދާ ވަނީ ތަކުރާރުކުރައްވައިފަ އެވެ.\nޑެޕިއުޓީ ސީއީއޯ ޝަރީފުގެ ދިފާއުގައި ހިއްސާދާރުން\nބީއެމްއެލްގެ ޑެޕިއުޓީ ސީއީއޯ މުހައްމަދު ޝަރީފް، ރައްޔިތުންގެ މަޖިލީހުގެ މާލިއްޔަތު ކޮމިޓީގައި ވިދާޅުވެފައިވާ ގޮތުގައި އެމްއެމްޕީއާރުސީއަށް ލިބެން ޖެހޭ ބިލިއަނަކަށްވުރެ ގިނަ ރުފިޔާގެ ޗެކްތައް އެންޑޯޒްކޮށްގެން އަމިއްލަ ކުންފުނިތަކަކަށް ޖަމާކޮށްފައި ވަނީ ބީއެމްއެލްގެ އިހުމާލަކުން ނޫނެވެ. އޭނާ ވިދާޅުވާ ގޮތުގައި ޗެކް އެންޑޯޒް ކުރުމުގައި ބީއެމްއެލް އިން އަމަލު ކުރީ ތަފާތު ކުރުމެއް ނެތި، އޭރު އޮތް ގަވާއިދުތަކާއި އުސޫލުތަކުގެ ތެރެއިންނެވެ.\nބީއެމްއެލްގެ އާ ބޯޑަށް ސަރުކާރުގެ ފަރާތުން ހުށަހެޅި ބޭފުޅުންގެ ތެރެއިން ޝަރީފްގެ ނަން އަނބުރާ ގެންގޮސްފައިވާއިރު، ސިޔާސީ މަގުސަދެއް ހާސިލް ކުރުމަށްޓަކައި ވަކި މީހަކަށް އަމާޒު ކޮށްގެން "ގުރުބާން ކުރާ ކަންބަޅި" އެއްހެން ކަތިލަމުންދާ ކަމަށް ވެސް އެއް ހިއްސާދާރަކު ރޭ ވަނީ ބުނެފަ އެވެ.\nރޭ ހޮޓެލް ޖެންގައި ބޭއްވި ބީއެމްއެލްގެ އަހަރީ އާންމު ޖަލްސާގައި އެ ބޭންކުގެ ޑެޕިޔުޓީ ސީއީއޯ މުހައްމަދު ޝަރީފް. -- އަވަސް ފޮޓޯ | އަހުމަދު ޝުރާއު\n"އަޅުގަނޑުމެންނަށް މި ފެންނަނީ ވަކި މީހަކަށް ޓާގެޓް ކޮށްގެން ކަންބަޅިއެއްހެން ކަތިލަމުން ދާތަން. ދެން ބީއެމްއެލްގެ އެހެން މުވައްޒަފުން ވެސް ކަންބަޅިތަކެއްހެން ކަތިލަން އަޅުގަނޑުމެން ދޫކޮށްލަންވީތޯ،" ބީއެމްއެލްގެ އެއް ހިއްސާދާރާކު ސުވާލު ކުރި އެވެ.\nއޭނާ ގަބޫލުކުރާ ގޮތުގައި، މި މައްސަލާގައި ބޭންކުން އަމަލު ކޮށްފައިވާ ސްޕީޑު ވެސް ލަހެވެ. އަދި މި ހިޔާނާތުގައި ބައިވެރިވިކަމުގެ ތުހުމަތު ސީދާ ބީއެމްއެލްގެ މުވައްޒަފުންނަށް ކުރެވޭއިރު، މުވައްޒަފުންގެ ދިފާއުގައި ބޭންކުން އިތުރަށް މަސައްކަތް ކުރަންޖެހޭކަން ވެސް އޭނާ ފާހަގަކުރި އެވެ.\nއެހެން ހިއްސާދާރެއް ކަމަށްވާ އިބްރާހިމް މުއްތަލިބު ފާހަގަ ކުރެއްވި ގޮތުގައި ބީއެމްއެލްގެ ތާރީހުގައި ވެސް ސީއީއޯގެ މަގާމަށް ދިވެއްސަކު އައްޔަން ކޮށްފައެއް ނުވެއެވެ. ބޭންކަށް ގިނަ އަހަރުތަކެއް ހިދުމަތްކޮށްދީފައިވާ ޝަރީފް ފަދަ ބޭފުޅަކާމެދު އެގޮތަށް އަމަލުކުރަމުންދާ ދިއުމަކީ ހިތާމައެކެވެ. އެވާހަކަތަކާ ގުޅުވައިގެން އިބްރާހިމް ދީދީ ވެސް ނެގީ އެ ނުކުތާ އެވެ. އޭނާ ބުނިގޮތުގައި، ސީއީއޯގެ މަގާމަށް ދިޔުމުގެ ފުރުސަތު އޮތް ބޭފުޅެއްގެ މުޅި ކެރިއަރު ހަލާކުކޮށްލީ އެވެ.\nނަމަވެސް، އެމްއެމްޕީއާރުސީ ހިޔާނާތުގެ މައްސަލާގައި ބޭންކުގެ އިހުމާލު އޮތް ކަމަށް ގަބޫލުކުރެވޭ ކަމަށް ބައެއް ހިއްސާދާރުން ރޭވެސް ބުންޏެވެ. އެގޮތުން އަހުމަދު މުހައްމަދު ބުނި ގޮތުގައި ފާއިތުވި ދެ އާންމު ޖަލްސާގައި ވެސް އެމްއެމްޕީއާރުސީއާބެހޭ ސުވާލުތައް ކުރެވުނެވެ. ނަމަވެސް ބޯޑުގެ ފަރާތުން އެ ސުވާލުތަކަށް އެކަށީގެންވާ ޖަވާބެއް އޭރު ދީފައެއް ނުވެއެވެ.\nއޭނާގެ ވާހަކަތަކަށް ތާއީދުކުރަމުން އަހުމަދު ޒާހިރު ބުނީ އެފަދަ ބޮޑެތި އަދަދުތަކުން ޗެކުތައް ޖަމާކޮށްދީފައިވަނީ ބޭންކުގެ ކޮންމެވެސް އިހުމާލެއް އޮވެގެނެވެ. ނަމަވެސް، މުޅި ހިޔާނާތުގެ ޒިންމާ ބޭންކުން އުފުލައިގެން، އެ ފައިސާ ބޭންކުން ދައުލަތަށް ދެއްކުމާ އޭނާ ވެސް ދެކޮޅެވެ.\n"ބަޔަކު ކުރި ވައްކަމަކުން، ބޭންކުން ފައިސާ ދައްކަންޖެހޭ ގޮތަށް ވެގެންނުވާނެ،" ޒާހިރު ބުންޏެވެ.\nސަރުކާރުގެ އިތުރުން އާ ބޯޑަށް ވެސް ގިނަ ތުހުމަތުތަކެއް\nރޭ އިންތިހާބުކުރި ބީއެމްއެލްގެ އާ ބޯޑާ މެދުވެސް ކަންބޮޑުވުންތަކެއް ހިއްސާ ކުރެވިގެން ދިޔަ އެވެ. އޭގެ ތެރޭގައި އެންމެ ބޮޑަށް ދެކެވުނީ އެމްއެމްޕީއާރުސީގެ ހިޔާނާތުގައި ބައިވެރިވި ކަމުގެ ތުހުމަތު ކުރެވޭ ބައެއް މީހުންނާ އާއިލީ ގުޅުން އޮންނަ ބޭފުޅުންތަކެއް ބޭންކުގެ އާ ބޯޑުގައި ތިއްބަވާނެ ވާހަކަ އެވެ. އެ ގޮތުން އެފަދަ ބޭފުޅުން ބޯޑުގައި ތިއްބަވައިގެން ހިޔާނާތުގެ މައްސަލާގައި މަސްލަހަތު ފުށުނާރާނެތޯ އެއީ ރޭގެ ޖަލްސާ ތެރެއިން ކުރެވިގެން ދިޔަ ސުވާލެކެވެ.\nނަމަވެސް، އާންމު ހިއްސާދާރުންގެ ފަރާތުން އެންމެ ބޮޑު ކަންބޮޑުވުމެއް އޮތީ މިހާރުގެ ސަރުކާރާމެދު އެވެ. އެގޮތުން ބީއެމްއެލްގެ ހިންގުން ސަރުކާރުގެ ކޮންޓްރޯލްގެ ދަށަށް ގެނައުމަށްޓަކައި ބޭންކުގެ ހިންގާ ގަވައިދަށް ސަރުކާރުން އިސްލާހެއް ހުށަހަޅާފައިވާކަމުގެ މައުލޫމާތު ސާފުކޮށްދޭން އެދުނެވެ.\nއެ ސުވަލުތަކާ ގުޅިގެން، ސައީދާ ވިދާޅުވީ ސަރުކާރުން ބީއެމްއެލް ހިންގާ ގަވައިދަށް އިސްލާހުތަކެއް ހުށަހަޅާފައިވާ ކަމަށެވެ. ނަމަވެސް، އެ ހުށަހެޅުންތަކާ ގުޅިގެން ސަރުކާރުގެ ކަމާބެހޭ ފަރާތްތަކާއެކު މަޝްވަރާ ކުރެވެމުންދާކަން އޭނާ ހާމަކުރެއްވި އެވެ.\nރޭ ހޮޓެލް ޖެންގައި ބޭއްވި ބީއެމްއެލްގެ އަހަރީ އާންމު ޖަލްސާގައި ބައިވެރިވި ގިނަ އާންމު ހިއްސާދާރުން ވަނީ ބީއެމްއެލްގެ ދިފާއުގައި ވާހަކަ ދައްކާފައި. -- އަވަސް ފޮޓޯ | އަހުމަދު ޝުރާއު\nނަމަވެސް، އެ އިސްލާހުގެ ތެރެއިން ސަރުކާރުގެ އަމާޒަކީ އާންމު ހިއްސާދާރުންގެ ތެރެއިން ބޯޑަށް އައްޔަނުކުރާ މެންބަރުން އިންތިހާބު ކުރުމަށްނެގޭ ވޯޓުގައި، މައި ހިއްސާދާރުގެ ހައިސިއްޔަތުން ސަރުކާރުން ވޯޓުލެވޭގޮތް ހެދުންކަމަށް ތުހުމަތު ކުރެވިގެން ދިޔަ އެވެ. އޭގެ ރައްދުގައި ސައީދާ ވިދާޅުވީ ބޭންކުގެ ހިންގާ ގަވައިދަށް ސަރުކާރުގެ ފަރާތުން ގިނަ އިސްލާހުތަކެއް ހުށަހަޅާފައިވާ ކަމަށާއި، އޭގެ ތެރެއިން ބަދަލު ގެންނާނެ ކަންކަން ނިންމާނީ މަޝްވަރާތަކަށްފަހު ކަމަށެވެ.\nބީއެމްއެލް ސިޔާސީ ހަތިޔާރަކަށް ނަހަދާ\nހަގީގަތުގައި ވެސް ހިއްސާދާރުންގެ ފަރާތުން ރޭ ފެނިގެންދިޔައީ ކުރިން ލަފާކުރެވުނު އިހުސާސްތަކެއް ނޫނެވެ. ރޭގެ ޖަލްސާގައި ތަފާތު 63 ހިއްސާދާރުން ބައިވެރިވެފައިވާއިރު، ވާހަކަ ދެއްކި ގިނަ މީހުން އިއްތިފާގުވާކަމެއް ހާމަވެގެން ދިޔަ އެވެ.\nބީއެމްއެލްއަކީ ގައުމީ ބޭންކެވެ. ރާއްޖޭގެ އިގުތިސޯދުގެ ހިތެވެ. ސިޔާސީ ހަތިޔާރަކަށް ހަދައިގެން އެތަނަށް އަންނަ ކޮންމެ ލޮޅުމެއްގެ އަސަރު ރައްޔިތުންނަށާއި ވިޔަފާރިތަކަށް ކުރާނެ ކަމެވެ. ބޭންކަށް ނަގާ ކޮންމެ ރާޅަކުން އިޔާދަނުކުރެވޭ ގެއްލުންތައް އާންމުންގެ އިތުރުން ވިޔަފާރިވެރިންނަށް ވަމުންދާ ކަމެވެ. ބޭރުގެ މާލީ އިދާރާތަކާ ގުޅި ލާމެހިފައިވާ ބީއެމްއެލް އަގު ދުނިޔޭގެ ކުރިމަތީގައި ހިފަހައްޓަންޖެހެ އެވެ.\nހިއްސާދާރުންގެ އިތުރުން އެއީ ބޭންކުން ރޭ ވެސް ތަކުރާކުރި ވާހަކަ އެވެ. ކޮންމެ ދުވަހަކު އާ ތުހުމަތެއް ފެންމަތިކުރުމުގެ ބަދަލުގައި ހިޔާނާތުގެ ތަހުގީގު އަވަހަށް ނިންމައި ދިނުމެވެ. ފިޔަވަޅު އަޅަންޏާ އެކަންވެސް ވީއެންމެ އަވަހަކަށް ކުރަންވީ އެވެ. ނަމަވެސް، ގައުމީ ބޭންކު ވެއްޓިފައިއޮތް މި ވަޅުގަނޑުން އަރައިގަނެވޭނެ މަގެއް ފަހިކޮށްދޭން ޖެހޭކަމެވެ.\nބޭންކް އޮފް މޯލްޑިވްސް ރައްޔިތުންގެ މަޖިލިސް އެމްއެމްއޭ + އެމްއެމްޕީއާރުސީ އޮޑިޓު ރިޕޯޓް ހިޔާނާތް


Javaabudhaaree van Amira ah5dhuvas\nއާމިރާއަށް ޖަވާބުދާރީވާން ކޮމިޓީން ފަސް ދުވަސް ދީފި\nސިވިލް ސާވިސް ކޮމިޝަންގެ މެންބަރު ފާތިމަތު އާމިރާ: މަޖިލީހުގެ ކޮމިޓީއަށް ޖަވާބުދާރީވާން ފަސް ދުވަހުގެ ނޯޓިސްއެއް ފޮނުވަނީ -- ފޮޓޯ: އަވަސް ފައިލް\nމިނިވަން މުއައްސަސާތަކުގެ ކޮމިޓީގެ މިއަދުގެ ބައްދަލުވުމުގައި ނިންމާފައި ވަނީ އާމިރާއަށް ފަސް ދުވަހުގެ ނޯޓިސްއެއް ފޮނުވާނީ ލިޔުމުން ވެސް ޖަވާބުދާރީވުމުގެ ފުރުސަތު ލިބޭ ގޮތަށެވެ. އެ ގޮތަށް ކޮމިޓީން ނިންމީ ސީއެސްސީގެ ބާކީ ތިބި ހަތަރު މެންބަރުންނަށް ވެސް ލިޔުމުން ޖަވާބުދާރީވާން ފުރުސަތު ދީފައިވާތީ އެވެ.\nމަޖިލީހުގެ ގަވާއިދު މިހާރު އޮންނަ ގޮތުން، މަޖިލީހުގެ ކޮމިޓީއަކަށް މުއައްސަސާއެއްގެ އިސް ބޭފުޅަކު ހާޒިރުވާން އަންގާނަމަ ނުވަތަ މައްސަލައެއްގައި ޖަވާބުދާރީވާން އަންގާނަމަ އެ ބޭފުޅަކަށް ފަސް ދުވަހުގެ މުއްދަތު ލިބޭ ގޮތަށް ނޯޓިސްއެއް ފޮނުވަން ޖެހެ އެވެ.\nއާމިރާގެ އިތުރުން ސީއެސްސީގައި ދެން ތިއްބަވަނީ ކޮމިޝަންގެ ރައީސް އަލީ ޝަމީމްއާއި، ކޮމިޝަންގެ ނައިބު ރައީސް ޝަހީދު މުހައްމަދާއި، މެންބަރު ޒަކަރިއްޔާ މުހައްމަދު، އަދި އިބްރާހިމް ޝަހީގެވެ. މި މެންބަރުން ވަކިކުރުމުގެ އިޖުރާއަތްތައް ވެސް މަޖިލީހުގެ ކޮމިޓީން ކުރިއަށް އެބަ ގެންދެ އެވެ.\nސީއެސްސީގެ މެންބަރުންގެ ފަރާތުން ސަރުކާރުގެ ވުޒާރާތަކަށް އެއްބާރުލުން ނުލިބޭ ކަމުގެ ޝަކުވާ ވަނީ މި ސަރުކާރުގެ ވަޒީރުން ކުރައްވައިފަ އެވެ. އެ މައްސަލާގައި މިނިވަން މުއައްސަސާތަކުގެ ކޮމިޓީއަށް ހުރިހާ ވަޒީރުން ހާޒިރު ވެސް ކުރި އެވެ. އެއީ މި މަޖިލީހުގައި އެއް ކޮމިޓީއަކަށް އެއް ފަހަރާ މިހާތަނަށް ހާޒިރު ކުރި ހަމައެކަނި ފަހަރެވެ.\nކޮމިޓީއަށް ހާޒިރުވި ހުރިހާ ވަޒީރުން ވެސް ވަނީ ސީއެސްސީގެ މަސައްކަތްތަކުގައި ލަސްތަކެއް އުޅޭކަން ފާހަގަ ކުރައްވައިފަ އެވެ. އަދި ވުޒާރާތަކަށް އެކަށީގެންވާ އެއްބާރުލުން ނުލިބޭ ކަމަށް ވިދާޅުވެ، ކުރީގެ ސަރުކާރުގައި އެ މެންބަރުންގެ އަމަލުތައް ހުންނެވި ގޮތް ފާހަގަކުރައްވައި ވަރަށް ބޮޑަށް ފާޑުވިދާޅުވެފައިވެ އެވެ.


Masthuvaa thakethi bandhu kohfaivaa kothalhu ehlaili kama Roomie ehbasvi: Fuluhun - One Online\nމަސްތުވާތަކެތީގެ މައްސަލައެއްގައި ފުލުހުން ހައްޔަރުކުރި ފާތިމަތު ރޫމާ\nމަސްތުވާތަކެތި ބަންދުކޮށްފައިވާ ކޮތަޅު އެއްލައިލި ކަމަށް ރޫމީ އެއްބަސްވި: ފުލުހުން\nމަސްތުވާތަކެތީގެ މައްސަލައެއްގައި ހައްޔަރުކޮށްފައިވާ ޓިކްޓޮކުގައި މަޝްހޫރުކަން ހޯދި ފާތިމަތު ރޫމާ (ޕްރިޓީ ރޫމީ) މަސްތުވާތަކެތި ހުރި ކޮތަޅެއް ގެއެއްގެ ފުރާޅުމައްޗަށް އެއްލައިލި ކަމަށް އޭނާ އެއްބަސްވެފައިވާ ކަމަށް ފުލުހުން ބުނެފިއެވެ.\nފުލުހުން ރޫމީ ހައްޔަރުކުރީ މަސްތުވާތަކެތި ބޭނުންކޮށް ގެންގުޅުމާއި އެތަކެތީގެ ވިޔަފާރިކުރާ ކަމުގެ ތުހުމަތުގައި މިދިޔަ ބުދަ ދުވަހުގެ ވަގުތެއްގައި ހިންގި އޮޕަރޭޝަނެއްގައި ހ. ބުލޫބާޑް ގެއިންނެވެ. އެ ގެއަކީ ރޫމީ ދިރިއުޅޭ ގެއެވެ. ފުލުހުން ވަނީ ކޯޓު އަމުރެއްގެ ދަށުން އެ ގެ ބަލައި ފާސްކޮށްފައެވެ.\nއެ އޮޕަރޭޝަންގައި ރޫމީގެ ފިރިމީހާ މުހައްމަދު ނަސީމު ވެސް ފުލުހުން ހައްޔަރުކުރިއެވެ.\nއެ ދެ މީހުންގެ ބަންދާ މެދު ގޮތެއް ނިންމުމަށް ކުރިމިނަލް ކޯޓަށް ރޭ ހާޒިރުކުރުމުން، އެ ދެމަފިރިންގެ ދިފާއީ ވަކީލު ވިދާޅުވެފައިވަނީ، ކޯޓު އަމުރެއްގެ ދަށުން ބަލައި ފާސްކޮށްފައިވަނީ ނޫވިލާމަންޒިލް ކިޔާ ގެއެއް ކަމަށާއި، ނަމަވެސް ކޯޓު އަމުރު ހޯދާފައިވަނީ ބުލޫބާޑް ބަލައި ފާސްކުރަން ކަމަށެވެ. އެހެންކަމުން ފުލުހުން ބަލައި ފާސްކުރުމުގެ މަރުހަލާ ކުރިއަށް ގެންދިޔައީ ރަނގަޅަށް ނޫންކަމަށް ދިފާއުން ފާހަގަކުރިއެވެ.\nބްލޫބާޑް ގެއިން މަސްތުވާ އެއްވެސް އެއްޗެއް ނުފެންނަ ކަމަށާއި، އަދި ފެނިފައިވާ މަސްތުވާ އެއްޗަކީ ބުލޫބާޑް ގެއާ މާދުރުން ފެނުނު ކޮތަޅަކުން ފެނުނު މަސްތުވާތަކެތި ކަމަށް ދިފާއުން ވިދާޅުވިއެވެ. ކޮތަޅުން ފެނުނު މަސްތުވާތަކެއްޗާ ދެމަފިރިންނާ ގުޅުވާލެވޭނެ ހެއްކެއް ނުވަތަ ގަރީނާއެއް ނެތުމުން ބަންދުގެ މުއްދަތު އިތުރުކޮށް ނުދިނުމަށް ދިފާއުން ވަނީ އެދިފައެވެ.\nކުރިމިނަލް ކޯޓަށް ދެމަފިރިން ހާޒިރުކޮށް އެ މައްސަލަ ތަހުގީގުކުރާ އިންވެސްޓިގޭޝަން އޮފިސަރު (އައިއޯ) ވިދާޅުވެފައިވަނީ، ނޫވިލާމަންޒިލް ގޭގެ ފުރާޅުމަތިން ފުލުހުން ހޯދި ކޮތަޅުގައި މަސްތުވާތަކެތި ހުރި ކަމަށާއި، ނަމަވެސް އެގެއިން މަސްތުވާތަކެތި ފެނިފައިނުވާ ކަމަށެވެ. އަދި މަސްތުވާތަކެތި ހުރި ކޮތަޅު ނޫވިލާމަންޒިލްގެ ފުރާޅުމައްޗަށް އެއްލައިލި ތަން ސީން އަށް ދިޔަ އެއްވެސް ފުލުހަކަށް ނުފެންނަ ކަމަށެވެ.\nނަމަވެސް އެ ވަގުތު ސީނުގައި ތިބި ފުލުހުންގެ ކައިރީގައި އެއީ ތިމަންމަ އެއްލާލި ކޮތަޅެއްކަމަށް ރޫމީ އެއްބަސްވެފައިވާ ކަމަށް އައިއޯ ވިދާޅުވިއެވެ. އެގޮތަށް ރޫމީ ބުނިއިރު އޭނާ ހުރީ ކަންކަން އެނގޭނެ ހަލާތެއްގައި ނޫންކަމަށް ވެސް ވިދާޅުވިއެވެ.\nއައިއޯގެ އެ ވާހަކަތަކާ ގުޅިގެން ދިފާއުން ވިދާޅުވީ، ރޫމީ އެވަގުތު ހުރި ހާލަތު ސާފުވެއްޖެ ކަމަށާއި ވަކި ގޮތަކަށް ބަޔާން ދިނުމަށް ފުލުހުން ރޫމީއަށް ބާރު އަޅަމުންދާ ކަމަށެވެ.\nއެ މައްސަލައިގެ ބަންދާ މެދު ގޮތެއް ނިންމަވަން ހުރި ގާޒީ އާދަމް މުހައްމަދު ދެ ފަރާތުގެ ވާހަކަ އަޑު އެއްސެވުމަށްފަހު އަމުރުކުރެއްވީ ރޫމީ ތިން ދުވަސް ވަންދެން ކަސްޓޯޑިއަލް ޖަލެއްގައި ބަންދުކުރުމަށެވެ. އެއީ ރޫމީގެ މައްޗަށް ފުލުހުން ކުރާ މަސްތުވާތަކެތި ބޭނުންކޮށް ގެންގުޅެ އެތަކެތީގެ ވިޔަފާރިކުރުމުގެ ތުހުމަތަށް ބާރުދޭ ހެކި ގަރީނާ ފުލުހުން ހުށަހަޅާފައިވާތީއެވެ.\nރޫމީ ބަންދުން ދޫކޮށްލައިފިނަމަ އޭނާގެ ފަރާތުން މުޖުތަމައުގެ ސަލަމާތާއި ރައްކާތެރިކަމަށް ނުރައްކަލެއް ކުރިމަތިވެދާނެކަމަށް ގާޒީ އާދަމް މުހައްމަދު ވިދާޅުވިއެވެ.\nރޫމީގެ ފިރިމީހާ ނަސީމުގެ ބަންދަށް ވެސް ކުރިމިނަލް ކޯޓުން ވަނީ ތިން ދުވަސް ޖަހައިފައެވެ.


IGMH in Gina Adhadhegge Naruhun Hoadhanee | Hathaavees\nއައިޖީއެމްއެޗްއިން ގިނަ އަދަދެއްގެ ނަރުހުން ހޯދަނީ\nއައިޖީއެމްއެޗްއަށް ގިނަ އަދަދެއްގެ ނަރުހުން ހޯދުމަށް އިއުލާންކޮށްފިއެވެ.\nއައިޖީއެމްއެޗްއިން އިއުލާންކޮށްފައިވަނީ 59 ނަރުހުން ހޯދުމަށެވެ. އޭގެތެރޭގައި ރެޖިސްޓަރޑް ނަރުހުންނާއި، ސީނިއާ ރެޖިސްޓަރޑް ނަރުހުން އަދި ކްލިނިކަލް ނަރުހުން ހިމެނެއެވެ.\nމި ވަޒީފާތަކުގެ މުސާރައިގެ ގޮތުގައި 9060 އާއި 10940 ލިބޭނެ ކަމަށް އިއުލާނުގައި ބުނެފައިވެއެވެ. އަދި ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ އަދި ބަންދު ދުވަހުގެ ފައިސާ ލިބޭނެ ކަމަށްވެސް އައިޖީއެމްއެޗްއިން ބުނެއެވެ.\nއެ މަގާމުތަކަށް ޝަރުތުހަމަވާ ފަރާތްތަކުން އަންނަ މަހު އަށް ވަނަ ދުވަހުގެ މެންދުރު 13.30 ގެ ކުރިން ހުށަހަޅަން ޖެހޭ ލިޔެކިޔުންތަކާ އެކު އެ ހޮސްޕިޓަލުގެ 11 ވަނަ ފަންގިފިލާގެ ހިއުމަން ރިސޯސަސް ޑިޕާޓްމަންޓް އަށް ހުށަހަޅަންޖެހޭކަމަށް އިއުލާނުގައި ބުނެފައިވެއެވެ.\nއައިޖީއެމްއެޗްއިން ބުނީ އެ މަގާމުތަކަށް ހޮވުމުގައި ބަލާނީ ހާސިލްކޮށްފައިވާ ތައުލީމާއި ތަމްރީނުގެ އިތުރަށް، މަސައްކަތުގެ ދާއިރާއިން ލިބިފައިވާ ތަޖުރިބާއަށް ބަލައިގެން އަދި ގާބިލްކަން ކަށަވަރުކުރުމަށް ކުރާ އިންޓަވިއުއަށް ކަމަށް އިއުލާނުގައި ބުނެފައިވެއެވެ.


School Thah Hulhuvaalias, Covid-19 Nufethureyne Kamuge Yageen Kan Eboi: Minister - Vaguthu\nސްކޫލުތައް ހުޅުވާލިޔަސް، ކޮވިޑް-19 ނުފެތުރޭނެ ކަމުގެ ޔަގީންކަން އެބައޮތް: މިނިސްޓަރު\nކޮވިޑް-19 އާ ގުޅިގެން ބަންދު ކުރި މާލޭގެ ސްކޫލްތައް އަލުން ހުޅުވައި ކިޔަވައި ދޭން ފެށި ނަމަވެސް ސްކޫލްތަކުގައި ކޮވިޑް-19 ނުފެތުރޭނެ ކަމުގެ ވަރަށް ބޮޑު ޔަގީން ކަމެއް އެބައޮތް ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ރޭ ވިދާޅުވެއްޖެއެވެ.\nއެޑިއުކޭޝަން މިނިސްޓްރީން ވަނީ އަންނަ އާދިއްތަ ދުވަހުން ފެށިގެން ކީސްޓޭޖް ހަތަރެއް އާއި ފަހެއް (ގްރޭޑް9އިން 12) ގެ ދަރިވަރުންނަށް ސްކޫލްތަކުގައި ކިޔަވައިދޭން ފަށާނެ ކަމަށެވެ. އަދި ރައްކާތެރިކަން ކަށަވަރު ކުރުމަށް އަޅަން ޖެހޭ ހުރިހާ ފިޔަވަޅުތަކެއް އަޅާނެ ކަމަށް އެޑިއުކޭޝަން މިނިސްޓްރީން ވަނީ ހާމަކޮށްފައެވެ.\nކޮވިޑް-19 އިން ރައްކާތެރިވުމަށް މިދިޔަ މާޗު 12 އިން ފެށިގެން ސްކޫލުތައް ބަންދުކޮށްފައި އޮތުމަށް ފަހު، އަލުން ހުޅުވައި ކިޔަވައިދޭން ފެށީ ޖުލައި މަހުގެ އެއް ވަނަ ދުވަހުން ފެށިގެންނެވެ. ނަމަވެސް މާލޭގައި ކޮވިޑް-19 ހަލުވިކަމާ އެކު ފެތުރެން ފެށުމާ ގުޅިގެން މާލެ ސަރަހައްދުގެ ސްކޫލުތައް އިތުރު ދެ ހަފުތާ އަށް ބަންދުކޮށް އޮންލައިންކޮށް ކިޔަވައިދޭން މިނިސްޓްރީން ނިންމިއެވެ.\nއެހެންވެ، މިއަދާ ހަމައަށް ވެސް ދަރިވަރުންނަށް ކިޔަވައި ދެމުން އައީ އޮންލައިންކޮށެވެ.\nއޭރު މާލެ ސަރަހައްދުގައި ކިޔަވައިދޭން ފެށީ ވެސް ގްރޭޑު9އިން ފެށިގެން މައްޗަށެވެ. އެހެން ގްރޭޑުތަކުގެ ދަރިވަރުންނަށް، މިދިޔަ މާޗު މަހުން ފެށިގެން ކިޔަވައިދެމުން އަންނަނީ އޮންލައިންކޮށެވެ. އެކަމަކު، ރަށްރަށުގެ ސްކޫލުތަކުގައި ކުރިއެކޭ އެއްގޮތަށް ގްރޭޑު 1-12 އާ ހަމައަށް ކިޔަވައިދެއެވެ.\nމާލެ ސަރަހައްދުގެ ފުރަބަންދަށް ދިން ލުއިތަކާއެކު، ރާއްޖޭގައި ކޮވިޑް-19 ގެ ބަލިމަޑުކަން އިތުރަށް ގޯސްވިއެވެ. ދިވެހިންގެ މެދުގައި އެ ބަލި ފެތުރުން އާންމުވުމާ ގުޅިގެން އެޑިއުކޭޝަން މިނިސްޓްރީން ނިންމީ އަލުން ސްކޫލްތައް ބަންދު ކުރާށެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ ސްކޫލްތަކުގެ ކިޔެވުން އަލުން ފަށަން ނިންމީ ދަރިވަރުންނާއި މެދު ވިސްނާފައި ކަމަށެވެ. އަދި މީގެ ކުރިން ވެސް އެއްވެސް ކްލަސްޓާއެއް ސްކޫލްތަކުން އުފެދިފައި ނެތް ކަމަށާއި ސްކޫލްތަކުގައި ރައްކާތެރިކަމުގެ ފިޔަވަޅުތައް އަޅާފައި ވަނީ ވަރަށް ރަނގަޅަށް ކަމަށް މިނިސްޓަރު ފާހަގަކުރެއްވިއެވެ.\n" ދިރާސާތަކުން އެބަ ދައްކާ ސްކޫލަށް ނުގޮސް ތިބުމުން ދަރިވަރުންގެ ލާނިން ލޮސް އިތުރުވާކަން. ކުދިން ގިނަ ދުވަހު ސްކޫލަށް ނުދިޔައީމަ ކުދިންގެ ހިސާބު ހެދުމުގެ ފެންވަރު ދަށް ވާކަން. އެެހެންވީމަ ކުދިންނާއި މެދު ވިސްނާފަ ނިންމި ނިންމުމެއް މިއީ. އަޅުގަނޑުމެން ބޭނުންވަނީ އިންޓަރެކްޓް ވެގެން ކިޔަވާދޭން އަސްލު." ޑރ.އައިޝަތު ވިދާޅުވިއެވެ.\nއޭނާ ވިދާޅުވި ކިޔެވުން ފަށަން ވާން ޖެހޭ ތައްޔާރީތައް ވެ ނިމިފައިވާ ކަމަށެވެ. އެގޮތުން ކުރީ ފަހަރެކޭ އެއްގޮތަށް ދަރިވަރުންގެ ހުން ބެލުން ފަދަ އިންތިޒާމުތައް ހަމަޖައްސާފައިވާ ކަމަށް ވެސް މިނިސްޓަރު ޑރ. އައިޝަތު އަލީ ވިދާޅުވިއެވެ.\nއަދި ކޮވިޑް ނެތް ރަށްރަށުގައި، ރަށްރަށުގެ ސްކޫލްތަކުގައި ކިޔަވައިދޭ ވަގުތު ފަސްގަޑި އިރަށް އިތުރުކުރައްވާނެ ކަމަށް އޭނާ ވިދާޅުވިއެވެ.\n"ކޮވިޑް ނުފެތުރޭ ރަށްރަށުގައި ކިޔަވައިދޭ ގަޑިތައް ގިނަކުރަން އަޅުގަނޑުމެން ވަނީ ނިންމާފައި. ކުރިން އަޅުގަނޑުމެން ކިޔަވައިދެނީ ސެޝަންއެއްގައި ހަތަރު ގަޑިއިރު. ނަމަވެސް އަންނަ ހަފްތާއިން ފަށައިގެން ފަސް ގަޑިއިރާ ހަމައަށް ކިޔަވައިދިނުމުގެ ފުރުސަތު އަތޮޅުތަކުގެ ސްކޫލްތަކުގައި ހުޅުވާލާނަން." މިނިސްޓަރު ވިދާޅުވިއެވެ.\nމާލޭ ސްކޫލްތަކުގެ ގްރޭޑް ހަތެއްގެ ކިޔެވުން ފަށައިފި\nމާލޭގެ ސްކޫލްތަކުގައި ގްރޭޑް7އަދި 8 ކުދިންނަށް ކިޔަވާ ދޭން ފަށަނީ\nމުދައްރިސުންގެ މަސައްކަތަށް އޮތް ގަދަރު ބޮޑުވެއްޖެ: މިނިސްޓަރު\nއޮކްޓޯބަރ 1, 2020 11:42\nސުބުޙާނަﷲ... ހާދަހާ މަތީ މީހެއް މިއީ...\nއޮކްޓޯބަރ 1, 2020 11:59\nތި އައިޝަތު އަލީ އަކީ ހަމަޖެހޭ މީހެެއް ނޫން.މިޥީތަނަށް އަދި ކޮށްފަ ނެތް ހަމަޖެހޭ އެއްކަމެއްވެސް\nއަހަރެމެން ބޭނުންވަނީ ދޮން ރީތި ޒުވާން އަބަދު ހިނިއައިސް ހުންނަ ތަޢުލީމީ ވަޒީރެއްނޫނެވެ. އަދި ކީއްހެއްޔެވެ. އަހަރެމެން ބޭނުންވަނީ އިސްލާމ ރިވެތި ހެދުން އަޅައި ބުރުގާއަޅައިގެން ހުންނަ ދީންވެރި ވަޒީރެކެވެ. ސްކޫލް ކުދިންނަށް ދީނީގޮތުންވެސް ނަމޫނާއަކަށްވާ ފަދަ ވަޒީރެކެވެ.\nމީ ތަނެއްގަ ހުރި މީހެއްހަމަ ވާ އެއްކަމެއްވެސްނެތް\nއޮކްޓޯބަރ 1, 2020 12:13\nއެޗްޕީއޭގެ ޚާއްޞަ ހުއްދައެއް ދިނީމަ އޯކޭވާނެ. ހުރިހާ ސްކޫލުތަކަށް އެހުއްދައިގެ އަސްލުފޮނުވަން ހަނދާންކުރައްޗޭ. ޢަބްދުﷲ ޝާހިދަށްވެސް ދިނީމެއްނުން އެއިގެ ހުއްދައެއް.\nއޮކްޓޯބަރ 1, 2020 12:29\nކަމަނާ ޔަށްތިޔަވިދާޅުވެވެނީކީކޭކަންއެގިލައްވާތޯ އެޔަގީންކަން ކަމަނާޔަށްދެއްވީ ކޮންފަރާތަކުންތޯ\n“ ޒިންމާއެއް އިހްމާލެއް އިތުބާރެއް އިގުރާރެއް\nއިންޢާމެއް އަންޢާމެއް ނޭގުންމީ ވެއްޓުމަކީ“\nއޮކްޓޯބަރ 1, 2020 12:39\nއޮކްޓޯބަރ 1, 2020 12:41\nކޮން ގޮތަކަށް ޔަޤީކަން އޮތޭ ތި ބުނުންވަނީ. ކުފުރު ނުވުމަށް ނަސޭހަތްތެރިވަން.\nއޮކްޓޯބަރ 1, 2020 12:53\nކޮވިޑް-19 އެއް ނޫން ތަ ފެތުރިގެން މިއުޅެނީކީ!!\nއޮކްޓޯބަރ 1, 2020 12:54\nމިނިސްޓަރު ކައިރީ ބުނެފާތޯ ކޮވިޑް ފެތުރެނީ. ހާދަ ހެއްވާ ވާހަކަ ދައްކައޭ\nސްކޫލުތަކުގައި ކޯވިޑް ޖެހެނީ މިނިސްޓަރު އަންގައިގެންތަ އަނެއްކާ؟ މީ ތަނެއްގައި ހުރި ބޯ ބުރާންޖެއްތަ\nއޮކްޓޯބަރ 1, 2020 13:52\nއެހެންވީމައި މި ވޭތުވެ ދިޔަ ދުވަސްތަކުގައި ސަރުކާރާއި ސްކޫލުތައް އަދި މުޅިޤައުމު ބަންދުކޮށްގެން މިއުޅުނީ ކޮވިޑުގެ ސަބަބަކުންނޫޏްތާ! މިބައިމީހުން ޤައުމު ދަވާލާ އިންޑިޔާއަށް މިތަން ހިބަކޮށް ދިނުމަށް ޖެއްސި ސްޓަންޓެއްތާ ރައްޔަތުންނޭ ހޭއަރާތިއްބަވާ! ހުރިހާކަމެއް މިބޭޒާރުވަނީ.\nއޮކްޓޯބަރ 1, 2020 14:43\nއިލްޔާސް ލަބީބު ކަމަނާގެ އެޕާޓުމަންޓަށް ރޭގަނޑު މެންދަމު ނުވަންނާނެކަންވެސް ޔަޤީންދޯ؟\nއޮކްޓޯބަރ 1, 2020 15:12\nތިޔަވާނީ ހަސަނު ބުނެގެން ބުނިވާހަކަ އަކަށް\nޑރ. ޙަސަނު ބުންޔެއ އްނު ރޯދަމަހާ އެކު ކޮވިޑް ފިލާނެ އޭވެސް\nޑރ. ޙަސަން ހަމީދު ބުނެގެން މިނިސްޓަރުކަން ދިނީ މާ ކޮސް ވެސް ގޮވާނެ....\nއޮކްޓޯބަރ 1, 2020 15:36\nދަތުރު ކުރަމުން ދިޔަ ކަޑުމަތީއުޅަދެއް ފަރަކަށް އެރީމާ އެ އުޅަދުގެ ކައްޕި އޭނާގެ ރައްޓެއްސަކަށް ގުޅާފަ މިވާހަކަބުނީމާ އެ މީހާ ބުނީ " ސަލާމަތީ ސެޓްފިކެޓް އޮޓީވިއްޔާ ސަލާމަތް ވާނެއޭ " ! އެޑިއުކޭޝަން މިނިސްޓަރަކީވެސް މިޒާތުގެ މީހަކާ ވަރަށް ވައްތަރު !\nއޮކްޓޯބަރ 1, 2020 17:28\nއެއްވެސް ކަމަކާ ބެހޭ ގޮތުން އެއްވެސް އިންސާނަކަށް އެފަދަ ޔަގީން ކަމެއް އޮންނާނެ ކަމަކަށް ގަބޫލެއް ނުކުރަން.\nހެއްދެވި ފަރާތެއް ވާ ކަމާ ތިމަތިމާމެންގެ ބާރެއް ނޯންނާނެ ކަން ގަބޫލު ކުރާނަމަ ރަގަޅު.\nމިފަދަ ބަސްތައް ބުނުމުގެ ނޭދެވޭ އަސަރެއް ކޮށްފި ނަމަ އިބުރަތަކަށް ވާނެ. ނަމަވެސް އޭގެ ގެއްލުން ލިބޭނީ ހުރިހާ ރައްޔިތުން ނަށް. ސަލާމަތް ކުރައްވާށި.ياالله.\nއޮކްޓޯބަރ 1, 2020 18:52\nއެހެންވީމާ މީގެ ކުރިން ކޮވިޑްފެތުރީ ކަލޭތަ. ކަލެ އަށް އެފަދަ ޔަަގީން ކަމެ އް ލިބުނު ގޮތް ބުނެބަލަ. ކޮވިޑް 19 ފެތުރުން ހު އްޓޭނެ ދުވަހެ އް ބުނެލަ ދީބަލަ.\nއޮކްޓޯބަރ 1, 2020 20:16\nކުރިން ވެސް ތިކަހަލަ ޕްރެސް ކޮންފަރެންސް ތަކުގައި ބުނި އަޅުގަނޑުމެން މި ތިބީ ވަރަށް ފުރިހަމައަށް ތައްޔާރުވެގެންނޭ. އޭގެ އިދިކޮޅަށް މިފެނުނީ. ކަމަނާ އަށް ހާދަ ޔަގީން ކަމެކޭ ތިއޮތީ ނުފެތުރޭނެ ކަމުގެ، ކަމަނާ އަށް ކޮންމެ ރެއަކުވެސް ނިދާފައި ހެނދުނު ތެދުވެ، މިއަދުވެސް ތި އުޅުނުހެން އުޅެވޭނެ ކަމުގެ ކިހާ ޔަގީން ކަމެއް އޮވޭތޯ،


Zone3ge regional waste management center ge study thah hadhan bayakaa havaalukoffi | Mihaaru\nޒޯން ތިނެއްގެ ރީޖަނަލް ވޭސްޓް މެނޭޖްމަންޓް ސެންޓަރުގެ ސްޓަޑީތައް ހެދުމަށް ބަޔަކާ ހަވާލުކޮށްފި\nއެންވަޔަރްމަންޓް މިނިސްޓްރީގެ ޑެޕިއުޓީ މިނިސްޓަރު އަލީ އާމިރު (ކ) އަދި ވޯޓާ ސޮލިއުޝަންގެ ޑިރެކްޓަރު ޝާހު މިއަދު އެއްބަސްވުމުގައި ސޮއިކުރެއްވުމަށް ފަހު އެއްބަސްވުން ބަދަލުކުރަނީ.--- ފޮޓޯ: އެންވަޔަރްމަންޓް މިނިސްޓްރީ\nޒޯން ތިނެއްގައި ހިމެނޭ ރަށްތަކުގެ ރީޖަނަލް ވޭސްޓް މެނޭޖްމަންޓު ސެންޓަރު، ތިލަފުށީގައި ގާއިމްކުރުމުގެ ފީޒިބިިލިޓީ ސްޓަޑީ ހެދުމަށް 5.1 މިލިއަން ރުފިޔާ އަށް މިއަދު ބަޔަކާ ހަވާލުކޮށްފި އެވެ.\nޒޯން ތިނެއްގައި ހިމެނޭ އއ. އަތޮޅު، ކ. އަތޮޅު އަދި ވ. އަތޮޅުގެ ކުނި ނައްތާލާ ނިޒާމުގެ ފީޒިބިލިޓީ ސްޓަޑީގެ މަސައްކަތް އެންވަޔަރްމަންޓް މިނިސްޓްރީން ހަވާލުކުުރީ ވޯޓާ ސޮލިއުޝަން ކުންފުންޏާ އެވެ. މި މަސައްކަތް އެ ކުންފުނިން ނިންމަން ކަނޑައަޅާފައި ވަނީ އަށް މަސް ދުވަހުގެ ތެރޭގަ އެވެ.\nވޯޓާ ސޮލިއުޝަން އިން މަސައްކަތް ކުރާނީ، ޖަރުމަނުގެ ކުންފުންޏެއް ކަމަށްވާ ކޮކްސް ކޮންސަލްޓާ ގުޅިގެންނެވެ.\nމިއަދު ބޭއްވި ރަސްމިއްޔާތެއްގައި މަސައްކަތުގެ އެއްބަސްވުމުގައި ތިމާވެއްޓާ ބެހޭ މިނިސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރު އަލީ އާމިރެވެ. ވޯޓާ ސޮލިއުޝަން އިން ސޮއިކުރެއްވީ އެ ކުންފުނީގެ ޑިރެކްޓަރު ހަސަން ޝާހު އެވެ.\nއެއްބަސްވުމުގައި ސޮއިކުރެއްވުމަށް ފަހު ވާހަކަ ދައްކަވަމުން އާމިރު ވިދާޅުވީ މި އެއްބަސްވުމުގެ ތެރެއިން ވަރަށް މުހިއްމު މަސައްކަތްތަކެއް ކުރެވިގެންދާނެ ކަމަށެވެ. އޭގެ ތެރޭގައި ހިމެނެނީ އޭނާ ވިދާޅުވި ގޮތުގައި، ކުނި މެނޭޖުކުރަން ތިލަފުށިން ހިއްކާ ބިމުގެ އީއައިއޭ ހެދުމެވެ. އީއައިއޭ އަށް ފަހު، ވޭސްޓް މެނޭޖްމަންޓް ސެންޓަރު ގާއިމްކުރާނެ މަރުކަޒު ހަދަން ބަޔަކާ ހަވާލު ކުރާނެ ކަމަށް އާމިރު ވިދާޅުވި އެވެ.\nޒޯން ތިނެއްގެ އިތުރުން މާލޭގެ ސަރަހައްދުގެ ކުނި ނައްތާލުމަށް ބޭނުންވާ އުޅަނދުުތަކުގެ އިންޖިނިއަރިން ސްޓަޑީއެއް ވެސް ހަދާނެ ކަމަށް އާމިރު ވިދާޅުވި އެވެ.\nއޭނާ ވިދާޅުވީ ތިލަފުށީގައި ގާއިމްކުރާ ވޭސްޓް މެނޭޖްމަންޓު ސެންޓަރުން، ކުނި އުފައްދައިގެން ހަކަތަ އުފައްދެމުގެ މަސައްކަތް ވެސް ކުރާނެ ކަމަށެވެ.\n"މި ސިސްޓަމް ނިމިގެން ދިޔައީމަ ހަރަދުކުރާ އެއްޗަކަށް ވުރެ ލިބިގެންދާ އެއްޗެއް ވަރަށް ގިނަވޭ. ރަނގަޅު ވިޔަފާރިއަކަށް ވެގެން ދާނެ،" އާމިރު ވިދާޅުވި އެވެ.\nތިމާވެށި އެންވަޔަރްމެންޓް މިނިސްޓްރީ ކުނި ވޭސްޓް މެނެޖްމެންޓް\n5.1 މިލިއަނުން މުޅި ރާއްޖޭގެ އިސްޓަޑީ ހެދޭނެ\nޒޯން ތިނެއްގެ ރީޖަނަލް ވޭސްޓް މެނޭޖްމަންޓް ސްޓަޑީ ހަދަން ރާއްޖޭގެ ބަޔަކާއި ހަވާލު ކުރެވުނު ކަން އިޓް ގިވްސް އަސް އަ ހެޕީ އެން ޖޯއިފުލް ގިވިންގް ދޯ. މަމެން މިއުޅެނީ އަންނަ އަހަރު ވަރަށް ލާރޖް ކޮށް މާލެ ސަރަހައްދުގައި ކުނި ތައް ނައްތާލުމުގެ މަސައްކަތް ކުރަން.. މިފެންވަރަށް އެމެންނަށް މިކަން ކުރަން ނޭގުނީ އެއީ އެމެން ކޮރަޕްޝަން ކުރިއަށް ނެރެގެން އިންޑިއާ ޓަޓްވާ މެދުވެރިކޮށް ކަޓް ކާން އުޅުނީމަ އޭ މަމެން ބުނަން ނެތީމު އިނގޭ. ކޮންމެ އަކަސް މަމެން މިކަން މިކުރަނީ އެއީ ސަރުކާރުގެ ކުންފުންނެއް ކަމުގައިވާ ވެމްކޯ މެދުވެރިކޮށް މިކަން ވަރަށް ބިއުޓިފުލް އެން އޯސަމް އެން ފްލޯލެސް އުސޫލުން ނެވެ. އިޒިންޓް އިޓް އެމޭޒިންގް.\nކަލޭމެން އަދިވެސް ސުޓަޑީ ކޮއްކޮއް ތިބޭ...، ރައީސް ޔާމީނައް އަޅުގަނދު ދަންނަވާލަން ބޭނުމީ މިކަހަލަ ކަންކަން ނުކުރެވޭ ބޭކާރު އަނގަތަޅަތަޅާ ތިބޭ އެންމެން ސަރުކާރުގެ އޮފީސްތަކުން ބޭރުކޮއް..އަމަލީގޮތުން ކަންކަން ތަނފީޒުކުރެވޭ ބަޔަކު ލައިދެއްވަން މަނިކުފާނު މަސައްކަތްކުރައްވައިދެއްވާށެ..


BREAKING: Meehakah Birudhakkaa Accountgai Huri Laarikolhu Feyrigenfi - Vaguthu\nމީހަކަށް ބިރުދަައްކާ، އެކައުންޓްގައި ހުރި ލާރިކޮޅު ފޭރިގެންފި\nފުލުހުން އޮޕަރޭޝަނެއްގައި ހަރަކާތްތެރިވަނީ – ފޮޓޯ: ޕޮލިސް\nމާލޭގައި ޒުވާނަކަށް ބިރުދައްކައިގެން އޭޓީއެމްއަކަށް ގެންގޮސް އޭނާގެ އެކައުންޓުގައި ހުރި ލާރިކޮޅު ދެމީހަކު ވެގެން ނަަގައިފިއެވެ.\nފުލުހުންގެ މީޑިއާ އޮފިޝަލް ވިދާޅުވީ، ޖަމާލުއްދީން ސްކޫލް ކައިރީގައި މިއަދު ހަވީރު ހުރި 18 އަހަރުގެ ފިރިހެނަކަށް ދެ މީހަކު ބިރުދައްކައިގެން، އޮލިމްޕަސް ކައިރީ ހުރި އޭޓީއެމްއަށް ގެންގޮސް އޭނާގެ އެކައުންްޓްގައި ހުރި 1700 ރުފިޔާ ފޭރިގަތް މައްސަލައެއް ބަލަމުން އަންނަ ކަމަށެވެ.\nއެ އޮފިޝަލް ވިދާޅުވިގޮތުގައި، އެ މައްސަލަ ފުލުހުންނަށް ހުށަހަޅާފައި ވަނީ 19:19 ހާއިރުއެވެ.\nފުލުހުން ވިދާޅުވީ، މި މައްސަލައާއި ގުޅިގެން މިހާތަނަށް މީހަކު ހައްޔަރުކޮށްފައިނުވާކަމަށެވެ.\nނަމަވެސް މި މައްސަލަ އިތުރަށް ތަހުގީގު ކުރަމުން އަންނަ ކަމަށްވެސް ފުލުހުން ވިދާޅުވިއެވެ.\nފަހަކަށް އައިސް ފޭރުމުގެ މައްސަލަތައް ވަނީ އިންތިހާއަށް އިތުރުވެފައެވެ.\nފާއިތުވި އަށެއްކަ މަސް ދުވަސް ތެރޭގައި މާލޭ މަގުމަތިން ވެސް އެތައް މިލިއަން ރުފިޔާއެއް އެކި ފަހަރުމަތިން ފޭރިފައިވެއެވެ. ނަމަވެސް އޭގެތެރެއިން ފުލުހުންނަށް ހޯދިފައި ވަނީ ވަރަށް މަދު އަދަދެއްގެ ފައިސާއެވެ. ގިނަ މައްސަލަތަކުގައި ބައިވެރިވާ މީހުން ވެސް ފުލުހުންނަކަށް ނުހޯދުނެވެ.\nއޮގަސްޓް 15, 2019 21:37\nއޮގަސްޓް 15, 2019 21:52\nއޮގަސްޓް 15, 2019 21:41\nއަދި މި މައްސަލަ އިތުރަށް ތަހުގީގު ކުރަމުން އަންނަ ކަމަށްވެސް ފުލުހުން ވިދާޅުވިއެވެ.\nއޮގަސްޓް 15, 2019 21:43\n19 19 ތިވާނީ އެމްޑީޕީގެ ގްރޫޕަކަށް ތިޔައީ އެޖެންޑާ 19ގެދަށުން ހިންގި ބޮޑުޖަރީމާއެއް ޖަޒީރާ ރައީސް ޒިންމާނަނަގަވަންޖެހޭނެ\nއޮގަސްޓް 15, 2019 22:18\nސޭމް އޯލްޑް؛ ޕޮލިސް ފެއިލް، ޕޮލިސް ކޮމިޝަނަރ ފެއިލް ،އިމްރާން ފެއިލް، އިބޫ ފެއިލް ، މަޖްލިސް ފެއިލް އެންޑް ފައިނަލީ ސަރުކާރު ފެއިލް.\nއޮގަސްޓް 15, 2019 22:19\nކަމެއް ގޯސްކޮށް ވެއްޖެޔާ އެމް ޑީ ޕީ ޒިންމާ ނަގަން ޖެހޭނެތަ..ކިހާ ދެރަކަމެއް މީ.. ސީދާ ަ އަންނި އާ އިބޫ އާއި ދެމީހުން ގެ ސަބަބުން ގައުމުގެ މަސްލަހަތު ގެއްލޭކަން ގަބޫލުވެސް ކުރަން. އަންނި މި ގައުމުން ބޭރުކުރަން ވީ ލާދީނީ ގަންޖާ..\nއޮގަސްޓް 16, 2019 00:12\n72 މިލިއަނަށް އެއްކޮށް އިތުރު ކޮށްލީ. ވަގު ސަރުކާރު. ފޭރޭ ސަރުކާރު. ބާޣީ ސަރުކާރު. ޓެރަރިސްޓު ސަރުކާރު. ބޮޑު މުސީބާތެއް.\nއޮގަސްޓް 16, 2019 01:16\nޠަޅާ ތިރި ެ. ޢަރުވާލަބަލަ\nއޮގަސްޓް 16, 2019 02:47\nފުލުހުންގެ ބޭނުމެއްނެތް އެއީބޭކާރު ބަޔެއް ވައްކަންކުރާމީހުން ފޭރޭމީހުން ރަތްޔަތުން ނިކުމެ ޖެހެނީފުޑާލަން އެނުންގޮތަކައް ހައްލެއްނެތް\nއޮގަސްޓް 16, 2019 05:43\nއޮގަސްޓް 16, 2019 07:40\nއެއްވެސް ބޭފުޅަކު ތަޅާ ވާހަކަ ނުދައްކާ އޭރުން ފުލުހުންނަށް ހިއްވަރު ލިބޭނެ އެއީ އެއްގޮތަކަށް ވެސް ކޮއްގެން ވާނެކަމެއްނޫން\nއޮގަސްޓް 16, 2019 07:44\nއެޖެންޑާ 19ގެ އެތެރެއިން ޖަލުގާތިބި ބޮޑެތިވަގުން މިތިބީ ރިށުރެއަށް ދޫކޮށްލާފާ.\nމިސަރުކާރެއް އާފަހުން މިރާއްޖެ ނާމާން ބިރުވެތަނަކަށް ވެއްޖެ.\nމިކަމަކުން ސަލާމަތެއް ވާކަށްވެސް ނެތް...


ޓެކްސް ނެގުމާ ދެކޮޅަށް ދައްކާ ވާހަކަ.. ބޮޑު އަރަތެއް!! – Maldivian Democratic Party\nޓެކްސް ނެގުމާ ދެކޮޅަށް ދައްކާ ވާހަކަ.. ބޮޑު އަރަތެއް!!\nސަރުކާރުން މިއަދު އެންމެ އިސްކަން ދީގެނ ކުރަން ހަމަޖައްސާފައިވާ އެއްކަމަކީ ރާއްޖެއަށް ޓެކްސްގެ ނިޒާމް ތައާރަފު ކުރުމެވެ. މިގޮތުން މިހާރުވެސް މިވަނީ ޓީޖީއެސްޓީ ނަގާން ފަށާފައެވެ. އަދި ވިޔަފާރި ފައިދާއިން ޓެކްސްއެއް މިހާރު އެގެންދަނީ ނަގަމުންނެވެ. އަދި ވިޔަފާރު ފައިދާއިން ނަގާންޖެހޭ ޓެކްސްތައް ނެގުމަށް ބޭނުންވާ ގާނޫނުތަކާއި އެކަމާގުޅޭ ކަންކަން ސަރުކާރުން މިހާރު އެގެންދަނީ ކުރައްވަމުންނެވެ. ޓެކްސް ނެގުމަކީ ކޮންމެހެން ކުރަންޖެހޭނެ ކަމެއް ކަމުގައި އިދިކޮޅު ފަރާތްތަކުންވެސް ގަބޫލުކުރެއެވެ. އަދި ކޮންމެހެން އެކަން ކުރަންޖެހޭ ކަމުގައިވެސް ވާހަކަ އެބަދައްކަވައެވެ. އެހެންނަމަވެސް އެކަން ކުރާންވީ ގޮތާއި ، ޓެކްސްއަށް ނަގާނެ މިންވަރަކާއި ، ނަގާނެ އިރެއް މިއީ ސުވާލު އުފައްދާ ކަންކަމެވެ. ވޭތުވެދިޔަ ދިގުމުއްދަތުގައިވެސް ރާއްޖޭގެ ސަރުކާރުން އަންނަނީ ޓެކްސް ނަގަމުންނެވެ. ނަމަވެސް އެޓެކްސް ނަގަމުން ގެންގޮސްފައިވަނީ އެއްވެސް އުސޫލެއްގެ މައްޗަށް ބިނާނުބެ ރާއްޖެވަންނަ ކޮންމެ އެއްޗަކުން ޓެކްސް ނަގާއުސޫލަކުންނެވެ. ވަކިގިންތިއެއް އިސްތިސްނާ ނުކޮށެވެ. ފަގީރުންނާއި މުއްސަނދީންގެ އަތުންވެސް މެއެވެ.\nނަމަވެސް މިއަދު ޓެކްސް ނެގުމަށް މިއެކުލަވާލެވެނީ ދުނިޔޭގައި މިކަން އެންމެ ރަނގަޅު ގޮތުގައި ކޮށްއުޅޭ ގައުމުތަކުގައިވެސް މިކަންކޮށްއުޅޭ ގޮތަށް ބަލައިގެންނެވެ. ވޭތުވެދިޔަ ސަރުކާރުތަކުން މިކަން މިގޮތައް ނުކޮށް އެންމެހައި ރައްޔިތުން ” ފެލައިގެން ” ޓެކްސް ނަގައި ނުވިތާކަށް ފައިސާ ޗާޕުކޮށް މިރާއްޖެއަކީ މުއްސަނދި ގައުމެއްގެ ގޮތުގައި ތޮށިގަނޑު ބަދަލުކޮށް އެންމެ ފަގީރު ގައުމުތަކުގެ ލިސްޓުން މިގައުމު މިވަނީ ބޭރުކޮށްފައެވެ. މެދުފަންތީގެ ގައުމަކަށް ރާއްޖެ ބަދަލުވެގެން މިދިޔައީ މިސަރުކާރު ފެށި ، މުޅިދުނިޔެ ދެކެމުންއައި އިގްތިސާދީ ހީނަރުކަމެއްގެ ތެރޭގައި ދުނިޔެ ފަތަފަތައި އޮތް ދުވަސް ވަރެއްގަވެސް މެއެވެ. ރާއްޖޭގެ ބޭރުގެ ދަރަނީ އިންތިހާއަށް ބޮޑުވެ ދިކޮޅުނުޖެހޭ ބަޖެޓެއްގައި ރާއްޖެ ހިންގަމުން ގެންދާތާ އެތަކެއް އަހަރު ވެފައި ވަނިކޮންނެވެ. ރާއްޖެއަށް ބޭރުގެ ފައިސާ ވަންނަމުން ދިޔަ އެންމެ ބޮޑު އެއް ސިނާއަތެއްގެ ގޮތުގައި ހަތްދިހައިގެ އަހަރުތަކުގައި އޮތް އާގުބޯޓު ފަހަރުގެ ސިނާއަތް ބަނގުރޫޓު ކޮށްލައި ، މަސްވެރިކަމުގެ ސިނާއަތް އަޑިއަޅުވާލައި ހަމައެކަނި ފަތުރުވެރިކަމުގެ ސިނާއަތަށް ބަރޯސާ ވާންޖެހިފައިވާ ދުވަސްވަރެއްގައެވެ.\nމިއަދު ރާއްޖެއަށް ޓެކްސްގެ ނިޒާމެއް ތައާރަފުކޮށް ކުރިއަށްދާން ގަސްތުކުރުމުން އިދިކޮޅު ފަރާތްތަކުން މިކަމާމެދު ދެކޭގޮތް ވަރަށް ތަފާތެވެ. މިސަރުކާރު ވެރިކަމަށް އައިސް ސިވިލްސާވިސްގެ މުސާރަ 60 އިންސައްތައިން ބޮޑުކުރި ނަމަވެސް ދުނިޔެއަށް ކުރިމަތިވި އިގްތިސާދީ ހީނަރު ކަމާއި ގުޅިގެން އެމުސާރައިން ދިހަވަރަކަށް އިންސައްތަ ވަގުތީގޮތުން ކުޑަ ކުރުމަށް ސަރުކާރުން ނިންމުމުން އެދުވަހު އެފަދަ ހާލަތެއް ކުރިމަތި ވެފައިވާކަމަށް އިދިކޮޅު ފަރާތްތަކުން އެއްބަހެއް ނުވިއެވެ. ނަމަވެސް ޓެކްސް ނަގާން ޖެހުމުން ރާއްޖެއޮތީ ބަނޑަށް ޖެހިފައި ކަމުގައި އެބަބުނެއެވެ. ސަރުކާރުގެ ޚަރަދުތައް ކުޑަކުރަން ޖެހޭއިރު ދައުލަތުގެ ޚަރަދު ކުޑަކުރުމަކަށް އެއްބަހެއް ނުވެވެއެވެ. މީގެ ކުރީން މީޑިޔާ އޮންނަނީ ސަރުކާރުގެ މުށުގެ ތެރޭގައި ކަމުން ސަރުކާރުން ކުރާ ކަންކަމުގެ މޮޅުވާހަކައާއި ބޭނުންތެރި ކަމުގެ ވާހަކަ ނޫނީ މީހުންނަކަށް ނީވެއެވެ. ނަމަވެސް މިއަދު އެކަންއޮތީ އެގޮތައް ނޫންކަމުން ސަރުކާރާ ދިމާ އިދިކޮޅަށް އަޑުތައް ފަތުރައި ސަރުކާރުން ކުރާ ކޮންމެ ކަމަކީ ރައްޔިތުން ބަނޑަށް ޖައްސާލަން ކުރާ ކަމެއްގެ ގޮތުގައި އަޑުފަތުރަމުން ފުރައްސާރަ ކުރަމުން ގެންދިއުން މިވަނީ އާންމުވެފައެވެ.\nމީޑިޔާ ރެގިއުލޭޓުކުރާން އުފައްދާފައިވާ މުއައްސަސާ ތަކަކީ އެމީހުންގެ މަސްލަހަތު އޮންނަ ކަމެއްގައި މެނުވީ ބަހެއް ބުނާން ބޭނުންވާ ބައެއް ނޫނެވެ. ހަމައެހެންމެ މީޑިޔާގެ އުސޫލެއް ކޯޑެއް ، އެތިކްސްއެއް ނެތެވެ. ސަރުކާރު ވައްޓާލުމަށް ބާރުދިނުމުގެ ގޮތުން މަހުޖަނުން ހަދައިގެން އުޅޭ ޓީވީ ޗެނަލް ތަކުން މީހަކު ކިއްލިހަދައިގެން އެމީހާއަށް ލިބޭ ދެރުފިޔާއިން ތިރީސްލާރި ސަރުކާރަށް ޓެކްސްގެ ގޮތުގައި ދައްކާން ޖެހޭގޮތަށް ވިޔަފާރި ފައިދާގެ ޓެކްސް ރައްޔިތުންނަށް ސިފަކޮށްދެމުން ގެންދާއިރު ، ރާއްޖޭގައި ހިންގާ އެންމެހާ ވިޔަފާރިއެއް ރަޖިސްޓްރީ ކުރާން ޖެހޭތީވެ އެކަން ކުރަމުން ގެންދާތީވެ އެކަމަކީ މަހަކު ތިންސަތޭކަ ރުފިޔާއަށް ކުއްޔަށްދޭ ކޮޓަރީންވެސް ޓެކްސް ނަގަންވެގެން ކުރާ ކަމެއް ކަމުގައި ރައްޔިތުންނަށް ވިސްނައިދޭން އުޅޭއިރު މީޑިޔާ ކައުންސިލް ކޮބައިބާވައެވެ؟ އަދި ނުވިތާކަށް ފޯނުކޮށްގެން ތިމާމެން ބޭނުން ގޮތަކަށް ވަކިބަޔަކު ލައްވައި ބޭނުން ޕުރޮޕެގެންޑާއެއް ފަތުރަމުން ގެންދާއިރު ، ކަން އޮތްގޮތާ މުޅީން ޚީލާފަށް އަޑުތައް އަރުވަމުން ގެންދާއިރު މިކަންކަން ބަލާނެ ބަޔަކު ނެތެވެ.\nޓެކްސް ނެގުމަކީ ކޮންމެހެން ކުރާންޖެހޭނެ ކަމެއްކަމުގައި މަޖުލީހުގައި އިދިކޮޅު މެންބަރުން އެބުނަނީ ފަހަރެއްގައި ބޭރުގެ މާލީ އިދާރާތަކަށް އެމީހުންވެސް މިކަން ގަބޫލުކުރާކަން ދެއްކުމަށް ކަމުގައި ހީވެއެވެ. ނޫންނަމަ އެވެރީން އެބޭނުންވަނީ މިސަރުކާރު އޮތްދަރުގައި ބާއްވައިގެން އެމީހުންނަށް ކައިރި މުސްތަގުބަލެއްގައި ވެރިކަމަށް އާދެވިދާނެ ކަމުގެ އުންމީދެއް އޮތަތީވެ އެދުވަހަކުން މިކަންކުރާން ބޭއްވުމަށް ހުއްޖަތެއް ދެއްކުމަށް ކުރާ ކަމެއް ބާވައެވެ؟ ޓުއަރިޒަމް އިން ޓެކްސް ނެގުމަށް ސަރުކާރުން ކުރީން ހުށައެޅި މިންވަރު ކުޑަކޮށް ބިލްފާސްކޮށް މިއަދު ސަރުކާރުން އެމިންވަރު ބޮޑުކުރާން އުޅޭތީވެ ، ޓޫރަޒަމް އިންޑަސްޓްރީ އޮތީ ދަރާބޯހިކެން ނެތިފައި ކަމުގައި ބުނާއިރު، އަދި ޓެކްސް ނަގާން ފެށުމުން އެދާއިރާގައި އިންވެސްޓު ކޮށްގެންތިބި މީހުން ރާއްޖޭން ބޭރުގައި އިންވެސްޓު ކުރުމަށް ވިސްނަމުން ދާކަމުގައި އެބުނަނީ ރައްޔިތުން ބިރުވެރި ކަމެއްގެ ތެރެއަށް ވައްޓާލާން ހެއްޔެވެ؟ މީގެކުރީންވެސް ރާއްޖެއިން ބޭރުގައި އިންވެސްޓު ކުރެވޭމިންވަރަށް ފައިސާ އެއްކުރެވިފައިވާ މީހުން ތިބީ އެކަން ކޮށްގެންނެވެ. އެމިންވަރު ނެއްމީހުން އެކަމެއްނުކުރެއެވެ. ރާއްޖޭގައި ފަތުރުވެރި ކަމުގެ ސިނާއަތުގައި އިންވެސްޓު ކޮށްގެންތިބި ބޭރުގެ ނަންހިނގާ ބޮޑެތި ހޮޓެލް ޗޭން ތަކަކީ ބޭރުގައިވެސް އިންވެސްޓު ކޮށްގެންތިބި ފަރާތްތަކެވެ. އެމީހުންނަކު ރާއްޖެއިން އެމީހުންގެ ވިޔަފާރި އުފުރާލާކަށް އުޅޭތީއެއް ނުފެނެއެވެ. ނޫންނަމަ އެބުނާ ގައުމުތަކުގައި އިންވެސްޓު ކުރާނެ ކަމުގެ ބިރު އެދައްކަނީ އެގައުމުތަކުގައި ޓެކްސް ނުނަގާތީބާވައެވެ؟ އެހެން ކަމުގައި ވާނަމަ މިޓެކްސް ނެގުމަކީ ކޮށްގެން ވާނެ ކަމެއް ނޫނެވެ. އަދި ބިޑިއަނބުރާ މީހުން ވިއްކާ ކޮންމެ ބިޑިއަކުން ސަރުކާރަށް ޓެކްސް ދައްކާގޮތަށް އޮންނަނަމަ މިކަމަކީ ކުރާވަރުގެ ކަމެއް ނޫނެވެ. އެކަމަކު އިދިކޮޅު ފަރާތްތަކުން އެދައްކާ ވާހަކަތަކުން ރައްޔިތުންނަށް ހީވަމުން މިދަނީ މިފަދަ ގޮތަކަށެވެ. ކަމުގެ ހަގީގަތް މުޅީންއޮޅި މިކަންމިވަނީ އަރަތަކަށް ވެފައެވެ.


SunOnline: Shazeela ge TikTok Verify Kohdheefi\nޝަޒީލާގެ ޓިކްޓޮކް ވެރިފައިކޮށް ދީފި\nއޭނާގެ ޓިކްޓޮކް އަށް 100 ހާސް މީހުން ފޮލޯކުރިއިރު އޭނާ ކުރި ޕޯސްޓެއް---\nދިވެހިންގެ މެދުގައި މަގްބޫލު ޓިކްޓޮކް ތަރި ފާތިމަތު ޝަޒީލާ(ޝަޒީ) ގެ ޓިކްޓޮކް އެކައުންޓް ވެރިފައިކޮށްދީފި އެވެ.\nއެންމެ ފުރަތަމަ ޓިކްޓޮކް ކުޅުނު މީހުންގެ ތެރޭގައި ޝަޒީލާ ހިމެނޭއިރު އޭނާ ކުޅޭ ވީޑިއޯތަކަކީ ގިނަ ބަޔަކަށް ނުހަނު ކަމުދާ ވީޑިއޯތަކެކެވެ. މަދު ދުވަސްކޮޅެއްގެ ތެރޭގައި އާންމުންގެ ލޯބި ހޯދާފައިވާ ޝަޒީލާގެ ޓިކްޓޮކް އައިޑީ އަށް 338 ހާހަށްވުރެ ގިނަ މީހުން ފޮލޯކުރެ އެވެ.\nމީގެ ކުރިން ސަން އަށް ދިން އިންޓަވިއުއެއްގައި ޝަޒީ ބުނީ އެންމެ ފުރަތަމަ ޓިކްޓޮކް ކުޅެން ފެށީ އޭނާގެ އެންމެ ގާތް ރަހުމަތްތެރިޔާއެކު މަޖަލަކަށްކަމަށެވެ. އޭރު ކޮންމެވެސް ވަރަކަށް ޑަބްސްމޭޝް ބޭނުން ކުރި ކަމަށްވެސް އޭނާ ވަނީ ބުނެފަ އެވެ.\nރާއްޖޭގައި އެންމެ ފުރަތަމަ ޓިކްޓޮކް އައިޑީ ވެރިފައިކޮށްދިނީ ކުޅަދާނަ އެކްޓަރު އަލީ ސީޒަން އަށެވެ. އޭގެ ފަހުން ބަތަލާ މަރިޔަމް އައްޒަގެ އައިޑީ ވެރިފައިކޮށްދިން އިރު އޭނާގެ ފިރިމީހާ އެކްޓަރު އަބްދުﷲ މުއާ ގެ ޓިކްޓޮކް އައިޑީ ވެސް ވަނީ ވެރިފައިކޮށްދީފަ އެވެ.


La Liga Ge5Kulhuntheriyaku Covid-19 Ah Fassi Vehje - Vaguthu\nލަލީގާގެ ފަސް ކުޅުންތެރިއަކު ކޮވިޑް-19 އަށް ފައްސިވެއްޖެ\n8 މަސް ކުރިން ( މެއި 12, 2020 )\nމެދުކަނޑާލާފައި އޮތް ސްޕެނިޝް ލީގްގެ ފަސް ކުޅުންތެރިޔަކު ކޮވިޑް-19 އަށް ފައްސިވެފައިވާ ކަމަށް ލަލީގާ އިން ބުނެފިއެވެ.\nލަލީގާގެ ކުޅުންތެރިންތަކެއް މި ބައްޔަށް ފައްސިވެފައިވާކަން ހާމަވެފައި ވަނީ، އަންނަ މަހުގެ ތެރޭގައި މެޗުތައް ފެށުމަށް ތައްޔާރުވެ ކްލަބްތަކުގެ ކުޅުންތެރިންނާއި އެނޫންވެސް މެމްބަރުން ކޮވިޑް-19 އަށް ޓެސްޓު ކުރަމުންދާ ދަނޑިވަޅެއްގައެވެ.\nލަލީގާ އިން ނެރުނު ބަޔާނެއްގައި މިކަން ހާމަކޮށް ބުނެފައި ވަނީ، ފައްސިވި ފަސް ކުޅުންތެރިން މިހާރު އެކަހެރިކޮށްފައި ވާކަމަށާއި، އެ ކުޅުންތެރިންގެ ޓްރެއިނިންގް ކުރިޔަށްދާނީ ވަކިވަކިން (އިންޑިވިޖުއަލް) ކޮށް ކަމަށެވެ. އަދި އެ ކުޅުންތެރިންނަށް ކްލަބްތަކުގެ ޓްރޭނިންގް ގްރައުޑްތަކަށް ނިކުމެވޭނީ، ކުރިޔަށް އޮތްތަނުގައި ބަލިހާލަތަށް ބަލައި، އިތުރު ޓެސްޓުތަކެއް ހެދުމަށްފަހު ކަމަށް ލަލީގާއިން ބުނެފައި ވެއެވެ.\nފަސް ކުޅުންތެރިއަކު ކޮވިޑް-19 އަސް ފައްސިވެފައިވާކަން ލަލީގާއިން ހާމަކޮށްފައިވީނަމަވެސް، އެއީ ކޮން ކުޅުންތެރިންނެއް ކަމެއް، ނުވަތަ އެ ކުޅުންތެރިންނާއި ބެހޭ މަޢުލޫމާތެއް ހާމަކޮށްފައެއް ނުވެއެވެ.\nލަލީގާގެ ކުޅުން ފެށުމަށް ގިނަ ތައްޔާރީތަކެއް ވަމުންދާއިރު، އެކަމަށްޓަކައި އަމަލު ކުރަމުންދަނީ ފޭސްތަކަކަށް ބަހާލައިގެންނެވެ. އެގޮތުން އެންމެ ފުރަތަމަ ކުރިޔަށްދަނީ ވަކިވަކި ކުޅުންތެރިންގެ އިންޑިވިޖުއަލް ޓްރޭނިން ކަމަށް ލީގުން ބުނެއެވެ.\nބާސެލޯނާ ހިމެނޭހެން ލަލީގާގެ ގިނަ ކްލަބްތަކުން މިހާރު ޓްރޭނިން ފަށައިގެން ކުރިޔަށްދާއިރު، ރެއާލް މެޑްރިޑް ވެސް، ދެމަހުގެ ބްރޭކަކަށްފަހު އިއްޔެ ޓްރޭނިންގް ފަށާފައިވާ ކަމަށް ނޫސްތައް ބުނެއެވެ.\nލަލީލާގެ މެޗުތައް އަލުން ފެށޭނޭ ސީދާ ތާރީޚެއް ސްޕެއިންގެ ސަރުކާރުން ވެސް އަދި ސްޕެނިޝް ލީގުގެ ފަރާތުންވެސް އަދި ހާމަކޮށްފައި ނުވާއިރު، ބައެއް ކްލަބްތަކުގެ އޮފިޝަލުން ބުނެފައި ވަނީ އަންނަ މަހުގެ 20 ވަނަ ދުވަހު މެޗުތައް ކުޅެން ފެށޭނެ ކަމަށް ބެލެވޭ ކަމަށެވެ. މި މެޗުތައް ކުޅެން ފެށިނަމަވެސް، މެޗުތައް ބަލަން ސަޕޯޓަރުން ނުވައްދާނެއެވެ.\nބެންޗުން އަރާ މެސީ ޖެހި ދެ ގޯލާއެކު ބެޓިސް އަތުން ބާސާއަށް މޮޅެއް


ހިނިތުންވެލާށޭ ކަލާ3| Esfiya - Dhivehi Vaahaka Site\nހިނިތުންވެލާށޭ ކަލާ 3\n“ކިހިނެތްވީ އިޒޫ؟ އަހަން ނުވާ ސުވާލެއް އެހުނީތަ؟ އެހެންވިއްޔާ އޯކޭ ނުބުންޏަސް.” ރުކައިންއަށް އިޒްހާގެ މޫނުމަތީގެ ކުލަވަރު ބަދަލުވިތަން ފެނުމާއިއެކު ބުންޏެވެ.\n“ނޫން. އަހަން ބޭނުން ނުވާ ސުވާލެއް އެހުނީކީ ނޫން. އެކަމް.. އަހަރެންނަށް ރުކްއަށް ޓްރަސްޓް ނުކުރެވޭތީ.” އިޒްހާ އިސްޖަހައިލަމުން ބުންޏެވެ.\n“އެންމެ ރަނގަޅު. އެ އޯކޭ ވާނެ. އިޒޫ ތި ވިސްނާހެން ހަމަ މީހަކު ފެންނަ އިރަކަށް ޓްރަސްޓްކުރާކަށް ނުވާނެ. ހެހެހެ.. ކޭން ވީ ބީ ފްރެންޑްސް؟” ރުކައިން ހީލަމުން ބުނެލިއެވެ.\n“ޝުއަރ. އަޅޭ! ގަޑިން ކިހާވަރެއް ބާ މިހާރު؟” އިޒްހާ އެހެން ބުނުމަށްފަހު އަތުގައި އޮތް ފޯނު ހުޅުވައިލިއެވެ.\n“ދިހަ ގަޑި ފަންސާސް؟!؟” އިޒްހާއަށް ކޮޅަށް ތެދުވެވުނެވެ.\nއިޒްހާއަކީ ނުވަގަޑި ބައިގެ ފަހުން ދުވަހަކުވެސް ބޭރުގައި އުޅުނު ކުއްޖެއް ނޫނެވެ.\n“ކިހިނެތްވީ އިޒޫ؟” ރުކައިންއަށްވެސް ތެދުވެވުނީ ކޮޅަށެވެ.\n“ޝިޓް! ޝިޓް! ޝިޓް! ދޮންބެއަށް އަހަރެން ނުވަ ގަޑި ބައިގެ ފަހުން ބޭރުގަ އުޅޭކަން އެނގޭނަމަ މަންމަ ކައިރީގަ ބުނާކަށްވެސް ފަހެއް ނުޖެހޭނެ. އަމް ސޮރީ ރުކް. ބަޓް އައި ނީޑް ޓު ގޯ. ސޯ.. ސީ ޔޫ އެރައުންޑް. ބައީ…” އިޒްހާ އަވަސް އަވަހަށް އެހެން ބުނުމަށްފަހު ރުކައިންއަށް އެއްޗެކޭ ނުބުނެވެނީސް ދިޔައީއެވެ.\n“ޔެއަހް.. ސީ ޔޫ އެރައުންޑް.. ޔަޒްވާ..” ރުކައިން އެހެން ބުނެލިއިރު އެ ބަސްތަކުގައި ފުން މާނައެއްވާނެކަން އަޑު އިވޭ މީހަކަށް ނޭނގިއެއް ނުދާނެއެވެ.\nރުކައިން ދެން ކުއްލިއަކަށް ވައިގެ ތެރެއަށް ގެއްލިގެން ދިޔައީއެވެ. އިޒްހާ ގޭގެ ފަހަތަށްގޮސް ކުޑަދޮރު ކައިރިއަށް ދިޔައިރު އެ ދޮރު ލައްޕައިފައި ހުރުމުން އޭނާއަށް ދެލޯ ބޮޑުކޮށްލެވުނެވެ. އިޒްހާ ދިޔައީ ކުޑަދޮރު ހުޅުވައިފައެވެ. ނަމަވެސް މިހާރު ލައްޕައިފައި ހުރުމުން އިޒްއާން އެ ކޮޓަރިއަށް ވަތްކަން ޔަޤީންވިއެވެ. އިޒްހާ ފުން ނޭވާއެއް ދޫކޮށްލަމުން ގޮސް މަޑުމަޑުން ގޭގެ ދޮރު ހުޅުވައިލިއެވެ. އޭނާއަށް ތިރީ ތުންފަތުގައި ދަތް އަޅައިލެވުނީ އިޒްއާން ސޯފާގައި އިށީނދެ އިނުމުންނެވެ. އިޒްއާންއަށް އިޒްހާ ފެނުމާއިއެކު ކޮޅަށް ތެދުވިއިރު އެދެލޮލުން ފެންނަނީ އިންތިހާ ދަރަޖައިގެ ރުޅިވެރިކަމެވެ.\n“ދޮ.. ދޮންބޭ.. އައި ކޭން އެކްސްޕްލެއިން.” އިޒްހާއަށް ބުނެވުނެވެ.\n“އަހަރެން ވަރަށް ގިނައިން ބުނެފަ އޮންނާނެ އިޒްހާ ކައިރީ ނުވަ ގަޑި ބައިގެ ފަހުން ގެއިން ބޭރަށް ނުނިކުންނައްޗޭ. ޔޫ އާރ ލަކީ އަހަރެން އެޓްލީސްޓް އިޒްހާއަށް ކެއާރ ކުރާކަން. އަހަރެން އުންމީދުކުރަން ދެން ފަހަރަކުން އެކަން ރިޕީޓް ނުވާކަން.” އިޒްއާން ރުޅިއައިސްފައި ހުރި ނަމަވެސް ވާހަކަ ދެއްކީ މަޑުމައިތިރިކަމާއިއެކުއެވެ.\n“އައިމް ސޮރީ. އެން…” އިޒްއާން ކޮޓަރި އާއި ދިމާއަށް ގޮސްގޮސް ހުރެފައިވެސް ހުއްޓައިލީ އިޒްހާ ވާހަކަ ދައްކަން ފެށުމުންނެވެ.\n“ތެންކްސް ފޯރ ސޭވިން މީ ދެޓް ޓައިމް.” އިޒްއާން އިޒްހާ އާއި ދިމާއަށް އެނބުރެލުމާއިއެކު އިޒްހާ އިސްޖަހައިލަމުން ބުންޏެވެ.\n“އެނީ ޓައިމް ސިސް..” އިޒްއާންގެ އަގައިން އިވުނު ބަސްކޮޅާއިއެކު އިޒްހާއަށް ދެލޯ ބޮޑުކޮށްލަމުން އިސް އުފުއްލައިލެވުނެވެ.\nއެއިރު އިޒްއާން ހިނިތުންވެލައިގެން ހުރިއިރު އިޒްހާއަށް ހުރެވުނީ ޤަބޫލުކުރަން ދަތިވެފައެވެ. އިޒްއާން ދުވަހަކުވެސް އިޒްހާގެ ކުރިމަތީގައި ހިނިތުންވެފައި ނުވުމުން ކަންނޭނގެއެވެ. އިޒްއާން ދެން ކޮޓަރިއަށް ވަންނަމުން ދޮރު ލެއްޕީއެވެ. އިޒްހާ ދެފަހަރަކު ލޮލުގެ އެސްފިޔަތައް ތަޅުވައިލަމުން ލަސްވެފައިވުމާއިއެކު ކޮޓަރިއަށް ވަނީ ހިތްހަމަޖެހުމާއިއެކުއެވެ. ފަތިހު އިޒްހާއަށް ހޭލެވުނީ ފަތިސް ނަމާދުގެ ބަންގީގެ އަޑަށެވެ. އިޒްހާ ތެދުވެ މޯޅިއަކަށް ދެމިލައި ފާހާނާއަށް ވަދެ ގައި ދޮވެލަމުން ރީތިވެލިއެވެ. އެއަށްފަހު ނަމާދުކޮށްލަމުން ބޭރަށް ނިކުމެ ގޭ ދޮރުމަތި ކުނި ކަހައިލިއެވެ. އެއިރު ހުރީ ހަތެއް ޖަހައިފައެވެ. އިޒްހާ އަވަހަށް ބަދިގެއަށް ވަދެ ރޮށި ފިހެ މަސް ރިހަ ކެއްކުމަށްފަހު އަނެއްކާވެސް ކޮޓަރިއަށް ވަދެ އެއްޗެހި ބަދަލުކޮށްލިއެވެ. އެއަށްފަހު ކާގެއަށްވަދެ ތަށިތައް އަތުރައިލިއިރު އަށެއް ޖަހަން އެއް މިނެޓެވެ. ހަމަ އެއާއިއެކު އިޒްއާން އާއި ޒާކިންގެ އިތުރުން ކަޔާންވެސް ކޮޓަރިން ނިކުމެގެން އައިސް ކާގެއަށްވަނެވެ. އެހެން ދުވަސްދުވަހާއި ޚިލާފަށް މިއަދު އިޒްއާން ކާގެއަށްވަނީ އިޒްހާއަށް ރީތި ހިނިތުންވުމެއް ހަދިޔާކޮށްލަމުންނެވެ. އިޒްހާއަށްވެސް ހީލެވުނީ އެހެންވެއެވެ.\n“ހަލޯ!” އިޒްހާ ނަންބަރަކަށް ގުޅައިލުމާއިއެކު އެކޮޅުން ވާހަކަ ދައްކަން ފެށިއެވެ.\n“ހަލޯ! ޒަކްވާން.. އަހަރެންނަށް ކަމެއްކޮށްލަ ދެވިދާނެތަ؟” އިޒްހާ އެއްސެވެ.\n“ކޮންކަމެއް؟ ބުނީމައެއްނު އިނގޭނީ؟” ޒަކްވާން ހީލަމުން ބުނެލިއެވެ.\n“ފޯމެއް ނަގައިދީބަ..” އިޒްހާ އެހެން ބުނުމާއިއެކު ޒަކްވާންއަށް ލިބުނީ ވަރަށްވެސް ބޮޑު ހައިރާންކަމެކެވެ.\n“މި ބުނީއެއްނު ޖެހޭނީ އޭނާގެ ދުވަސް ދުއްވައިލާށޭ!” އެ އަނދިރި ކޮޓަރީގެ ތެރޭގައި ގުގުމައިލީ ޒުވާން ފިރިހެނެއްގެ އަޑެވެ.\nއެއިރު އެ ޒުވާނާ ފުރަގަސް ދީގެންހުރިއިރު ޒުވާން އަންހެނެއްގެ އިތުރުން ޒުވާން ފިރިހެނެއްވެސް އެއްކަލަ ޒުވާނާގެ ފަހަތުގައި ތިއްބެވެ. އެ ޒުވާނާ އެހެން ބުނިއިރު ފަހަތުގައި ތިބި ދެމީހުންގެ މޫނު މަތިން ސިހުމުގެ ކުލަވަރު ފެންނަން ހުއްޓެވެ.\n“އަހަރެންގެ މަންމަގެ ރުފިޔާތައް ފޭރިގަނެގެން އެހެން އުފަލުގައެއް އޭނާއަކަށް ނޫޅެވޭނެ. އަހަރެން މަންމައަށްޓަކައި ނަމަވެސް ބަދަލު ހިފާނަން.” އެއްކަލަ ޒުވާނާ އެހެން ބުނެލިއިރު އޭނާގެ އަޑުގައި ވަނީ ސާބިތުކަމާއި ބަދަލު ހިފުމުގެ ރޫހެވެ.\n“ޑޭޑް! ވަރަށް އުފާވެރި ޚަބަރެއް!” ރުކައިން ގޭތެރެއަށް ވަތްއިރު އޭނާގެ ބައްޕަ ރަޝީދުގެ އިތުރުން އޭނާގެ ކޮއްކޮ، ލީހާވެސް ކާގޭގައި ކާންއިނެވެ.\n“ކިހިނެތްވީ ދަރިފުޅާ؟” ރަޝީދު ހީލަމުން އެއްސެވެ.\n“ޔަޒްވާ… އޭނާ ހެޔޮ ޙާލުގައި ދުނިޔޭގައި އެބަ ހުރި!” ރުކައިން އެހެން ބުނުމާއިއެކު ލޫހާއަށް އަދި ރަޝީދަށްވެސް އެއްފަހަރާ ކޮޅަށް ތެދުވެވުނެވެ.\n“ޔަލާ… ހަމަ އޭނާގެ ދަރި ޔަޒްވާތަ؟” ރަޝީދަށް އެހެން ބުނެވުނީ ދެލޮލުން ކަރުނަ ފައިބަފައިބަ ހުރި ޙާލުގައެވެ.\nރުކައިންވެސް އުފާވެރިކަމުގެ ކަރުނަ ލޮލުން ފައިބާ ޙާލު ބޯ ޖަހައިލިއިރު ލީހާވެސް ރޮމުން ރޮމުން އައިސް ރުކައިންގެ ގައިގައި ބައްދައިލިއެވެ.\nދެހަފްތާ ފާއިތުވެގެން ދިޔައިރު އިޒްހާމެންގެ ގޭތެރޭގެ ކަންކަން ހަމައަކަށް އެޅިފައިވާއިރު އޭނާ އެންމެ އުފާވެފައި ހުންނަނީ އިޒްއާން ކުރިއާއި ޚިލާފަށް އިޒްހާ އާއި ވާހަކަ ދައްކައި އަޅައިލާތީއެވެ. އިޒްހާ މިހާރު އިސްކޫލުގައި ހިސާބު ޓީޗަރަކަށް އުޅުމާއިއެކު ފޫހިވެސް ފިލަން ފަށައިފައިވެއެވެ. ޒާކިންވެސް އިޒްހާ ދެކެނީ އިޒްއާން ފަދައިން އަމިއްލަ ކޮއްކޮއެއް ފަދައިންނެވެ. ނަމަވެސް ކަޔާން އަދިވެސް އުޅެމުން ދަނީ ބީރައްޓެހިކޮށެވެ.\nހެނދުނު ހަގަޑި ބައި ވެއްޖެއެވެ. އިޒްހާ ރީތިވެގެން ކޮޓަރިން ނިކުތީ އަވަސް އަރުވައިލައިގެންނެވެ. ހެނދުނު ލަހުން ހޭލެވުމުގެ ސަބަބުން އޭނާއަށް ސައި ހަދައި ރީތިވެވުނީވެސް ވަރަށް ލަހުންނެވެ. އޭނާ ނިކުތްއިރު އިޒްއާން އާއި ޒާކިން ގެއަކުނެތެވެ. ކަޔާން ގޮތެއް ނޭނގެއެވެ. އެހެން ކަމުން އޭނާއަށް ލޯ މަރައިލެވުނީ މިއަދު ގަޑި ޖެހިގެން ދެވޭނެކަމަށް ހީކޮށެވެ. އޭނާ އަދި ނިންމައިގެން ހުރީ އިސްކޫލު ދުރުގައި ހުންނާތީ އިޒްއާން އާއިއެކު ސައިކަލުގައި ދިއުމަށެވެ. އޭނާ ފުން ނޭވާއެއް ދޫކޮށްލުމަށްފަހު ގެއިން ނިކުތް ތަނުން ސިހުނީ ގޭގެ ކުރިމައްޗަށް ކަޔާންގެ ސައިކަލު މަޑުކޮށްލުމުންނެވެ.”\nހާދަ ލަހުން މިއަދު؟ އޯވާރ ސްލެޕްޓް؟” ކަޔާން މަލާމާތުގެ ރާގަކަށް އެއްސެވެ.\nއިޒްހާ ލޯ އަޅައިލީ ކަޔާން އާއި ބެހެވޭ ކަމެއް ނޫނޭ ބުނާ ފަދަ ގޮތަކަށެވެ. އަދި އެތަނުން ދާން އުޅުނު ތަނާ ސިހުނީ ކަޔާން އަނެއްކާވެސް ސައިކަލުގައި އައިސް އިޒްހާގެ ކުރިމައްޗަށް މަޑުކުރުމުންނެވެ.\n“ދުރުވެބަލަ ކަޔާން! އަހަރެން ގަޑި ޖެހެނިއްޔޭ!” އިޒްހާއަށް ރުޅިއާދެވުނެވެ.\n“އަރާ!” އިޒްހާ ކަޔާންއަށް ބަލައިލީ ހައިރާންކަމުން ފުރިގެންވީ ނަޒަރަކުންނެވެ.\n“ލަސްވެގެނެއްނު ތި އުޅެނީ؟ ދެންވެސް އަރާބަލަ އަވަސްކުރަން ބޭނުމިއްޔާ.” ކަޔާން އެހާ ސީރިއަސްކޮށް އެހެން ބުނުމާއިއެކު އިޒްހާއަކަށް ދެކޮޅު ހަދާކަށް ނުކެރުނެވެ.\nwhen will be next part ❤😀\nInsha allah.. Maadhan kiyaalan libeyne.. 😌😇


Nidhumuge aadha thakun dhifaaee nizaam varugadha kohdhey! | Hurihaa.mv\nނިދުމުގެ އާދަތަކުން ވެސް ދިފާއީ ނިޒާމު ވަރުގަދަ ކޮށްދޭ\nPublished on 16 Sep 2021, 07:13\nނިދުމުގެ އަދަބުތަކުން ވެސް ދިފާއީ ނިޒާމު ވަރުގަދަވޭ\nރަނގަޅު ނިދި ލިބުމަކީ ހަށިގަނޑުގެ ދިފާއީ ނިޒާމަށް އޭގެ ހެޔޮ އަސަރުކުރާ ކަމެއް ކަމަށް ޑޮކްޓަރުން ބުނެ އެވެ. ދުޅަހެޔޮ ސިއްހަތަކަށް ނިދި ހަމަކުރުން މުހިއްމު ވަނީ އެހެންވެ އެވެ.\nރޭގަނޑުގެ ނިންޖަކީ ހަށިގަނޑުގެ ދިފާއީ ނިޒާމް ވަރުގަދަކޮށްދޭ ކަމަކަށް ވީއިރު، ނިދުމުގައި ގެންގުޅޭ ބައެއް އާދަތަކަކީ ވެސް އޭގެ ސަބަބުން ދިފާއީ ނިޒާމް އިތުރަށް ވަރުގަދަ ކޮށްދޭ ކަމެކެވެ. އެގޮތުން އެފަދަ ބައެއް އާދަތަކަށް މި ލިޔުމުގައި ބަލާލާނަމެވެ.\nނިދާ ކޮޓަރީގެ މާހައުލު\nނިދާ ކޮޓަރީގެ މާހައުލަކީ ހަމަ ނިދި ލިބުމުގައި އެންމެ ބޮޑު ރޯލެއް އަދާކުރާ ކަމެވެ. އެހެން ކަމުން ނިދާ ކޮޓަރީގެ މާހައުލު އަރާމުކަމާއި ހިތްގައިމުކަން ގެނެވޭ ގޮތަށް ފަރުމާ ކުރާށެވެ. ކޮޓަރީގެ ފާރުތަކުގައި ލާ ކުލައިން ފެށިގެން ލައިޓިންއަކީ ވެސް ނިދުމަށް އަސަރުކުރާ ކަންތަކެވެ.\nނިދުމުގެ ކުރިން ފެންވެރުން\nނިދުމުގެ ކުރިން ގައި ދޮވެލުމަކީ ހަށިގަނޑުގެ ފިނިހޫނުމިން އެއްވަރެއްގައި ހިފަހައްޓައި ދޭ ކަމެކެވެ. އޭގެ އިތުރުން އެއީ ލޭގެ ހިނގުމާއި ހުޅުތަކަށް ވެސް ފައިދާހުރި ކަމެކެވެ. ނިދުމުގެ ކުރިން ފެންވަރާލުމުން ނިދި އައުން އަވަސްވެ ނިދި ރަނގަޅު ވުމުގެ ފުރުސަތު ބޮޑުވެ އެވެ.\nބްލޫ ލައިޓް އާ ދުރުވުން\nޓީވީއާއި މޮބައިލް ފޯނު ފަދަ ތަކެތިން އުފައްދާ ބްލޫ ލައިޓަކީ ނިދި އައުމަށް އެހީވެދޭ ހޯމޯން ހަށިގަނޑުގައި ދައުރުވުން ލަސްކޮށްދޭ ކަމެކެވެ. އެހެން ކަމުން ނިދާ ގަޑީގައި ފޯނާ ކުޅުމަކީ ވެސް ނިދީގެ މައްސަލަތައް ކުރިމަތިވާނެ ކަމެކެވެ.\nހަމަ ނިދި ލިބުމާއި ހަށިގަނޑުގެ ދިފާއީ ނިޒާމްގެ ސިއްހަތަކީ ގުޅި ލާމެހިފައިވާ ދެކަމަށް ވީއިރު ރަނގަޅު ނިދި ލިބުމަކީ ވަރުގަދަ ދިފާއީ ނިޒާމަކަށް މުހިއްމު ކަމެކެވެ.\nނިދުން ލައިފްސްޓައިލް ސިއްހަތު


Ekakah vure gina meehun Airport ah nudhiyumah edhijje - vNews.mv\nޠާހިރާ އަޒްހާރު 03 July 2020, 15:01\nއެއާޕޯޓަށް މީހުން ފުރުވަން ނުވަތަ ބަލާ ދާއިރު އެކަކަށްވުރެ ގިނަ މީހުން ނުދިޔުމަށް މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން އިލްތިމާސްކޮށްފިއެވެ.\nކޮވިޑް-19 އާއި ގުޅިގެން މުޅި މާލެ ސަރަހައްދު ލޮކްޑައުންކޮށްފައި އޮތުމަށްފަހު ލޮކްޑައުންއަށް ލުއިދިނުމުގެ ތިންވަނަ މަރުހަލާގައި އެތެރޭގެ ވައިގެ ދަތުރުފަތުރުތައް ކުރުމުގެ ހުއްދަ ވަނީ ދީފައެވެ. މިއާއެކު އެއާލައިންތަކުން ވަނީ އެތެރޭގެ ވައިގެ ދަތުރުފަތުރުތައް ފަށާފައެވެ.\nޖުލައި 15 ވަނަ ދުވަހުން ފެށިގެން ބައިނަލްއަގްވާމީ ވައިގެ ދަތުރުތައް ފެށުމުގެ ހުއްދަ ދިނުމަށް ސަރުކާރުން ނިންމާފައިވާއިރު، އެމްއޭސީއެލް އިން ކޮށްފައިވާ ޓްވީޓެއްގައި ވަނީ، އެއާޕޯޓަށް މީހުން ފުރުވަން ނުވަތަ ބަލާ ދާއިރު އެކަކަށްވުރެ ގިނަ މީހުން ނުދިއުމަށް އިލްތިމާސްކޮށްފައެވެ. އަދި ބޭކާރުގޮތުގައި އެއާޕޯޓަށް ނުދިއުމަށާއި، ކޮވިޑް-19 ގެ ހާލަތު އަދިވެސް ނާޒުކު ކަމަށް އެމްއޭސީއެލް އިން ވަނީ ބުނެފައެވެ.\nއެމްއޭސީއެލް އިން ބުނީ މިކަމަކީ އެއާޕޯޓަށް ދާ އެންމެންގެ ސަލާމަތަށްޓަކައި އަޅާފައިވާ ފިޔަވަޅެއް ކަމަށެވެ.\nމީގެ އިތުރުންވެސް އެމްއޭސީއެލް އިން ވަނީ އެއާޕޯޓަށް ދާ މީހުންނާއި އެއާޕޯޓުގައި މަސައްކަތް ކުރާ މީހުންގެ ސަލާމަތަށްވެސް ގިނަ ފިޔަވަޅުތަކެއް އަޅާފައެވެ. އެގޮތުން އެއާޕޯޓުގެ އެތެރޭގައި ގައިދުރުކަން ބެހެއްޓުމާއި، އެއާޕޯޓުގެ އެތެރެ ޑިސްއިންފެކްޓް ކުރުން ހިމެނެއެވެ.


އިބުރަތްތެރިވާހަކަ: އަވައްޓެރިންނަށް ހެޔޮ ޙަދީޘް ޢިލްމުވެރިޔާ – heyobas\nފުރަތަމަ ސަފްހާ އިބުރަތްތެރިވާހަކަ: އަވައްޓެރިންނަށް ހެޔޮ ޙަދީޘް ޢިލްމުވެރިޔާ\nއަބޫ ޙަމްޒާ އައްސުއްކަރީ ރަޙިމަހުﷲއަކީ އެކަލޭގެފާނުގެ އަވައްޓެރިންނަށް ވަރަށް ހެޔޮކޮތް ހިތާ ބޭކަލެކެވެ. އެކަލޭގެފާނުގެ ސިޔަރަތުގައި އެކަލޭގެފާނު ބަޔާންކޮށްދެއްވުމަށްޓަކައި އިމާމު ޙާފިޡު ޛަހަބީ ރަޙިމަހުﷲ ވިދާޅުވަނީ ”އެކަލޭގެފާނަކީ މީސްތަކުންނަށް އަޅާލާ ޢިލްމުވެރިޔެއް ކަމުގައެވެ. އެކަލޭގެފާނުގެ އަރިހަށް ޙަދީޘް ކިޔަވަން އައިސް ތިބޭ ކުދިންގެ ތެރެއިން ކުއްޖަކު ބަލިވެއްޖެނަމަ ބޭނުންވާ އެއްޗެހި ހޯދައިދެއްވައި އަދި ކައިރީގައި އަޅާލަން މީހުން ބައިތިއްބައެވެ.“ (1) ނަމަވެސް މިފަހަރު މިއޮތީ އެކަލޭގެފާނު އަވައްޓެރިނަށް އޯގާތެރިކޮށް ހިތިމިންވަރު ވަޒަންކޮށްލެވޭ އެހެންވާހަކައެވެ.\n”އަބޫ ޙަމްޒާ އައްސުއްކަރީ ރަޙިމަހުﷲގެ އަވައްޓެރިޔެއް އޭނާގެ ގެ ވިއްކާލަން ބޭނުންވިއެވެ. އޭނާކުރެން ސުވާލުކުރެވުނެވެ. ތިޔަގެ ވިއްކާނީ ކިހާވަރަކަށް ހެއްޔެވެ؟ އޭނާ ޖަވާބުގައި ބުންޏެވެ. ގެ ވިއްކާނީ ދެހާހަށެވެ. އެއީ ގޭގެ އަގެވެ. އަދި އަބޫ ޙަމްޒާ ސުއްކަރީގެ (އަވައްޓެރިކަމުގެ އަގެއްގެގޮތުން އެބަހީ އެކަލޭގެފާނު ހެޔޮކަމުގެ ސަބަބުން) އަނެއްދެހާހެވެ. (ދީނާރު ނުވަތަ ދިރުހަމް و الله أعلم). މިވާހަކަ އަބޫ ޙަމްޒާ ސުއްކަރީގެ ކަންފަތްޕުޅަށް ފޯރައިފިއެވެ. ދެން އެކަލޭގެފާނު ހަތަރުހާސް ހިއްޕަވައިގެން އޭނާގެ އަރިހަށް އަތުވެއްޖެއެވެ. އަދި ފައިސާދެއްވާފައި ދެންނެވިއެވެ. ”މި ލާރި ބަހައްޓާށެވެ. ތިބާގެ ގެ ވިއްކާނުލާށެވެ.“ (2)އަދިވެސް ސިޔަރު އަޢުލާމުއް ނުބަލާއިގައި އިމާމު ޛަހަބީގެންނަވާފައިވެއެވެ.(އެކަލޭގެފާނުގެ އަވައްޓެރިންގެ ތެރެއިން މީހަކު ބަލިވެއްޖެނަމަ އެމީހަކު ބައްޔަށް ބޭހަށާއި އެހެނިހެން ކަންކަމަށް ހޭދަކުރާ އަދަދު ،އޭނާގެ ބަލިރަނގަޅުވުމުން ﷲއަށް ޝުކުރު އަދާކުރުމުގެ ގޮތުން އަބޫ ހަމްޒާވެސް އެއަދަދަށް ފައިސާއިން ސަދަޤާތްކުރައްވައެވެ.


Information Commissioner kamah3beyfulhehge nan thalhumah | Mihaaru\nކޮމިޝަނަރު ކަމަށް ވާދަ ކުރައްވާ ފިޔާޒާއި ފަޔާޒް---\n08 އޮކްޓޯބަރ 2019 - 16:21 13 comments\nރައީސް ނަން ފޮނުއްވި ހަތަރު ބޭފުޅުންނާ އިއްޔެ ކޮމެޓީން ވަނީ އިންޓަވިއުކޮށްފަ އެވެ. މަޖިލީހުގެ ތަޅުމަށް ފޮނުވަން ކޮމެޓީން ނިންމީ ހުސެއިން ފިޔާޒް މޫސާ އާއި އަހުމަދު ފަޔާޒް ހަސަން އަދި އަހުމަދު އާހިދު ރަޝީދުގެ ނަމެވެ. ފާތުމަތު ސައުޝަންގެ ނަން ފާހެއް ނުވި އެވެ.\nއިންފޮމޭޝަން ކޮމިޝަނަރުގެ މަގާމަށް އައްޔަންކުރާނީ އެންމެ ގިނަ ވޯޓު ލިބިވަޑައިގަންނަވާ ބޭފުޅެކެވެ. ވޯޓް ނަގާނެ ދުވަހެއް އަދި ތާވަލެއް ނުކުރެ އެވެ.\nއިންފޮމޭޝަން ކޮމިޝަނަރަކު އައްޔަންކުރަން ގާނޫނުގައި ބުނާ މުއްދަތު ހަމަވެ، އެ މުއައްސަސާ މިހާރު ވަނީ ގާނޫނީ ހުސްކަމެއްގެ ތެރޭގަ އެވެ. ގާނޫނުގައި އޮންނަ ގޮތުން، އިންފޮމޭޝަން ކޮމިޝަނަރުގެ މަގާމް ހުސްވާތާ ލަސްވެގެން 60 ދުވަހުގެ ތެރޭގައި މީހަކު އައްޔަން ކުރަންވާނެ އެވެ. އެ މަގާމުގައި އެންމެ ފަހުން ހުންނެވީ އަބްދުލް އަޒީޒް ޖަމާލް އަބޫބަކުރުގެ މުއްދަތު ހަމަވީ ޖުލައި 22 ގަ އެވެ.\nއިތުރު ލިޔުންތައް ރައްޔިތުންގެ މަޖިލިސް އިންފޮމޭޝަން ކޮމިޝަނަރު ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)


Dharani restructure kuran lafaadhey report majileehun faas kohfi\nމީގެ ކުރިން ބޭއްވި މުޅި މަޖިލީހުގެ ކޮމިޓީގެ ބައްދަލުވުމެއް. -- ފޮޓޯ: މަޖިލިސް\nކުރިއަށް އޮތް އަހަރުތަކުގައި ދައުލަތަށް ލިބޭނެ ކަމަށް އަންދާޒާ ކުރެވޭ އާމްދަނީއާ ނުބައްދަލު އަދަދުތަކުން ދަރަނި އަދާކުރަންޖެހިފައިވާއިރު، އެ ދަރަނިތައް ރީސްޓްރަކްޗާ ކުރަން ސަރުކާރަށް ހުށަހަޅާ ގޮތަށް ރައްޔިތުންގެ މަޖިލީހުން ތައްޔާރުކުރި ރިޕޯޓު ފާސްކޮށްފި އެވެ.\nއެ ރިޕޯޓު މުޅި މަޖިލީހުގެ ކޮމިޓީގައި ބަހުސްކުރުމަށްފަހު، އެ ރިޕޯޓު ފާސްކޮށްފައިވަނީ މިއަދުގެ ވޯޓުގައި ބައިވެރިވެވަޑައިގެންނެވި 55 މެންބަރުންގެ އަގުލަބިއްޔަތުންނެވެ.\nއެ ރިޕޯޓުގައި މައިގަނޑު ގޮތެއްގައި ފާހަގަކޮށްފައިވަނީ 2012 ވަނަ އަހަރާއި 2018 ވަނަ އަހަރާ ދެމެދު ނަގާފައިވާ ލޯނުތަކުގެ ތަފްސީލާއި، ދަރަނި ބެލެހެއްޓިފައިހުރި ގޮތާއި، ދަރަނި ނެގިފައިވަނީ ގާނޫނާ އެއްގޮތަށްތޯ ބެލުމާއި، އެ ދަރަނި އަނބުރާ ދައްކަން ޖެހުނު އިރު ދައުލަތުގެ އާމްދަނީ ހުރި މިންވަރުގެ މައްޗަށެވެ.\nމަޖިލީހުގެ ރިޕޯޓުގައި ވަނީ ކުރިއަށް އޮތް އަހަރު ތަކުގައި ދައުލަތުން އަނބުރާ ދައްކަންޖެހޭ ދަރަނީގެ އަދަދުތަކާއި އެ އަހަރުތަކުގައި ދައުލަތަށް ލިބޭނެކަމަށް ލަފާ ކުރެވޭ އާމްދަނީގެ އަދަދުތައް ވެސް ވަރުން އަޅުވައިފަ އެވެ.\nއާމްދަނީގެ ނިސްބަތުން ދަރަނި އަނބުރާ ދައްކަންޖެހޭ އަދަދު އިންތިހާއަށް އިތުރުވާއިރު، އެކަމަށް ހައްލު ހޯދަން އެ ރިޕޯޓުގައި ވަނީ ސަރުކާރަށް ގިނަ ހުށަހެޅުންތަކެއް ހުށަހަޅައިފަ އެވެ.\nއޭގެ ތެރޭގައި އެންމެ ބޮޑަށް ފާހަގަކުރެވެނީ ދޭދޭ ގައުމުތަކުންނާއި ބޭރުގެ ޖަމިއްޔާތަކުން ނަގާފައިވާ ލޯނުތައް ފިޔަވައި އެހެން ލޯނުތައް ރީސްޓްރަކްޗާ ކުރުމުގެ މަސައްކަތް ކުރުމަށް، އެކަމަށް ހާއްސަ ކޮމިޓީއެއް އެކުލަވާލުމަށް ސަރުކާރަށް ހުށަހެޅުން ހިމެނެ އެވެ.\nއެ މަސައްކަތަށް ހާއްސަ ކޮމިީޓީއެއް އެކުލަވާލައި، އެ ކޮމިޓީން ބޭރުގެ މާހިރުންގެ ލަފާ ހޯދުން.\nކޮމިޓީގެ މަސައްކަތް އަށް މަސް ދުވަހުގެ ތެރޭގައި ނިންމުން.\nކޮމިޓީގެ މަސައްކަތް ކޮންމެ މަހަކު މަޖިލީހުގެ މާލިއްޔަތު ކޮމިޓީއާ ހިއްސާކުރުން.\nއަންނަ އަހަރު ދައްކަންޖެހޭ އެތެރޭގެ ދަރަނި ރޯލްއޯވާކޮށް، ދަރަނި ދެއްކުން ފަސްކުރުން.\nދަރަނި ރީސްޓްރަކްޗާ ކުރަން ގާނޫނަށް ބޭނުންވާ އިސްލާހުތައް ގެނައުން.\nދައުލަތުން ގެރެންޓީ ދޫކޮށްގެން ނަގާފައިވާ ލޯނުތަކުން ހިންގޭ މަޝްރޫއުތަކުގެ ތަފްސީލްތައް ގަވައިދުން ހޯދުން.\nސަރުކާރުގެ ކުންފުނިންތަކުގެ ހަރަދު ކުޑަކޮށް ހިންގުން ހަރުދަނާ ކުރުން.\nސަބްސިޑީ ދިނުމުގެ އުސޫލުތައް މުރާޖައާކޮށް، ޕްލޭނެއް އެކުލަވާލުން.\nރިޕޯޓާ ގުޅޭގޮތުން ނަޝީދު ވިދާޅުވެފައިވަނީ މި ރިޕޯޓަކީ އެއްވެސް ފަރާތަކުން ކަންބޮޑުވާންޖެހޭ ރިޕޯޓެއް ނޫން ކަމަށެވެ. އަދި މި ރިޕޯޓުގެ ސަބަބުން ރާއްޖޭން ކުރިއަށްއޮތް ތަނުގައި ދަރަންޏާ ގުޅިގެން އަޅާނެ ފިޔަވަޅުތައް ހާމަވެ، މާލީ އިދާރާތަކުގެ އިތުބާރު ލިބިގެންދާނެކަމަށް އެމަނިކުފާނު ވަނީ ވިދާޅުވެފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ދައުލަތުގެ ބަޖެޓް + ފިނޭންސް މިނިސްޓްރީ ދައުލަތުގެ އާމްދަނީ އިބްރާހިމް އަމީރު ބޭރުގެ އެހީ ދައުލަތުގެ ދަރަނި


Mathee thauleemuge eki furusathu thakah MVR 340 million avvure ginain haradhu koffi | Mihaaru\nމަތީ ތައުލީމުގެ ފުރުސަތުތަކަށް 340 މިލިއަނަށްވުރެ ގިނަ ރުފިޔާ ހަރަދުކޮށްފި\nހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން އަދި އެ މިނިސްޓްރީގެ އިސް ބޭފުޅުން މަޖިލީހުގެ ކޮމިޓީއެއްގައި ވާހަކަ ދައްކަވަނީ. --ފޮޓޯ: މަޖިލިސް\nމަތީ ތައުލީމްގެ އެކި ފުރުސަތުތައް ފަހިކޮށްދޭން މިހާތަނަށް 340 މިލިއަނަށް ވުރެ ގިނަ ރުފިޔާ ހަރަދުކޮށްފައިވާ ކަމަށް ހަޔަ އެޑިއުކޭޝަން މިނިސްޓްރީން ބުނެފި އެވެ.\nއެ މިނިސްޓްރީން ކުރި ޓްވީޓެއްގައި ބުނީ ހިލޭ ޑިގްރީ ކިޔަވައިދިނުމުގެ ޕްރޮގްރާމަށް މިހާތަނަށް 135.7 މިލިއަން ރުފިޔާ ހަރަދުކޮށްފައިވާ ކަމަށެވެ. އެ އެހީ 6،155 ދަރިވަރުންނަށް ފޯރުކޮށްދީފައިވާކަން، މިދިޔަ ބުރާސްފަތި ދުވަހު ހާމަކުރި މައުލޫމާތުތަކުން ދައްކަ އެވެ.\nސަރުކާރުން މިދިޔަ އަހަރުގެ ފެބްރުއަރީ މަހު ތައާރަފުކުރި ހިލޭ ޑިގްރީ ޕްރޮގްރާމުގެ ދަށުން، 100 ޕަސެންޓް ހިލޭ ކިޔަވައިދެނީ ހަމައެކަނި ސަރުކާރުގެ ދެ ޔުނިވާސިޓީގަ އެވެ. އަމިއްލަ ކޮލެޖުތަކުގައި ހިންގާ ކޯސްތަކުގެ ޓިއުޝަން ފީ ވެސް ސަރުކާރުން ކަނޑައަޅާފައިވާ އަދަދަށް ކަވަރު ކުރެ އެވެ. އެހެންވެ ދަރިވަރުން އަތުން ދައްކަންޖެހޭ ފީ މަދުވެގެންދާނެ އެވެ.\nދިވެހިންނަކީ ތަޢުލީމީ ގޮތުން ކުރިއަރާފައިވާ، ޤާބިލް ބަޔަކަށް ހެދުމަަށް ސަރުކާރުން ދަނީ ގިނަ ގުނަ މަސައްކަތްތަކެއް ކުރަމުން\nބަޖެޓްގެ ބޮޑު އިންސައްތައެއް ތަޢުލީމީ ދާއިރާއަށް ޚާއްޞަކޮށްފައި ވަނީ ވެސް މި ސަބަބަށްޓަކައި#UfalugaaKiyavamaa pic.twitter.com/8fAbO9qqed\n— Ministry of Higher Education (@MoHEmv) August 12, 2020\nސްޓޫޑެންޓް ލޯނާއި ސްކޮލަޝިޕްގެ އެކި ފުރުސަތުތައް ފަހިކޮށްދިނުމަށް ވެސް މިހާތަނަށް 205.2 މިލިއަނަށް ވުރެ ގިނަ ރުފިޔާ ހަރަދުކޮށްފައި ވެ އެވެ. ސްޓޫޑެންޓް ލޯނު 763 ދަރިވަރަކަށާއިި 272 ދަރިވަރަކަށް ސްކޮލަޝިޕް ދީފައި ވެ އެވެ.\nއެ ފުރުސަތުތަކަށް، ނޮވެމްބަރު 2018 އިން ފެށިގެން މިހާތަނަށް 341 މިލިއަން ރުފިޔާ ވަނީ ހަރަދުކޮށްފަ އެވެ.\n"ދިވެހިންނަކީ ތައުލީމީގޮތުން ކުރިއަރާފައިވާ ގާބިލް ބަޔަކަށް ހެދުމަށް ސަރުކާރުން ދަނީ ގިނަ ގުނަ މަސައްކަތްތަކެއް ކުރަމުން. ބަޖެޓުގެ ބޮޑު އިންސައްތައެއް ތައުލީމީ ދާއިރާއަށް ހާއްސަކޮށްފައި ވަނީ ވެސް މި ސަބަބަށްޓަކައި،" މިނިސްޓްރީގެ ޓްވީޓުގައި ވެ އެވެ.\nކޮވިޑް-19 އާ ގުޅިގެން ކުރިމަތިވެފައިވާ ގޮންޖެހުންތަކާ އެކު ވެސް، މަތީ ތައުލީމް ހާސިލްކުރަން ސަރުކާރުން ދޭ ފުރުސަތުތައް ހުއްޓުމެއްނެތި ކުރިއަށްދާނެ ކަމަށް ރައީސް އިބްރާހިމް މުހައްމަދު ސޯލިހު ވަނީ ވިދާޅުވެފަ އެވެ. އެމަނިކުފާނު ވިދާޅުވީ ރާއްޖޭގެ އިގުތިސޯދަށް ކުރިމަތިވެފައިވާ މި ދަތި ހާލަތުގައި ވެސް ދިވެހިންނަށް މަތީ ތައުލީމާއި ތަމްރީނުގެ ފުރުސަތުތައް ފަހިކޮށްދިނުމުގައި ދެމިތިބޭނެ ކަމަށެވެ.\nސްކޮލަޝިޕް މަތީ ތައުލީމު ސްޓޫޑެންޓް ލޯނު އިބްރާހިމް ހަސަން، ހަޔާ އެޑިއުކޭޝަން މިނިސްޓަރު މިނިސްޓްރީ އޮފް ހަޔާ އެޑިއުކޭޝަން\nސުމެއްގެ ސިޔާސަތެއް. އެއްވެސް އަމާޒެއްނެތި ކުރާ ކަމެއް. މުއްސަނދި ގައުމުތަކަށްވެސް ހިލޭ ނުކުރެވޭ ކަމެއް. ކުރާ ޚަރަދުގެ ކޮންމެވެސް ޕަސެންޓެއް އަނބުރާ ދައްކަން ޖެހޭނެ. ފައިސާ ހުސްވީމަ ސަލާން ޖަހަން. ކުރަފި އިގްތިސާދީ ސިޔާސަތު


Mariyabu Gehli, Kathivalhi Gehli, Koshi Dhanduves Gehleney!!\n16 މާޗް 2019 14 ކޮމެންޓް\nމަރިޔަނބު ގެއްލި، ކަތިވަޅި ގެއްލި، ކޮށި ދަނޑުވެސް ގެއްލެނީ!!\nމަރިޔަބު ގެއްލި، ކަތިވަޅި ގެއްލި ކޮށި ދަނޑުވެސް ޖުމްހޫރީ ޕާޓީގެ ލީޑަރު ގާސިމް އިބްރާހިމަށް ގެއްލެނީއޭ ބުނާ ދަރަޖައަށް ކަންކަން މިވަނީ ބަދަލުވެފައެވެ.\nއެންމެ ފުރަތަމަ ކަމަކަމަށް 2013 ވަނަ އަހަރުގެ ރިޔާސީ އިންތިހާބުގައި ރައީސް ޔާމީނަށް ތާއީދު ކުރައްވަން ގާސިމް އިބްރާހިމް ނިންމެވި ނިންމެވުމަކީ އެމަނިކުފާނަށް ހެދުނު ޅަ އެއްޗެއްކަަމަށް ފާއިތުވީ ފަސްއަހަރުން ތިން އަހަރު ދުވަހު ދިޔައީ ވިދާޅުވަމުންނެވެ. ރައީސް ޔާމީނާއި ގާސިމް "ކުނި ޖެހުނު" ހިސާބުން އިދިކޮޅާއި މަޑުމަޑުން ގުޅެމުން ގުޅެމުން ގޮސް ސޮއިކޮށް އެއްބަސް ވުމެއްގައި ސޮއިވެސް ކުރީއެވެ. އަދިއަދާ ހަމައަށްވެސް އެ އެއް ބަސްވުން އާންމުކޮށްފައި ނުވާއިރު ގާސިމް ވިދާޅުވަނީ އެމްޑީޕީން "ހިޔާނާތްތެރިވެފައި" ވާކަމަށެވެ.\nގާސިމް އިބްރާހިމްގެ އަނބިކަބަލުން ފާތިމަތު ނަހުލާ ޓްރާންސްޕޯޓު މިިނިސްޓަރުކަމަށް އައްޔަނުކުރައްވާނީ ހަމަ ޔަގީނުންވެސް ނުހަނު އުންމީދާއެކުއެވެ. ނަމަވެސް މިއަދު މި ފެންނަ މަންޒަރަކީ ގާސިމް އިބްރާހިމްގެ ނިންމެވުމާ ދެކޮޅަށް ޕީޕީއެމް/ޕީއެންސީ ގެ މަޖިލިސް ކެނޑިޑޭޓުންނަށް ތާއީދު ނުކުރާނެކަމަށް ނަހުލާ ވިދާޅުވާ މަންޒަރެވެ. އަދި ގާސިމް "ނާށިގަނޑު" ހިއްޕަވައިގެން ސަލާންޖަހަން ނުކުތުމުން އެހީތެރިވިި ކުރީގެ ރައީސް އަބްދުﷲ ޔާމިން އަބްދުލް ގައްޔޫމަށް ދުވަހަކުވެސް މާފު ނުކުރާނެކަމަށް އައިޝާ ވިދާޅުވާ މަންޒަރެވެ. މަރިޔަނބު ގެއްލުނީ ނޫންތޯއެވެ؟\nޖުމްހޫރީ ޕާޓީގެ ކައުންސިގެ "ކޮންޓްރޯލް" ގާސިމް އިބްރާހިމަށް ގެއްލުނު ހިސާބުން ކަތިވަޅި ގެއްލުނީއެވެ. އެ ޕާޓީގެ ކައުންސިލްގެ ތެރޭގައި ބައިބައިވުން އުފެދިފައިވާކަން ހާމަވަނީ ލީކުވަމުން އަންނަ ޗެޓު ލޮގުތަކުންނާއި އެ ކައުންސިލްގެ ބައެއް މެމްބަރުން ރޯމާ ދުވާލާއި ރޭގަނޑު އެމްޑީޕީގެ ޕޯޑިއަމްތަކުގައި ދައްކަވާ ވާހަކައިންނެވެ.\nކަތިވަޅި އެކަންޏެއް ނޫނެވެ. ކަތިވަޅީގެ މުއްގަނޑުވެސް ވަނީ މީގެ ކުރިން ގެއްލިފައެވެ. އެއީ ގާސިމް އިބްރާހިމްގެ ދަރިކަލުން ސިޔާދު ގާސިމްގެ މައްޗަށް އެމަނިކުފާނުގެ އެސެޓުތައް ނުވަތަ އެސެޓުތަކުގެ ބޮޑުބައެއް ބަދަލު ކުރި ހިސާނުންނެވެ.\nއިތުބާރު ހުރި މަސްދަރަކުން ބުނެފައިވަނީ "ކުރިން ގާސިމް ފައިސާ ހޭދަ ކުރެއްވި ގޮތަށް މިހާރު ސިޔާސީ ކަންކަމަށް ފައިސަ ހަރަދު ކުރަން ވަރަށް ދަތިވާނެ. ވިޔަފާރި ކޮންޓްރޯލް ކުރައްވަނީ ސިޔާދު. ސިޔާދު ބޭނުމެއްނުވޭ އެގޮތަށް ހަރަދު ކުރާކަަށް،" ކަމަށެވެ.\nކޮށި ދަނޑު ގެއްލުން:\n"ރައީސް ޔާމިންގެ" އަނިޔާވެރިކަމުން ސަލާމަތްވުމަށް ގާސިމް އިބްރާހިމާއިއެކު ތިން ޕާޓީގެ ލީޑަރުން އެއްބަވުމަކަށް އައެވެ. މި އެއްބަސްވުމުގެދަށުން ޖުމްހޫރީ ޕާޓީގެ ކައުންސިލުން ނިންމީ ފައިސަލް ނަސީމް އައްޔަނު ކުރުމަށެވެ. އެހެންނަމަ ވެސް އިއްޔެ އަކީ ގާސިމަށް ހިތްދަތި ދުވަހެކެވެ. އެމަނިކުފާނު ކޮށްޓެވި ދަނޑު ވެސް ގެއްލޭ ހިސާބަށް ކަންތައްތައް ދިޔައީއެވެ. ނައިބުރައީސް ވަނީ އެމްޑީޕީގެ މަޖިލިސް ކެމްޕޭނެއްގައި ބައިވެރިވެ ވަޑައިގެން ރައީސް އިބްރާހިމް މުހައްމަދު ސާލިހަށް ތާއީދު ކުރައްވާ ބޭފުޅުން މަޖިލީހަށް ހޮވަންޖެހޭކަމަށް ވިދާޅުވެފައެވެ.\nމިވަރުން ފުދުނީއަކީ ނޫނެވެ. ޖުމްހޫރީ ޕާޓީގެ ރައީސް އަލީ ވަހީދާއި ގާސިމް އިބްރާހިމް ވެސް ހުންނެވީ ވަރި ފަށުގައެވެ. އަލީވަހީދަށް ބޭލުއްވި ވަރުގަދަ "ރޯޅި" އަމާޒު ކުރެއްވީ މުޅި ޕާޓީގެ ހުރިހާ މެމްބަރުންނަށް އާންމުކޮށް ނިސްބަތްވާގޮތަށެވެ. ގާސިމް ވިދާޅުވަނީ "އަންހެންކަމެއް ނުވަތަ ފިރިހެންކަމެއް" ހުރި ނަމަ ޖުމްހޫރީ ޕާޓީން ވަކިވުމުގެ ކުރިން ޖުމްހޫރީ ޕާޓީގެ ސުލޮޓުގައި ސަރުކާރު މަގާމުތަކަށް އައްޔަނުވެފައިވާ ބޭފުޅުން އިސްތިއުފާ ދެއްވަންޖެހޭނެކަމަށެވެ.\nގާސިމަށް މިހާލު ޖެހިވަޑައިގަތީ ކީއްވެ؟\nސިޔާސީ ދާއިރާގައި "އަވާކެނޑިފައިވާ" މަދު ބޭފުޅުންކޮޅަކާއެކު ގާސިމް އިބްރާހިމް މިއަދު އެކަނިވެއްޖެއެވެ. މި ހުރިހާ ދެރައެއް މިއަދު ގާސިމް އިބްރާހިމަށް ލިބި ވަޑައިގަތީ ބަޔަކު ޖަހާހާ ބެރަކަށް ނައްޓަވަން ހައްދަވައިގެނެވެ. ހަރުދަނާ ސިޔާސީ ބޭފުޅުންގެ ތެރެގައި ދެ ވައްތަރެއްގެ ބޭފުޅުން އުޅުއްވައެވެ. އެއީ ޖެހޭހާ ވަޔަކަށް އެނބުރޭ ޒާތުގެ ބޭފުޅުންނާ އެއް ފިކުރެއްގެ މަތީގައި ހަރުލާ ތިއްބަވާ ބޭފުޅުންނެވެ.\nތިގޮތަށް ރިޕޯރޓް ޖަހާނެ ކަމެއް ނެތް މިގައުމުގެ ލާމަސީލު މޭސްތިރިއަކީ ގާސިމް އިބްރާހީމް. މިހާރު ގާސީމު ނަގާފައި ހުރި ވިސްނުމާ އެއްގޮތަށް މިގައުމު ނުގޮސްފި ނަމަ މި ގައުމުގައި ތިބޭނީ ބޭރުގެ އެކިގައުމުތަކުގެ އެކިދީން ތަކަށް ނިސްބަތްވާ ރައްޔިތުންގެ މައްޗަށް އޮންނަ ރައްޔިތެއް. ދުވަސްކޮޅަކުން ދިވެހިން ކަތިލެވޭނެ ނޫނީ ވެރިކަން އެވެރިން ފޭރި ގަންނާނެ.\nސިޔާސީ މައިދާނުގަ ގާސިމްގެ ވިސްނުން ހަމަ ކޮށީއެވެ. ޕޕމ މަކަރުން ޖޕ އަށް ދޫކުރި ކަމަށްބުނާ ހުރިހާދާއިރާއަކަށް މަޖިލީހަށް ވާދަކުރުމަށް އަމިއްލަ ކެންޑިޑޭޓުން ނަމުގަ ކެންޑިޑޭޓުން ނެރުނު ރަނގަޅަށް ގާސިމްވެސް ވިސްނާވަޑައިގެން ބައްލަވާ މިހިރީ ޔާމީނުގެ ހިޔަޅުކަން\nމަގުމަތީގަ ދީވަލްޕާހެދިގެން އުޅުމަށްވުރެ މީނަ ދެން ރަގަޅުވާނީ ދަރިންދިނީމަ ކަލައިގެން ގޭގަ އޮތިއްޔާ\nރައީސް މައުމޫބަށް ވެސް އެވަނީ ތިޔަ މިންގަނޑުން ވިއްޔަ ހުރިހާ އެއްޗެއް ގެއްލިފައި. އެވަރުން ތިމާގދ އަޚާޔަށް ހޯދާދިން ވެރިކަމާ ދެކޮޅުވެގެން. އެކަމަކު އެއަށްވުރެ އަގުހުރި އެއްޗެއް ގައުމަށް ސަލާމަތް ކޮށްދެއްވަން. އެހެންވީއިރު ދޭއްޗެއް ކާމިޔާބު ކުރައްވާފި. ތިމާ ގަބޫލުކުރި އުސޫލު ދެމެހެއްޓާފި ވިންވެސް ވެއްޖެ. ގާސިމުވެސް ގައުމު އަނދަވަޅަކުން ސަލާމަތްކުރަން ޖާނާމާކުން ހޭދަޖުރީ. އަނެއްކާވެސް އެހެން ޕާޓީއަކަށް ގައުމުގެ ބާރުތަށް ހިބަކޮށްދޭކަށެއް ނޫން. އެގޮތަށް ވިޔަނުދޭން ކުރާމަސައްކަތް މަސައްކަތުގައި ތިބުނާ ޒާތުގެ ހުރިހާ އެއްޗެއް ގެއްލިވެސްދާނެ. ނޫނީ ގައުމުގައި ދެންތިބި މުއްސަނދިން ހެން ދަނޑުފަގު އެއްކޮށްގެން ހުންނަންވީ!\nހުރިހާ އެއްޗެއް ގެއްލުނަސް ޔާމީނާ އަދުރޭ އާ ނިހާނާ ފާތުމައެއް ނުގެއްލޭނެޔޯ ސޭޓު ބުނީ.\nމިފަދަމީހުނަށް މިފަދަގޮތް މެދުވެރިވާން ސަބަބުތަކެއް އެކުލެވެއެވެ. އެމީހާއަށް އެއެއީ ކާކުކަން އޮޅޭވަރަށް ތަނަވަސްކަން ލިބުން. އެތަނަވަސްކަން މެނޭޖުކުރާވަރުގެ ތަޢުލީމާއި ހުނަރުނެތުން. ޖަހާލާބެރަކަށް ނެށުން. މަނޫންވަރެއް ނެތްކަން ބޮލަށްވަނުން. ސީޔާސަތަކީ ކޯޗެއްކަންނޭނގި، ސިޔާސީމައިދާނަށް ނުކުތުން. މިހިރީ މެދުވެރިވެފައިހުރި ކަންތަކެވެ. ޖުމްލަކޮށް ކުރުކޮށްބުނާނަމަ، ބުންނަޖެހޭނީ، ޤަމާރުކަމުންނޭއެވެ!\nއެއްޗެއް ނުގެއްލޭ ވަރުތަ ކައްޗާދުވާ މަޑިއަކަށް ވުރެ ހާލު ބޮޑުވީމަ؟\nތިވާހަކަތައް މުޅިންރަނގަޅެއްވެސްނޫން މުޅިންރަނގަޅެއްވެސްނޫން ސިޔާސީ މީހުންގެ ތެރޭގައި ދެތިންވައްތަރެއްއުޅޭ\nގާސިމް އިބްރާހިމް އެއީ މަވެސް ލޮލާބޮލުން ތާއީދުކުރި މީހެއް، އެކުމް އެއުޅުއްވާ ގޮތަކުން ލަދުން ދެފައި ކައިރިކޮއްލަން ވެސްނުކެރޭނެ. މުއްސަނދިކަމެއް މެ ލިބިފާއޮތަސް ބޮލުގަ ހަމަ ކިރިޔާވެސް ތެއްކަމެއް ހުރިނަމަ ހިޔެއްނުވޭ ޔާމީން އާ ބައިއަތު ހިފާނެހެނެއް.\nއަހަރެނެވެސް ސަރުކާރަށް ތާއީދު ކުރާމީހުންނަށް ވޯޓުލާން ނިންމައިފިން.\nވަރަށް ސަލާމް ގާސިމްބެއަށް.\nގާސިމަށް ފަހުން ކާމިޔާބުވާނެ. ގާސިމު އެހެން ހަދަން މަޖުބޫރުވީ ނަސީދު ހުރިހާ ގޮނޑިއާ ހިފާގަތީމައެވެ.މިވާހަކަ ނުދައްކަނީ ކީއްވެތަ\nހަމަ ރަނގަޅު ތެދެއް ތިއޮތީ ހާމަކޮށްފައި.. މިނަށް ވުރެ މޮޔަވީމަވާ ގޮތް.. ބަލާލަ މައުމޫން.. އެބޭފުޅާވެސް އެހުންނަނީ މާ އުފަލަކުން ނޫނޭ..\nގާސިމު ބައްޔެއް ނުވާނެ. އަދި ތިޔަ އެންމެން އުނބަށް ޖަހާނެ.\nއަދުރޭމެންގެ ފޮނިވާހަކަތަކަށް އީމާންވެގެން ތެޅިފޮޅި ގަންނަ މަރުމޯލަކަށް ނުގެއްލޭނީ ކޯންޗެއް؟ އަދުރޭމުންގެ އަވައިގާ ތަންކޮޅެއް ކުރިން ގަޓު ރައީސް ވަނީ އަވަދިވެފައި.\nރީދޫ ކުލައަށް ސަޕޯޓްކުރާ މީހުންނަށް ވާނުވާ ނޭގެނީ. އެއީ ފިތުނަވެރިން


vnews - Ranbir miulhey gothun gain heebihi nagaigen nudheytha？\nރަންބީރު މިއުޅޭގޮތުން ގައިން ހީބިހި ނަގައިގެން ނުދޭތަ؟\nކަރް ހަރް މައިދާނު ފަތޭގެ ލަވައިގެ ބައެއް މަންޒަރުތައް -\nބެލުންތެރިން ގައިން ހީބިހި ނަގައިގެންދާ ފަދަ މަންޒަރުތަކެއް ރަންބީރު ކަޕޫރުގެ ކިބައިން ފެނިގެންދާ "ސަންޖޫ"ގެ އާލަވައެއް ރިލީޒް ކޮށްފި އެވެ.\nސަންޖޫ ފިލްމަށް ރަންބީރު ކުޅެފައިވާ ލަވަ ކަރް ހަރް މައިދާނު ފަތޭގައި އޭނާ ދައްކައިދީފައިވަނީ ސަންޖޭދަތް މަސްތުވާތަކެއްޗަށް ދެވިހިފައިގެން އޭނާ ރިހިބިލިޓޭޝަން ސެންޓަރެއްގައި އުޅުނު ދުވަސްވަރެވެ.\nހިންދީ ފިލްމް އިންޑަސްޓްރީގެ ތަޖުރިބާކާރު އެކްޓަރު ސަންޖޭދަތްގެ ހަޔާތުގެ މައްޗަށް ތައްޔާރުކޮށްފައިވާ ފިލްމު ސަންޖޫގައި ސަންޖޭގެ ރޯލް އަދާ ކުރަނީ ރަންބީރެވެ.\nލަވައިން ފެނިގެން ދަނީ ރިހިބިލިޓޭޝަން ސެންޓަރުގައި ސަންޖޭ އުޅުނު އުނދަގޫ ހާލަތަށް ކެތްނުވެގެން އުޅޭ މަންޒަރުތަކާއި އެ ހިތްދަތި އިހްސާސްތަކެވެ. އަދި އެދުވަސްވަރު ސަންޖޭ އާއި އޭނާގެ ބައްޕަ ސުނިލް ދަތް އާއި އޮންނަ ގުޅުމެވެ. ސަންޖޭގެ ބައްޕަގެ ރޯލް އަދާކުރަނީ ފަރޭޝް ރާވަލް އެވެ. މަންމަ ނަރްގިސްގެ ރޯލް އަދާކުރަނީ މަނީޝާ ކޮއިރަލާ އެވެ.\nކަރް ހަރް މައިދާނު ފަތޭ ލަވަ ފަށަނީ ރަންބީރް އޭނާގެ ބައްޕަގެ ގައިގާ ބައްދާލައިގެން އޭނާ މަސްތުވާތަކެތިން ސަލާމަތްވާން އެދި ކުރާ އާދޭހުންނެވެ.\nމި ހުރިހާ އެންމެންގެ ރޯލްތައްވެސް ވަރަށް ތަފްސީލްކޮށް ގެނެސްދީފައިވާއިރު މި ފިލްމު ބަލާ ކޮންމެ މީހެއްގެ ލޮލުން ކަރުނަ ހިލިގެންދާނެ އެވެ.\nމި ލަވައިން ފެނިގެންދާ އެހެން މުހިއްމު ކެރެކްޓާތަކުގެ ތެރޭގައި ސަންޖޭގެ އެންމެ ގާތް ދެ ރަހްމަތްތެރިން ކަމަށްވާ ވިކީ ކައުޝަލް އާއި މާނަޔަތާ ދަތް އަދި ސަންޖޭގެ ކުރީގެ ލޯބިވެރިޔާ ދިއާ މިރްޒާގެ ރޯލްތައް ފާހަގަކުރެވެ އެވެ.\nސަންޖޭގެ ކުރީގެ ލޯބިވެރިޔާގެ ރޯލް ކުޅެފައިވަނީ ސޯނަމް ކަޕޫރެވެ. އަދި ބަޔޯގްރަފަރގެ ރޯލް ކުޅެފައިވަނީ އަނުޝްކާ ޝަރުމާ އެވެ.\nކަރް ހަރް މައިދާނު ފަތޭ ލަވަ ކިޔާދީފައިވަނީ ޝްރިޔާ ގޯޝާލް އާއި ސްކްވިންދާ ސިންހް އެވެ. މިއުޒިކް ހަދާދީފައިވަނީ ވިކްރަމް މޮންޓްރޯސް އެވެ. ޅެން ހަދާ ދީފައިވަނީ ޝޭކަރް އަސްތިތްވާ އެވެ.\nސަންޖޫ ފިލްމްގެ ޑައިރެކްޓަރަކީ ރާޖް ކުމާރް ހިރާނީ އެވެ. މި ފިލްމްގެ ޓްރެއިލާވެސް އާންމު ކޮށްފައިވާއިރު ފިލްމް ރިލީޒް ކުރުމަށް ހަމަޖެހިފައިވަނީ މިމަހުގެ 29 ވަަނަ ދުވަހު އެވެ.\nކަރް ހަރް މައިދާނު ފާތޭ ލަވައިގެ މަންޒަރުތައް ހިމެނޭ ފޮޓޯތަކަކާއި އެކު ރާޖް ކުމާރް ވަނީ ޓްވީޓެއްވެސް ކޮށްފަ އެވެ. އެ ޓްވީޓަކީ އުއްމީދާއި ހިތްވަރުގެ އާ ލަވަ ހިމެނޭ ސަންޖޫ އަށް ތައްޔާރުވުމަށް ބެލުންތެރިންނަށް ދީފައިވާ މެސެޖެކެވެ.


Pass gelligen Benzema ah match ah vadhevunee kiriyaa: Ancelotti - One Online\nރެއާލްގެ ކޯޗު އެންސެލޯޓީ --- ފޮޓޯ/ ގެޓީ\nފާސް ގެއްލިގެން ބެންޒެމާއަށް މެޗަށް ވަދެވުނީ ކިރިޔާ: އެންސެލޯޓީ\nޔޫއެފާ ޗެމްޕިއަންސް ލީގުގައި ރޭ ރެއާލް މެޑްރިޑުން ކުޅުނު މެޗުގައި އެޓީމުން ޗެލްސީ ބަލިކުރީ 3-1ގެ ތަފާތު ބޮޑު ނަތީޖާއަކުންނެވެ. މެޗުގައި ރެއާލްއިން ޖެހި ތިން ގޯލުވެސް ޖެހީ އުމުރުން 34 އަހަރުގެ ކަރިމް ބެންޒެމާއެވެ.\nފްރާންސްގެ ނުރައްކާތެރި ފޯވަޑް ބެންޒެމާ ޗެމްޕިއަންސް ލީގުގައި 80 ގޯލު ހަމަކޮށްފައިވާ އިރު، ރޭގެ މެޗު ވެގެން ދިޔައީ ފުލުފުލުގައި އޭނާ ހެޓްރިކް ހެދި ދެވަނަ މެޗަށެވެ. ރެއާލްއިން ގަދަ 16ގައި ޕީއެސްޖީއާ ދެކޮޅަށް ކުޅުނު ދެވަނަ ލެގުގައިވެސް ބެންޒެމާ ހެޓްރިކް ހެދިއެވެ.\nރޭގެ މެޗަށްފަހު އެމަޒޮން ޕްރައިމްއާ ވާހަކަދައްކަމުން ރެއާލްގެ ކޯޗު ކާލޯ އެންސެލޯޓީ ވަނީ ބެންޒެމާއަށް ތައުރީފު އޮއްސާލައިފައެވެ. އޭގެ އިތުރުން އެންސެލޯޓީ ބުނީ ރޭގެ މެޗަށް ބެންޒެމާއަށް ސްޓޭޑިއަމްއަށް ވަދެވުނީ ކިރިޔާ ކަމަށެވެ.\n"މެޗުގެ ކުރިން ބެންޒެމާ އުޅުނީ ފާސް ގެއްލިގެން. ސްޓޭޑިއަމްއަށް ވަދެވޭނީ އެ ފާސް ބޭނުންކޮށްގެން. ހާސްވެގެން އައިސް އަހަރެން ގާތުގައިވެސް އެވާހަކަ ބުނި. އަހަރެން ބުނިން އަވަހަށް ފާސް ހޯދާށޭ. އެހެން ނޫނިއްޔާ ރޭގެ މެޗުގައި ނުކުޅެވޭނެއޭ. ނަސީބަކުން ބެންޒެމާއަށް ފާސް ފެނުނު،" އެންސެލޯޓީ ބުންޏެވެ.\n"ބެންޒެމާ ސިފަކޮށްދޭން ނުވެސް އެނގޭ. އެއީ ވަރަށް މުހިންމު ވަރަށް ބޮޑު ކުޅުންތެރިއެއް. ރެއާލްއަށް އޭނާ ވަރަށް ވަރަށް މުހިންމު،" އެންސެލޯޓީ އިތުރަށް ބުންޏެވެ.\nބެންޒެމާ މި ސީޒަންގައި މިހާތަނަށް ޖުމްލަ 37 ގޯލު ޖަހައިފައިވެއެވެ. އޭނާ 37 ގޯލު ޖެހީ 36 މެޗު ކުޅެގެން ކަންވެސް ފާހަގަކޮށްލަންޖެހެއެވެ.\nގުޅޭ ޓެގު ރެއާލް މެޑްރިޑް ފުޓްބޯޅަ ޔޫއެފާ ޗެމްޕިއަންސް ލީގު ކަރިމް ބެންޒެމާ


Rolls-Royce In Emeehehge Huvafenee Car Farumaa Kurumuge Furusathu! - Vaguthu\nއިނގިރޭސި ލަގްޒަރީ ކާރު އުފައްދާ ކުންފުނި ކަމަށްވާ ބީއެމްޑަބްލިއު ގޫޕުން އެމީހަކު ބޭނުންވާ ގޮތަކަށް ރޯލްސް ރޮއިސް ކާރު ހެދުމުގެ ފުރުސަތު ހުޅުވާލައިފިއެވެ.\nލަގްޒަރީ ކާރު އުފައްދާ ބެންޓްލީ އާއި ޕޯޝޭ އާއި ރޮއިސް ގުޅިފައިވާއިރު، އެ ކުންފުނިން ބުނެފައިވަނީ ފުދުންތެރިކަން ހުންނަ މަދު ބަޔަކަށް އެމީހަކު ބޭނުންވާ ގޮތަށް ކާރު ފަރުމާ ކޮށްދިނުމަށް ހުޅުވާލާފައެވެ.\nމިދިޔަ ބުރާސްފަތި ދުވަހު ރޯލްސް ރޮއިސް އިން ވަނީ އެމީހުންގެ ކޯޗްބިލްޑް ޕްރޮގްރާމް ލޯންޗް ކޮށްފައެވ. އެޕްރޮގްރާމްގެ ސަބަބުން ފުދުންތެރިކަން ހުންނަ މުއްސަނދި މީހުންނަށް އެމީހުން ބޭނުން ގޮތަކަށް ކާރު ހެދުމުގެ ފުރުސަތު ލިބިގެން ދާނެއެވެ.\nކޮންމެ އަހަރު އެފަދަ ކާރެއް އުފައްދަން ނިންމާފައިވާއިރު، އެކާރަކަށް އަރާނެ އަގު އެކުންފުނިން ހާމަ ކޮށްފައެއް ނުވެއެވެ. އެހެން ނަމަވެސް މިލިއަނަކަށްވުރެ ގިނަ ޑޮލަރު ހަރަދު ވާނެ ކަމަށް ބައެއް ފަރާތްތަކުން ވަނީ ބުނެފައެވެ.\nރޮލްސް ރޮއިސް އިން މި ފުރުސަތު ހުޅުވާލާފައިވާއިރު، ޕޯޝޭ އިން ވަނީ 1980 ގެ އަހަރު ތަކުގައި 'ސްޕެޝަލް ވިޝް' ގެ ނަމުގައި ވަކި ޑިޕާޓްމެންޓެއް ހުޅުވާފައެވެ. އޭގެ ފަހުން ޕޯޝޭއިން އަންނަނީ އާއްމުންގެ މީހުން ބޭނުންވާ ގޮތަށް ކާރު ފަރުވާ ކުރަމުންނެވެ.


Covid-19 In Salaamaiyve Salah Liverpool Ge FarithakurunThakah - Vaguthu\n4 މަސް ކުރިން ( ނޮވެމްބަރު 23, 2020 )\nކޮވިޑް-19 އަށް އެންމެ ފަހުން ނެގި ސުންކުން ނައްސިވުމުން ލިވަޕޫލްއަށް ކުޅެމުން އަންނަ މިސްރުގެ ތަރި މުހަންމަދު ސަލާހް ލިވަޕޫލްގެ ފަރިތަކުރުންތަކަށް ނުކުންނަން ތައްޔާރުވެއްޖެއެވެ.\nސަލާހް ކޮވިޑަށް ފައްސިވެފައިވަނީ މިސްރުގެ ގައުމީ ޓީމާއެކު އެފްރިިކާ ބައްރުގެ އެންމެ ބޮޑު ފުޓުބޯޅަ މުބާރާތް ކަމަށްވާ އެފްރިކަން ކަޕް އޮފް ނޭޝަންސްގެ ކޮލިފައިންގްގެ މެޗްތަކެއް ކުޅުމަށް ކޭމްޕް ކުރަމުން ދަނިކޮށެވެ.\nލިވަޕޫލްގެ ކޯޗް ޔާގެން ކްލޮޕް މީޑިއާތަކާއި ވާހަކަދައްކަމުން ބުނީ އެންމެ ފަހުން ހެދި ޓެސްޓުތަކުގެ ނަތީޖާތައް ދައްކާގޮތުން ސަލާހް ކޮވިޑަށް ނައްސިވެފައިވާ ކަމަށާއި އެޓީމުން މިއަދު ބާއްވާ ފަރިތަކުރުންތަކުގައި ސަލާހް ބައިވެރިވާނެ ކަމަށެވެ. އަދި ޗެމްޕިއަންސް ލީގުގައި ކުޅުމުގެ ކުރިން ޔުއެފާއިން ހަދާ ޓެސްޓުތަކުގެ ނަތީޖާއަށް ބަލާ މިހަފްތާގައި ޗެމްޕިއަންސް ލީގުގައި އެޓަލާންޓާއާއި ދެކޮޅަށް ކުޅޭ މެޗުގައި ސަލާހް ފެނިގެންދާނެ ކަމަށްވެސް ކްލޮޕް ވަނީ ބުނެފައެވެ.\nސަލާހަށް ކުޅެވުމަކީ އަނިޔާގެ ގިނަ މައްސަލަތަކަކާއި ކުރިމަތިލާން ޖެހިފައިވާ ލިވަޕޫލަށް ލިބިގެންދިޔަ ހިންހަމަޖެހުމަކަށް ވާނެއެވެ. ރޭ ޕްރިމިއަރ ލީގުގައި ލެސްޓަރ ސިޓީއަތުން ލިވަޕޫލް މޮޅުވި މެޗުގައި ލިވަޕޫލްގެ ނަބީ ކެއިޓާއަށް އަނިޔާވެ ކުޅުމާއި ދުރަށްދާން ޖެހިފައިވާއިރު އެޓީމުގެ ޝަގީރީއަށްވެސް ދާދިފަހުން ބައިނަލްއަގްވާމީ ބްރޭކުގައިވަނީ އަނިޔާއާއި ކުރިމަތިލާން ޖެހި ކުޅުމާ ދުރަށްދާން ޖެހިފައެވެ. އަދި އެޓީމުގެ އެންމެ މުހިންމު އެއް ކުޅުންތެރިޔާ ކަމަށްވާ ތަޖުރިބާކާރު ޑިފެންޑަރު ވާޖިލް ވެންޑައިކްގެ އިތުރުން އެޓީމުގެ އިތުރު ކުޅުންތެރިންތަކެއްވެސް ވަނީ ކުޅުމާ ދުރަށްދާން ޖެހިފައެވެ.\nރޭގެ މެޗުން މޮޅުވެ ޕޮއިންޓް ތާވްލްގެ އެއްވަނައިގައި އޮތް ޓޮޓެންހަމް އާއި ޕޮއިންޓްގެ ގޮތުން އެއްވަރުވި ނަމަވެސް ލިވަޕޫލަށް ލިބެނީ ތާވަލުގެ ދެވަނައެވެ. ޓޮޓެންހަމްއަށް ކުރި ލިބެނީ ގޯލްގެ ތަފާތުންނެވެ. ޗެމްޕިއަންސް ލީގުގައި ލިވަޕޫލް އެޓަލާންޓާއާއި ދެކޮޅަށް ނުކުންނަ މެޗް ކުޅޭނީ މިހަފްތާގެ ބުރާސްފަތި ދުވަހު 01:00 ގައެވެ.


November3ga Raajje dhifaau kuree Dhivehi sifain: Nasheed\nނޮވެމްބަރު3ގައި ރާއްޖެ ދިފާއު ކުރީ ދިވެހި ސިފައިން: ނަޝީދު\n02 ނޮވެންބަރ 2020 - 15:28:02\nނޮވެމްބަރު 3، 1988 ވަނަ ދުވަހު ސްރީލަންކާގެ ތަމަޅަ ޓައިގަރުން ރާއްޖެއަށް ދިން އުދުވާނީ ހަމަލާއިން ރާއްޖެ ދިފާއުކުރީ ދިވެހި ސަފައިން ކަމަށް މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nރައްޔިތުންގެ މަޖިލީހުގެ މިއަދުގެ ޖަލްސާ ނިންމަވާލައްވަމުން ރައީސް ނަޝީދު ވަނީ މާދަމާއަކީ ނަސްރުގެ ދުވަސް ކަމުން އެދުވަހާއި ގުޅޭގޮތުން ވާހަކަދައްކަވާފަ އެވެ. އެގޮތުން ރައީސް ނަޝީދު ވިދާޅުވީ، ނަސްރުގެ ދުވަސް ފާހަގަކުރަނީ އެދުވަހު ސިފައިންގެ މައި މަރުކަޒަށް ދިން ހަމަލާ ދިވެހި ސިފައިން ދިފާއުކުރި ކުރުން ފާހަގަކުރުމަށް ކަމަށެވެ.\n"ނަސްރުގެ ދުވަހެއް ގެ ގޮތުގައި ފާހަގަ ހަގީގަތުގައި މި ކުރަނީ، ސާބިތުކަމާއެކީ ގައި ސިފައިން ރައްދު ހަމަލާދީ އެ މަރުކަޒު ސިފައިން ހިމާޔަތް ކުރި ކުރުން."\nއެދުވަހުގެ ހަމަލާއަކީ ޕީޕަލްސް ލިބަރޭޝަން އޯގަނައިޒޭޝަން އޮފް ޓެމިލް އީލާމް (ޕްލޮޓް) ޖަމާއަތުން ރާއްޖެ ހިފުމަށް ދިން ހަމަލާއެއް ކަމަށް ރައީސް ނަޝީދު ވިދާޅުވި އެވެ. އަދި ވިދާޅުވީ އެ ދުވަހު ސިފައިން ކުރި މަސައްކަތާ މެދު ޝައްކު އުފައްދާ އޮޅުވާލައިގެން ނުވާނެ ކަމަށެވެ.\nރައީސް ނަޝީދު ވިދާޅުވީ އެދުވަހު ރައީސް މައުމޫން އަބްދުލްގައްޔޫމް ކެބިނެޓްގެ ބައެއް ވަޒީރުންނާއި މަޝްވަރާ ކުރެއްވުމަށް ފަހު ހުރިހާ ގައުމެއްގެ އެހީއަށް ރާއްޖޭން އެދުމަށް ނިންމެވީ ކަމަށެވެ. ރާއްޖޭން އެދުނު އެދުމަށް އެމެރިކާ އާއި އިނގިރޭސިވިލާތާއި ސްރީލަންކާ އަދި އިންޑިއާ ވަރަށް ބޮޑަށް އިޖާބަދިން ކަމަށާއި، އެހެން ނަމަވެސް އެ ދުވަހު ރާއްޖެއަށް ހަތިޔާރާ އެކު ސިފައިން ފޮނުވަން އެއްބަސްވީ ހަަމައެކަނި އިންޑިއާއިން ކަމަށް ރައީސް ނަޝީދު ވިދާޅުވި އެވެ.\nރައީސް ނަޝީދު ވިދާޅުވީ އިންޑިއާ ސިފައިން ރާއްޖެއަށް އައި އިރު ދިވެހި ސިފައިން، ސިފައިންގެ ދިފާއުކޮށްފައިވާ ކަމަށެވެ. އަދި ޓެރަރިސްޓުން ހައްޔަރު ކުރީ އިންޑިއާ ސިފައިން ކަމަށާއި، އޭގެ ފަހުން ދެ އަހަރު އިންޑިއާ ސިފައިން ރާއްޖޭގައި ތިބި ކަމަށެވެ.\nނަވާރަސަތޭކަ ނުވަދިހަ އެއްވަނަ އަހަރު އިންޑިއާ ސިފައިން ރާއްޖެ ދޫކޮށް ދިޔައީ އެކަމަށް ދިވެހިން ނޭދި ތިއްބާ ކަމަށާއި، އަދި މިއަދާ ހަމައަށް ވެސް ރާއްޖޭގެ ދިފާއު ވަރުގަދަ ކޮށްދޭން އިންޑިއާއިން އެހީތެރިވަމުން އަންނަ ކަމަށް ރައީސް ނަޝީދު ވިދާޅުވި އެވެ.\nރައީސް ނަޝީދުނަސްރުގެ ދުވަސްސިފައިން އިންޑިއާ-ރާއްޖެ


India ge Bharat covidi vaccinah samaaluvaan angaifi\nއިންޑިއާގެ ބާރާތު ކޮވިޑް ވެކްސިނަށް ސަމާލުވުމަށް އަންގައިފި\nއިންޑިއާގެ ހެލްތު މިނިސްޓަރު ހަރްޝް ވަރުދަން ބަރާތު ބަޔޯޓެކް ވެކްސިން ފުޅިއެއް ހިފަހައްޓާވައިގެން - ވެކްސިން ޖެހުމަށް ކެމްޕެއިންކުރައްވަނީ\nއިންޑިއާގެ ބަރާތު ބަޔޯޓެކްއިން އުފެއްދި ކޮވިޑް ވެކްސިން ބޭނުން ކުރުމުގައި ސަމާލުވާން އެ ކުންފުނިން އަންގައިފި އެވެ. އެކުންފުނިން ބުނީ ދިފާއީ ނިޒާމް ބަލިކަށި މީހުންނާއި އެލާޖީއެއް ތަހަންމަލުކުރާ މީހުން އަދި ލޭ މަނާ ކުރަން އުނދަގޫ މީހުން ކޯވެކްސިން ޖެހުން ރައްކާތެރި ނޫން ކަމަށެވެ.\nބަރާތު ބަޔޯޓެކްއިން ބުނީ އެ ކުންފުނިން އުފައްދާ "ކޯވެސިން" ޖަހަން އެދޭ މީހުން ސިއްހީ މައްސަލައެއް ހުރި ނަމަ ބަޔާން ކުރަން ޖެހޭ ކަމަށާއި ބޭހެއް ބޭނުންކުރާ ނަމަވެސް މައުލޫމާތު ދޭން ޖެހޭ ކަމަށެެވެ. އަދި މިނޫން ހާލަތެއްގައި ކަންބޮޑުވުމެއް ހުރި ނަމަވެސް އިރުޝާދު ހޯދަން ޖެހޭ ކަމަށެވެ.\nކޯވެކްސިން ޖެހި ބައެއް މީހުނަށް މެދުވެރިވި ސިއްހީ މައްސަލަތަކުގެ ތެރޭގައި، ނޭވާލާން ދަތިވުން، މޫނާއި ކަރުތެރެ ދުޅަވުން، ވިންދު އަވަސްވުން، ބޯ އަނބުރައި ވަރުބަލިވުން އަދި ހަންކުރަކިވުން ހިމެނެ އެވެ.\nބާރާތު ބަޔޯޓެކް ވެކްސިނަށް ފާޑުކިއުން އަމާޒުވީ ވެކްސިން ބޭނުން ކުރަން އިންޑިއާގެ ޑްރަގް ރެގިއުލޭޓަރުން އަވަސް އަރުވާލައިގެން ހުއްދަ ދިނުމުންނެވެ. އަދި ދެމެހެއްޓެނިވި ނިޒާމަކުން ކޯވެކްސިން ޓެސްޓްކޮށް އަޖުމަ ބަލާފައި ނުވުމެވެ.\nއިންޑިއާއިން ދެ ވެކްސިނަކަށް ހުއްދަ ދިނީ ޖެނުއަރީ ހަތަރެއްގައި އެކުއެކީގަ އެވެ. އެއީ އޮކްފޯޑް ޔުނިވާސިޓީ އާއި އެސްޓްރަޒެނެކާ ގުޅިގެން އުފެއްދި "ކޮވިޝީލްޑް" އާއި ބާރާތު ބަޔޯޓެކްއިން އުފެއްދި "ކޯވެކްސިން" އެވެ. އެހެން ނަމަވެސް ބާރާތު ބަޔޯޓެކުން އުފެއްދި ވެކްސިނާ ގުޅޭ ހަރުދަނާ މައުލޫމާތު ޑްރަގް ރެގިއުލޭޓަރުން އާންމު ކޮށްފައެއް ނުވެ އެވެ.\nއިންޑިއާގައި ގިނަ ހޮސްޕިޓަލްތަކުގައި ސިއްހީ އެހީތެރިންނަށް ދެނީ އޮކްސްފޯޑް / އެސްޓްރަޒެނެކާ ވެކްސިނެވެ. ބާރާތު ބަޔޯޓެކް ވެކްސިންދޭ ހޮސްޕިޓަލްތަކަށް އެކަށީގެންވާ ތަރުހީބު ލިބޭ ކަމަކަށް ނުވެ އެވެ. ނިއުދިއްލީގައި ކޯވެކްސިން ދޭ ހޮސްޕިޓަލްތަކުން ވެކްސިން ޖަހަން ޑޮކްޓަރުން ވެސް އިންކާރުކުރާ ކަމަށް އަލްޖަޒީރާ ރިޕޯޓްކުރެ އެވެ.


ދޮށީ އުމުރުގެ މީހުން ކޯވިޑް-19 ގެ މި ޙާލަތާއި ކުރިމަތިލުމަށް އެހީއެއް - GOV.MV\nޚަބަރު ދޮށީ އުމުރުގެ މީހުން ކޯވިޑް-19 ގެ މި ޙާލަތާއި ކުރިމަތިލުމަށް އެހީއެއް\nކޯވިޑް-19 ގެ ބަލިމަޑުކަން ފެތުރެމުންދާ މި ދުވަސްވަރުގައި ގައިދުރުކުރުމާއި އިތުރަށް ސަމާލުވާންވީ ކަންތައްތައް ގިނަވެގެންދާއިރު، އުމުރުން ދުވަސްވީ މީހުން ނުވަތަ ދޮށީ އުމުރުގެ މީހުންނަށް މިވަނީ އެކި ބާވަތްތަކުގެ އާ ގޮންޖެހުންތަކާ ކުރިމަތިލާން ޖެހިފައި. މި ލިޔުމުގައި މި ބަލާލަނީ މި ގޮންޖެހުންތަކުން އަރައިގަތުމަށް މިފަދަ ފަރާތްތަކަށް އެހީއަކަށް ވެދާނެ ފަދަ ބައެއް ކަންތައްތަކަށް.\nއެކަކު އަނެކަކާ ދެމެދު މަދުވެގެން3ފޫޓުގެ ގައިދުރުކަން ފަރިތަކުރުމާއި، ފުރަބަންދުވެގެން ތިބެންޖެހޭ މި ޙާލަތުގައި ލޯބިވާ ޢާއިލާއާއި ރަޙުމަތްތެރިންނާ އެކަހެރިކަމުގައި ހޭދަކުރަން ޖެހުމަކީ މިފަދަ ފަރާތްތަކުގެ މުޅި ދިރިއުޅުން އެފުށްމިފުށަށް ޖެހިދާނެ ފަދަ ކަމެއްކަން ޔަޤީން. ބޭރުން ޒިޔާރަތްކުރާ އެހެން މީހުންގެ އެކުވެރިކަމާއި އަޅާލުމާއި އޯގާތެރިކަމަށް ބަރޯސާވާ ދޮށީ އުމުރުގެ މީހުން ޚާއްޞަކޮށް މިއަދު މިވަނީ ތަފާތު ވައްތަރެއްގެ އެކަނިވެރިކަމުގެ އިޙުސާސްތަކެއް ތަޙައްމަލު ކުރަން ޖެހިފައި. އެކަނިވެރިކަން އިޙުސާސް ކުރެވުމަކީ ފޫހިވެ، ރުޅިގަދަވެ، ގޮތްހުސްވެ، ހާސްކަމާއި ކަންބޮޑުވުން ކުރިމަތިވާނެ ކަމެއްކަން ޔަޤީން. ނަސީބަކުން މިފަދަ އިޙުސާސްތަކުން އަރައިގަނެ އުފާވެރިކަމާއި، ހިތްހަމަޖެހުން ގެނެވޭނެ ފަދަ އުކުޅުތަކެއް މިވަނީ ހޯދިފައި.\nއިޖްތިމާޢީ ގުޅުން ބަދަހިކުރުމަކީ ތިމާ މީހާގެ ނަފްސާނީ ދުޅަހެޔޮކަން ދެމެހެއްޓުމަށް އެކަނި އޮތް ފަރުވާއެއް ނޫން. މިކަމަކީ ހާސްކަންބޮޑުވާ ވަގުތުތައް ހޭދުކުރުމުގައިވެސް އެމީހަކަށް އެހީތެރިވެދޭނެ ކަމެއް. ރަޙުމަތްތެރިންނާއި، ޢާއިލާ މީހުން އަދި މާމަ/ކާފަ ދަރިންނަށް ގުޅާލައި ހެދުމަކީވެސް ތިމާ މީހާއަށް ހިތްހަމަޖެހުން ގެނުވައިދޭނެކަމެއް.\nއެންމެ މުހިންމީ ކަންކަމާ ދެކޭގޮތް ރަނގަޅުކުރުން\nމިފަދަ ޙާލަތެއްގައި ބަލިވެދާނެތީ ބިރުގަތުމަކީ ވުން އެކަށީގެންވާ ކަމެއް. އަދި އެއީ މައްސަލައެއް ވެސް ނޫން. ނަމަވެސް އެންމެ ގޯސް ޙާލަތު ތަސައްވަރުކުރުމުގެ ބަދަލުގައި އެކަމާ ދެކޭގޮތް ބަދަލުކޮށް ކޯވިޑް-19 ފެތުރުމުގެ މި ދަނޑިވަޅަކީ ވަގުތީ ކަމެއްކަން ހަނދާނުގައި ބެހެއްޓުން މުހިންމު.\nކުރިޔަށް އޮތް ދުވަސްތަކުގައި ވާނެގޮތެއް ނޭނގޭ ފަދަ ފައްތަރެއްގައި އިނސާނުން ވާއިރު، ތިމާއަށް ބާރު ނުފޯރުވޭނެ ވަރުގެ ކަންތަކާމެދު ވިސްނުމުގެ ބަދަލުގައި، ތިމާގެ ދިރިއުޅުމުގައި އަމިއްލައަށް ބާރުފޯރުވޭ ވަރުގެ ކަންތައްތަކާ ވިސްނުން މާ މުހިންމުކަން ބޮޑުވެފައި ރަނގަޅުވާނެ. ކޮންމެ ދުވަހަކު ޢާންމު ދިރިއުޅުމުގައި ކުރަމުން އައި ކަންތައްތައް މިވަނީ ވަގުތީގޮތުން ނަމަވެސް ވަރަށް ބޮޑަށް ބަދަލުކުރަންޖެހިފައި. ނަމަވެސް ތިމާގެ ދުވަސްތައް ހޭދަކުރާނީ ކިހިނެއްތޯ ނިންމުމުގެ ބާރު އަދިވެސް ތިމާ އަތުގައި އެބައޮތްކަން ހަނދާން ނައްތާނުލާ. އަދި މި ޙާލަތުގައި ނުކުރެވޭނެ ފަދަ ކަންކަން ކުރުމަށް ހިތައް އެރުމަކީ އާދައިގެ ކަމެއްކަމާއި، ނަމަވެސް ބުއްދިވެރި ގޮތަކީ ކުޑަ ހިތްވަރެއް ލައިގެންވެސް ކުރެވެންހުރި ކަންކަމަށް ސަމާލުކަންދިނުންކަން ހަނދާނުގައި ބެހެއްޓުން މުހިންމު. ތިމާމީހާ އަމިއްލައަށް އިޖްތިމާޢީ ގައިދުރުކަން އިސްކޮށް މީހުންނާ ޖިސްމާނީގޮތުން އެކަހެރިވިޔަސް ބޭނުން ޖެހިއްޖެ ޙާލަތެއްގައި ޟަރޫރީ ބޭނުންތައް ފުރިހަމަކުރުމަށްޓަކައި ރައްކާތެރި ފިޔަވަޅުތަކާއެކު ބޭރަށް ނުކުމެވޭކަން ވެސް ހަނދާނުގައި ބަހައްޓަންވާނެ.\nހަމަމިއާއެކު ތިމާ އަޑުއަހާ ޚަބަރުތަކަކީ މި ބަލިމަޑުކަމުގެ ސައްޙަ މަޢުލޫމާތު ފޯރުކޮށްދޭ ބައެއްކަން ކަށަވަރުކޮށް، މިފަދަ ޚަބަރުތައް އަޑުއަހާނީ ކިހާ މިންވަރަކައްތޯ ވިސްނާލުން މުހިންމު. ސަބަބަކީ ހިސާބައްވުރެ ބޮޑަށް އަސަރުކޮށްފާނެ ފަދަ ޚަބަރުތައް މާ ގިނައިން އަޑުއެހުމަކީ ތިމާގެ ނަފްސާނީ ދުޅަހެޔޮކަމަށް ނޭދެވޭ އަސަރުކުރާނެ ކަމަކަށް ވާތީ. މިގޮތަށް މިކަން ކުރުމުގެ ބަދަލުގައި ތިމާމީހާ ހިތްހަމަޖެހޭ ފަދަ ކަންކަމުގައި އަވަދި ނެތި އުޅުން މުހިންމު. މިސާލަކަށް ޤުރުއާން ކިޔެވުމާއި، އަޅުކަން ކުރުމާއި، ރޭޑީއޯ އަޑުއެހުން ނުވަތަ ޓީވީ ބެލުން މީގެ ތެރޭގައި ހިމެނޭ.\nއާ އާދަތަކެއް ބިނާކުރުން\nއާދައިގެ މަތިން ތިމާ ކުރާ ކަންކަމުގައި މަސްއޫލުވެ ނުއުޅެވުނު ނަމަވެސް، މިހާރުގެ ޙާލަތައް ރިޢާޔަތްކުރުމަށްފަހު ތިމާ މީހާ ކޮންމެ ދުވަހަކުވެސް ކުރާނެ ކަންކަމުގެ އައު އާދަތަކެއް ބިނާކުރެވިދާނެ. ކޮންމެ ދުވަހަކުވެސް ކުރާނެ ކަންތައްތަކެއް ރާވާލުން މިކަމަށް އެހީތެރިވެދޭނެ. އޭގެ ތެރޭގައި ގޭތެރޭގެ މަސައްކަތްތައް ކުރުމާއި، ދުރުގައި ތިބޭ ރަޙުމަތްތެރިން އަދި ގާތް ތިމާގެ މީހުންނާއި ފޯނުން ގުޅައި ވާހަކަދައްކާލުންވެސް ހިމެނިދާނެ.\nއަމިއްލަ ނަފްސައް އަޅާލުން\nޞިއްޙީގޮތުން ދުޅަހެޔޮ ދިރިއުޅުމެއް ދެމެހެއްޓުމަށްޓަކައި ރަނގަޅު ކާނާ މިންހަމަކޮށް ބޭނުންކުރުމަކީ ވަރަށް މުހިންމުކަމެއް. މީގެ އިތުރުން، ބޭނުންވާ ވަރަށް ނިދި ހަމަކުރުމާއި، އެކަށީގެންވާ މިންވަރަށް ހެލިފެލިވެއުޅުމަކީ ވެސް ދުޅަހެޔޮ ދިރިއުޅުމަކަށް ހަމަ އެހާމެ މުހިންމުކަމެއް. ޢާއިލާއާއި، ގާތްތިމާގެ މީހުންނާއި ރައްޓެހި ރަޙުމަތްތެރިންގެ އެހީތެރިކަން ލިބުނު ނަމަވެސް ނަފްސާނީގޮތުން އިތުރު އެހީތެރިކަން ބޭނުންވާހެން ހީވާ ނަމަ އޮންލައިންކޮށް ނަފްސާނީ ބައްޔަށް ފަރުވާކުރާ ޑޮކްޓަރެއްގެ ލަފާވެސް ހޯދިދާނެ. ނުވަތަ ހިތުގެ އުދާސްތަށް ގިނަވެ ފިކުރުބޮޑުވާ ނަމަ ނަފްސާނީ އެހީތެރިކަން ހޯއްދެވުމަށް 1425 އަށް ގުޅުއްވައިގެން އެހީތެރިކަން ހޯދިދާނެ.\nޚާއްޞަކޮށް މިފަދަ ދުވަސްވަރެއްގައި ތިމާމީހާގެ ޖިސްމާނީ އަދި ނަފްސާނީ ދުޅަހެޔޮކަން ކަށަވަރުކުރުމަށް ތިމާގެ ސިކުނޑިޔަށާއި، ހަށިގަނޑަށް ބޭނުންވާ މިންވަރަށް އަރާމުކުރުން މުހިންމު. މިގޮތުން ރިލެކްސޭޝަން އުކުޅުތައް ބޭނުންކުރެވިދާނެ. މީގެ ތެރޭގައި ނޭވާލުމުގެ ކަސްރަތުތަކާއި، ޕްރޮގްރެސިވް މަސްލް ރިލެކްސޭޝަން ނުވަތަ ހަށިގަނޑުގެ ވަކި ވަކި މަސްލްތަކަށް ވަކިން ސަމާލުކަންދީގެން އެ މަސްލް ގްރޫޕްތައް ރިލެކްސް ކުރުމަށް މަސައްކަތްކުރުމާއި، ވިޝުއަލައިޒޭޝަނާއި، ނަމާދުކުރުމާއި، މެޑިޓޭޝަނާއި، ޔޯގާ އަދި މައިންޑްފުލްނެސް ގެ ޙަރަކާތްތައް ހިމެނޭ. މިފަދަ އުކުޅުތައް ބޭނުންކުރުމަކީ ފިކުރުތަކާއި ބޭކާރު ޚިޔާލުތަކާއި މީހާ ދުރުކޮށްލާ ކަމެއް. ރިލެކްސް ކުރުމަށް އެހީވެދޭ އުކުޅުތައް ދަސްކުރުމަށް ކޮންމެވެސް ވަރެއްގެ މަސައްކަތަކާއި ވަގުތެއް ބޭނުންވި ނަމަވެސް މިކަމަކީ ގިނައިން ފަރިތަކުރި ވަރަކަށް މިކަމުގެ ފައިދާ ބޮޑަށް ކުރާނެ ކަންކަން.


vnews - Hope Hicks akee kaaku? Hedhun elhumugai eyna copy kuranee kaaku?\nހޯޕް ހިކްސްއަކީ ކާކު؟ ހެދުން އެޅުމުގައި އޭނާ ކޮޕީ ކުރަނީ ކާކު؟\nވައިޓް ހައުސްގެ ކޮމިއުނިކޭޝަންސް ޑިރެކްޓަރ ހޯޕް ހިކްސް\nއުމުރުން 29 އަހަރުގެ ހޯޕް ހިކްސްއަކީ މިހާރު ވައިޓް ހައުސްގައި މަސައްކަތް ކުރަމުންދާ އެންމެ ނުފޫޒު ގަދަ އަދި އެންމެ ބާރުވެރި އެކަކެވެ. ހޯޕްއަކީ އެމެރިކާގެ ރައީސް ޑޮނަލްޑް ޓްރަމްޕްގެ ކޮމިއުނިކޭޝަންސް ޑިރެކްޓަރެވެ.\nއޭނާއާއި، ޓްރަމްޕާއި ދެމެދު އޮތް ގާތްކަމާއި ގުޅިގެން، ހިކްސްއަށް ދީފައިވާ ވަނަމަކީ ޓްރަމްޕްގެ "އަސްލު ދަރިކަނބަލުން"ގެ ލަގަބެވެ. ބަލާލަން މިއުޅެނީ ޓްރަމްޕާއި ހިކްސްއާއި ދެމެދު އޮތް ގާތް ގުޅުމަކަށް ނޫނެވެ. ނަމަވެސް އޭނާ ފެޝަން މޮޑެލްއެއްގެ ގޮތުގައި ބަލާ މީހަކީ ކޮބައިތޯ އެވެ.\nހިކްސް، ޓްރަމްޕްގެ އާއިލާއާއިއެކު އެންމެ ފުރަތަމަ މަސައްކަތްކުރަން ފަށާފައިވަނީ 2014 ވަނަ އަހަރު އެވެ. އެއީ ޓްރަމްޕްގެ ދަރިކަނބަލުން އިވާންކާގެ ފެޝަން ބްރޭންޑްގެ ވަޒީފާއެއްގަ އެވެ.\nމި ވަޒީފާގައި އުޅުމުން ހިކްސްއާއި އިވާންކާއާއި ދެމެދު ވަރަށް ގާތް ގުޅުމެއް އުފެދުނެވެ. އަދި އިވާންކާ ހެދުން ތުރުކުރައްވާ ގޮތަށް، އިވާންކާއަކީ ފެޝަން މޮޑެލްއެއްގެ ގޮތުގައި ބަލައިގެން، ހިކްސް ހެދުން އަޅަން ފެށި އެވެ.\nއިވާންކާ ޓްރަމްޕް އަދި ފިރިކަލުން ޖާރެޑް ކުޝްނާ\nޓްރަމްޕްގެ ރިޔާސީ ކެމްޕެއިންގައި ހިކްސް މަސައްކަތްކުރަން ފެށި ހިސާބުން ފެށިގެން އޭނާ ހެދުން އަޅަމުން ގޮސްފައިވަނީ އިވާންކާއާއި އެއް ސްޓައިލަކަށެވެ. ހެދުންތަކާއި އޭނާގެ އިސްތަށިގަނޑުވެސް ސްޓައިލް ކުރަން ފަށާފައިވަނީ އިވާންކާ ގެންގުޅޭ ސްޓައިލަށެވެ. ނަމަވެސް ފަހަކަށް އައިސް ހިކްސް ހެދުން އަޅާ ގޮތަށް މިވަނީ ބޮޑެތި ބަދަލުތަކެއް އައިސްފަ އެވެ. ކުރީން އިވާންކާ ކޮޕީ ކޮށްގެން ހެދުން އަޅަމުން އައި ހިކްސްގެ ހެދުންތަކާއި ސްޓައިލް މިވަނީ މުޅިން ބަދަލުވެފަ އެވެ.\nސަބަބެއް ކަމަށް ބެލެވޭ އެއް ކަމަކީ ޓްރަމްޕްގެ ސަރުކާރުގައި އިވާންކާއަށް އޮތް ތާއީދު ގެއްލެން ފެށުމެވެ. ފަހަކަށްއައިސް ޓްރަމްޕާއި އިވާންކާއާއި ދެމެދުވެސް ބޮޑެތި ދެބަސްވުންތަކެއް ވަނީ ހިނގާފަ އެވެ. އަދި ވައިޓް ހައުސްގައި މަސައްކަތް ކުރާ ގިނަ ބައެއްގެ ތާއީދު އިވާންކާއަށް ވަނީ ގެއްލިފަ އެވެ. މީގެ އިތުރުން ޓްރަމްޕްގެ ރިޕަބްލިކަން ޕާޓީންވެސް އިވާންކާއަށް ކުރަމުންދިޔަ ތާއީދާއި އިތުބާރު މިހާރު މިވަނީ ކުޑަވެފަ އެވެ.\nހޯޕް ހިކްސް، މެލާނިއާ ޓްރަމްޕް ތުރުކުރައްވާ ކަހަލަ ހެދުމެއް އަޅައިގެން\nމީގެ އިތުރުން އިވާންކާއާއި ފިރިކަލުން ޖެރާޑް ކުޝްނާ އަށް ވަނީ ގާނޫނީ ބޮޑެތި މައްސަލަތަކަކާ ކުރިމަތިލާން ޖެހިފަ އެވެ. ކުޝްނާ އާއި ބޭރުގެ ބައެއް ގައުމުތަކުގެ ލީޑަރުންނާއި ދެމެދު ބޭއްވި ކަމަށް ބުނެވޭ ސިއްރު ބައްދަލުވުންތަކަކާއި ގުޅިގެން އެމެރިކާގެ ތަހުގީގީ އިދާރާއިން ވަނީ އޭނާގެ މައްޗަށް ތަހުގީގެއް ފަށާފަ އެވެ.\nމިފަދަ މައްސަލަތަކަކާ ގުޅިގެން އިވާންކާ ސަރުކާރުގެ ބައެއް މަސައްކަތްތަކުން އެއްފަރާތްވުމުގެ ސަބަބުން ހިކްސްއަށް ވަނީ ޓްރަމްޕްގެ ސަރުކާރުގައި އިތުރު ބާރުތަކެއް ލިބިފަ އެވެ. އަދި މިވަގުތު އޭނާއަކީ ޓްރަމްޕްގެ އެންމެ ގާތް އެޑްވައިޒަރު ކަމަށް ބުނުން ދޮގަކަށް ނުވާނެ އެވެ.\nމި ހުރިހާ ހާދިސާއަކަށް ފަހު ހިކްސްގެ ހެދުން އެޅުމުގެ ފެޝަނަށް ބޮޑެތި ބަދަލުތަކެއް އައިސްފައިވާއިރު، އޭނާ މިހާރު ކޮޕީ ކުރަމުން ދަނީ ކާކު ތޯއެވެ؟ އޭނާ މިހާރު ފެޝަން މޮޑެލްއެއްގެ ގޮތުގައި ބަލަނީ ކާކުތޯ އެވެ؟ އޭނާގެ ނަޒަރު މިިހާރު ހުއްޓިފައި މިވަނީ ކާކަށްތޯ އެވެ؟\nއެމެރިކާގެ ރައީސް ޑޮނަލްޑް ޓްރަމްޕް އަދި ފަސްޓް ލޭޑި މެލާނިއާ ޓްރަމްޕް\nއިތުރު ދެވަނަ މީހެއް ނޫނެވެ. ފަސްޓް ލޭޑީ މެލާނިއާ ޓްރަމްޕް އެވެ. ހިކްސް މިހާރު ހެދުން އަޅަމުންދަނީ މެލާނިއާއާއި އެއް ގޮތަށެވެ. މެލާނިއާ ގެންގުޅޭ ސްޓައިލާއި، ހެދުންތަކާއި އެއް ގޮތަށެވެ. ހިކްސް ދަނީ ހުރިހާ ގޮތަކުންވެސް މެލާނިއާ ގެންގުޅޭ ސްޓައިލް ކޮޕީ ކުރަމުންނެވެ.\nމެލާނިއާ އަކީ ތަންތަނަށް ދަތުރުކުރައްވާއިރު ވަކި ވައްތަރެއްގެ ހެދުންތަކެއް ތުރުކުރައްވާ ކަނބަލެކެވެ. އެހެންކަމުން ހިކްސްވެސް ވޮޝިންޓަންއިން ބޭރަށް ކުރާ ދަތުރުތަކުގައި މިހާރު ހެދުން އަޅަނީ ހަމަ މެލާނިއާ ހެދުން ތުރުކުރައްވާ ގޮތަށެވެ. މިކަމުގެ ފަހަތުގައިވާ ސިއްރަކީ ކޮބައިބާ އެވެ؟